މަލަކާ (9ވަނަ ބައި) – Esfiya\nހިތާމަ ލޯބި January 6, 2017\nމަލަކާ (9ވަނަ ބައި)\nއެރޭ ނިދަން ތިއްބާ ކޮންމެވެސް މީހަކު ދޮރުގައި ޓަކިދިން އަޑު އިވުނެވެ. އަހަރެން ބިރުންގޮސް ކޮއްކޮގެ ގައިގައި އޮޅުލައިގަތީމެވެ. ކޮއްކޮ އަހަރެންގާތު ހަމަޖެހެން ބުނެފައި ކާކުތޯ ބާރުބާރަށް އެހިއެވެ. އެއީ ޤާދިރުބެކަން އެނގުމުން ތެޅިތެޅި އޮތް ހިތް މައިތިރިވިއެވެ. އެކަމަކު ރޭގަނޑުގެ މިގަޑީގައި ޤާދިރުބެ އެއައީ ކީއްކުރަންބާއޭ ހިތަށްއެރިއެވެ. ނުހުޅުވަން ބުނެބުނެ އޮއްވާ ކޮއްކޮ ގޮސް ދޮރު ހުޅުވިއެވެ.\nޤާދިރުބެ ވަގެއްހެން އަވަހަށް އެތެރެއަށް ދެމިގަނެ ދޮރު ލެއްޕިއެވެ. ޤާދިރުބެ ފެނުމުން ހިތަށް ހަމަޖެހުމެއް ލިބުނުނަމަވެސް ޤާދިރުބެ އެހާ ސިއްރުން އެއުޅެނީ ކީއްވެތޯ ހިތުގައި ސުވާލު އުފެދުނެވެ. އަހަރެން ޤާދިރުބެ ގާތުގައި މަންމަ އަދާކުރި ވަޒީފާ އަހަރެންނަށް ދިނުމަށް އެދުނީމެވެ. ޤާދިރުބެ ބުނީ މިހާރު އެވަޒީފާ މީހަކަށް ދީފިން ކަމަށެވެ. އަހަރެން ވަރަށް އާދޭސްކުރުމުން މާދަމާ ސައި ހޮޓަލަށް ދިއުމަށް ޤާދިރުބެ ބުންޏެވެ. އަހަރެންނަށް ވަޒީފާ ލިބުމުން އުފަލުން ހިތް ފުރުނެވެ. ދެން ކޮއްކޮއާ އެކުގައި އުފާވެރި ދިރިއުޅުމެއް އުޅެވޭނެތީއެވެ.\nޖެހިގެންއައި ދުވަހު އަހަރެން ޤާދިރުބެގެ ސައި ހޮޓަލަށް ދިޔައީމެވެ. ގައިގެ އެތަންމިތާގައި ރިއްސިޔަސް ކެތްކޮށްލައިގެން މަސައްކަތް ކުރެވޭތޯ ބެލީމެވެ. އަހަރެން ވަޒީފާއަށް ދަނީ ކޮއްކޮ ގެއިން ނުނުކުތުމަށް އަންގާފައެވެ. ކޮއްކޮ އެކަނި ގޭގައި ބަހައްޓާފައި ދާކަށްވެސް އަހަރެން ހިތްހަމައެއް ނުޖެހެއެވެ. ނަމަވެސް ކޮއްކޮއަށްޓަކައި މިނޫން ގޮތެއްވެސް ނެތެވެ.\nއަހަރެންނާ ހަވާލުކުރީ ދޮވެ ތަންތަން ފޮޅާ ސާފުކުރުމެވެ. ސައި ހޮޓަލުގައި މަސައްކަތްކުރާ ޝާދިޔާއްތައާއި ޒުބޭދާއްތަ އަހަރެންނާ އަނގައިންވެސް ބުނެނުލައެވެ. ދުރުގައި ތިބެ އަހަރެންނަށް އަޑު އިވޭވަރަށް ފާޑުފާޑުގެ ބަސްތަކުން ޖަހައެވެ. މިކަމުން އަހަރެންގެ ހިތަށް ވަރަށް ދަތިކަން ލިބެއެވެ. ބައެއްފަހަރު ރޮވެއެވެ. އެމީހުން ބުނާގޮތުން އަހަރެން ހުރިހާ ފިރިހެނުން ލައްވާ އެމުޑުދާރު އަމަލު ހިންގުވީއެވެ. އެމީހުންނަށް އަހަރެންނަށް ލިބުނު އަނިޔާއެއް ނުފެނެއެވެ. މިހިތުގައި އަޅާ ވޭނެއް އިހުސާސެއް ނުކުރެވެއެވެ. ނުވަތަ ދެނަހުރިކަމަށް ނުހެދީއެވެ.\nވަޒީފާއަށް ދާންފެށިތާ މަހެއްހާ ދުވަސްވެއްޖެއެވެ. ހެނދުނު ދާގޮތަށް އަހަރެންނަށް ގެއަށް އާދެވެނީ ރޭގަނޑުއެވެ. މިކަމާ ކޮއްކޮ ވަރަށް ޝަކުވާކުރެއެވެ. ދުނިޔޭގައި ކައިބޮއިގެން އުޅެވޭނީ މިހެން އުޅެގެންކަން އަހަރެން ކޮއްކޮއަށް ވިސްނައިދިނީމެވެ. ކޮއްކޮ ބޭނުންވަނީ ކިޔަވާ މޮޅު މީހަކަށްވާށެވެ. އަހަރެން ޤާދިރުބެ ގާތު ކޮއްކޮއަށް ކިޔަވައިދޭން ބޭނުންކަމަށް ބުނީމެވެ. ގޮތެއް ވޭތޯ ބަލައިދޭނެކަމަށް ޤާދިރުބެ ބުންޏެވެ. އަހަރެންނަށް ނުކިޔެވުނަސް ކޮއްކޮއަށް ކިޔަވައިދޭން އަހަރެން ބޭނުންވެއެވެ. ނަމަވެސް އެހާ ލާރިއެއް އަހަރެމެންނަކަށް ނުލިބެއެވެ. ދުވާލުދާ ހަތަރުދަމު ސައި ހޮޓަލުގައި މަސައްކަތްކުރުމުން އަހަރެންނަށް ލިބެނީ ހަމައެކަނި ދެއިރުގެ ކޮއްތެވެ.\nހަފްތާއެއް ފާއިތުވެ ދިޔަތަނާ ޤާދިރުބެ އައިސް އޭނާގެ ރައްޓެއްސެއްގެ ރައްޓެއްސެއް ގޭގައި މަސައްކަތްކޮށްދޭނެ ކުއްޖަކު ބޭނުންވެގެން އުޅޭ ވާހަކަ ބުންޏެވެ. އަދި އެމީހުން ކިޔަވައިވެސް ދޭނެކަމަށް ބުނުމުން އަހަރެންނަށް އުފަލުން ކޮއްކޮގެ ގައިގައި ބައްދާލެވުނެވެ. ކޮއްކޮވެސް އުފަލުން ނަށާލިއެވެ. ދެތިން ދުވަސްވީއިރު ކޮއްކޮއަށް މާލެ ދެވޭގޮތް ވެއްޖެއެވެ. ކޮއްކޮ މާލެ ދިއުމުން އަހަރެންގެ ދިރިއުޅުމުން އެއްބައި މަދުވި ކަހަލައެވެ. ފޫހިކަމާއި ފަޅުކަން އިހުސާސްވާން ފެށިއެވެ. ދުވާލުދާ ހަތަރުދަމު މަސައްކަތްކޮށްފައި އައިސްވެސް ކާހިތެއް ނުވެއެވެ. ކޮއްކޮ މަތިން ހަނދާންވެ ހަމަ ރޮވެނީއެވެ. ދެތިން ދުވަސްވީއިރުވެސް ކޮއްކޮގެ ޚަބަރެއް ނުވުމުން ލިތަށް ލިބޭ އުނދަގޫ ބޮޑުވިއެވެ. ޤާދިރުބެގެ ރައްޓެހި މީހާ މާލޭގައި ނެތުމުން ނުގުޅެނީއެވެ.\nދެމަސްވީވެސް އެހާލުގައި ތެޅިތެޅި ހުއްޓައެވެ. ދުވަސްތައް މާޒީއާ އެކުވަމުންދަނީ ވަރަށްވެސް ބާރު މިނުގައެވެ. އެއްދުވަހަކު ޤާދިރުބެ ފޯނު ހިފައިގެން އައިސް ބުނީ ކޮއްކޮއާ ގުޅިފައި އޮތް ކަމަށެވެ. ލިބުނު އުފާވެރިކަމުގައި ވަގުތުން ރޮވުނެވެ. ކޮއްކޮ ވަރަށް އުފާވެފައި އެގޭ މީހުން ވަރަށް ރަނގަޅުކަމަށާއި މިހާރު ކޮއްކޮ ސްކޫލަށްވެސް ވައްދައިފިކަމަށް ބުންޏެވެ. އަދި މިހާރު ކޮއްކޮ އުޅެނީ ބުރުގާ އަޅައިގެންކަމަށްވެސް ބުންޏެވެ. ކޮއްކޮއާ ވާހަކަދައްކާލެވުމުން އަހަރެންގެ ހިތަށް ބަޔާންކުރަންދަތި އުފަލެއް ލިބުނެވެ. އަދި ކޮއްކޮއަށް ނަސޭޙަތްދެމުން ފޯނު ބޭއްވީ ކޮއްކޮއަށް ހެޔޮދުޢާ ކުރަމުންނެވެ.\nވޭތުވެދިޔަ ދެމަސްދުވަހުގެ ތެރޭ އަހަރެންނަށް އިތުރު ވޭނަކާއި ކުރިމަތިލާން ޖެހުނެވެ. ގަދަ ވަސްތަކަށް ބޯއަނބުރާ ހޮޑުލެވެނީއެވެ. ހޮޓަލުގައި އުޅޭއިރުވެސް ކާއެއްޗެހީގެ ވަސް ޖެހުމުން އަހަރެންނަށް ހޮޑުލެވެއެވެ. މިކަން މިހެން ވާންފެށުމުން އަހަރެން ހައިރާންވިއެވެ. މިވަނީ ކީއްކަމެއް އަހަރެންނަށް އެއްގޮތަކަށްވެސް ނުވިސްނުނެވެ. އެއްދުވަހަކު ޒުބޭދާއްތަ ސިއްރުސިއްރުން ޝާދިޔާއްތަ ގާތު ކޮންމެވެސް އެއްޗެކޭ ކިޔެވެ. އަހަރެންނާ ބެހޭގޮތުންކަން އަހަރެންނަށް އެނގުނުނަމަވެސް ކީއެއްޗެއް އަހަރެންނަކަށް ނޭނގުނެވެ.\nދެތިން ދުވަސްވީއިރު އަހަރެންނަށް ތެދުވެ ނޫޅެވޭވަރުވިއެވެ. އެވަރަށް ހޮޑުލެވެއެވެ. އެއްދުވަހަކު ގޭކައިރީ އުޅޭ އަނީސާއްތަ، އަހަރެން ގާތު ބަނޑުބޮޑުތޯ އެހުމުން އަހަރެން ހައިރާންވިއެވެ. އަނީސާއްތަގެ މަންމައަކީ ފޫޅުމައެކެވެ. އޭނަ އެރޭ އައިސް ބަލާފައި ބުނީ އަހަރެން އިނީ ބަލިވެކަމަށެވެ. އެޚަބަރު ވެގެންދިޔައީ އަހަރެންނަށް ލިބުނު އެންމެ ހައިރާންކުރުވަނިވި އަދި އެންމެ ބިރުވެރި ޚަބަރަށެވެ. ބަލިވެ އިނުމަކީ ކޮބައިކަމެއްވެސް އޭރު އަހަރެންނަކަށް ނޭނގެއެވެ. އެދައްތަ ބުނީ އަހަރެންގެ ބަނޑުގައި ދަރިއަކު ވާކަމަށާއި އެއީ އެރޭގެ ކަމެއްކަމަށެވެ. އަހަރެންނަށް ހީވީ އަހަރެންގެ ވަށައިގެންވާ މާހައުލުވެސް އެނބުރެމުން ދިޔަހެންނެވެ. ހީވީ ހިތްވެސް ހުއްޓުނުހެންނެވެ. ނޭވާ ތާށިވެ ރޯންވެސް ނޭނގިފައި އެތައްއިރަކު އަހަރެންނަށް އިނދެވުނެވެ. އެންމެން ދިޔަފަހުން އަހަރެންނަށް އަޑުންއަޑުނަގާ ރޮއިގަނެވުނެވެ. އެވަގުތު ކޮއްކޮ ނެތްކަން ނަސީބޭ ހިތަށްއެރިއެވެ. އެހެންނޫންނަމަ އަހަރެން މިކަންތަކާއި ކުރިމަތިލާނީވެސް ކިހިނެއް ހެއްޔެވެ؟\nޒައިން އަހަރެންނަށް މިދިނީ ކޮންފަދަ ބޮޑު އަނިޔާއެއް ހެއްޔެވެ؟ އަހަރެންގެ ބަނޑުގައި މިވަނީ ކާކުގެ ދަރިއެއްކަމެއްވެސް އެނގެނީއެއް ނޫނެވެ. ޒައިންގެ އަނިޔާވެރިކަން ހިތުން ނުފިލާފަދައިން ލޭގައިވެސް ފެވިގެން ދިޔައީއެވެ. އެނުލަފާ މިނިކާ ޖަނަވާރުގެ ފާފައިގެ ނިޝާން އަހަރެންގެ އެތެރެހަށީގައި އޮވެ ބޮޑުވަމުން ދިޔައެވެ. ރެޔާއި ދުވާލު ރުއިމާއި ވޭން ތަހައްމަލުކުރަމުން ދާންޖެހިފައިވާ ނިކަމެތި އަންހެންކުއްޖަކަށް މުޅި ދުނިޔެ މިވަނީ ނުރުހުން ދައްކާފައެވެ. އެހެންކަމުން އަހަރެންގެ ހިތާމައިގައި ބައިވެރިވާނެ މީހަކު ނުވާއިރު ހާލު ބަލާލާނެ މީހަކުވެސް ނުވެއެވެ. ހޮޑުލެވިލެވި ވަރުބަލިކަމާއި ބަނޑުހައިހޫނުކަމުގައި އޮންނަން ޖެހޭނީ ކިތައް ދުވަސް ވަންދެންބާއޭ ހިތަށްއެރިއެވެ. އަހަރެންގެ ހާލުގެ ވާހަކަ ރަނގަޅުވާނީ ނުދެއްކިއްޔާއެވެ. ދަނީ ހޭހުންނަ ފަހަރާއި ހޭނުހުންނަ ފަހަރެވެ. ހޭނެތިފައި އޮންނަނީ ކިހާ އިރަކުކަމެއް އަހަރެންނަކަށް ނޭނގެއެވެ.\nއެއްރޭ ޤާދިރުބެ އައެވެ. އަހަރެން ހޮޓަލަށް ނުދާތާ ދެތިން ދުވަސްވުމުން ހާލު ބަލާލަން އައީކަމަށް ޤާދިރުބެ ބުންޏެވެ. އަދި އޭނާގެ އަތުގައިހުރި މޭވާ ކޮތަޅު އަހަރެންނަށް ދިއްކޮށްލިއެވެ. އަހަރެން ޤާދިރުބެގެ އަތުގައި ހިފާ ރޯންފެށީމެވެ. އަހަރެންނަށް އެހީވެދިނުމަށްއެދި އާދޭސްކުރީމެވެ. އަހަރެން ޑޮކްޓަރަށް ދައްކައިދީ މިލެވޭ ހޮޑު މަނާކުރެވޭނެ ގޮތެއް ހަދައިދިނުމަށް އެދުނީމެވެ. ޤާދިރުބެ އަހަރެންނަށް ކެތްކުރުމަށްބުނެ ނަސޭޙަތްދީ ހިތްވަރުދިނެވެ. އެރޭ ޤާދިރުބެ ދިޔައީ މާދަމާރޭ އަންނާނެކަމަށް ބުނެފައެވެ.\nޖެހިގެންއައި ރޭ ޤާދިރުބެ އައެވެ. އައިސްފައި އަހަރެންނަށް ދިނީ ބޭސްގުޅައެކެވެ. އަހަރެން އެބޭސްގުޅަ ކައިލީމެވެ. އަނެއްދުވަހު ހޭލިއިރު ހޮޑުލެވުމުގެ އިތުރުން ބަނޑުގައި އާދަޔާ ޚިލާފަށް ރިއްސައެވެ. އެއީ ކެތްކުރަންދަތި ވޭނެކެވެ. ހީވަނީ އެތެރެހަށީގެ ނާރުތައް ވަކިވަކިން ބުރިބުރިވާހެންނެވެ. އެހާލުގައި ތެޅިތެޅި އޮއްވާ އިރުއޮއްސިއްޖެއެވެ. ޤާދިރުބެ އެރޭވެސް ގެނެސްދިނީ ބޭސްގުޅައެކެވެ. އެބޭސްގުޅަވެސް ކައިލީމެވެ. އަދި ބަނޑަށް ތަދުވާ ވާހަކަ ބުނުމުން އެކަން ވަރަށް އަވަހަށް ރަނގަޅުވާނެކަމަށް ޤާދިރުބެ ބުންޏެވެ.\nބަނޑުގައި ރިއްސަރިއްސާފައި ދެން ފައިބަންފެށީ ލެޔެވެ. ދެދުވަސް ވަންދެން ލޭ ފޭބުމަށްފަހު އަހަރެންގެ ހޭނެތޭވަރަށް ރިއްސަންފެށިއެވެ. ލޭ ފައިބާވަރުން ހަށިގަނޑުގެ ހަކަތަ ހުސްވެ ތެދުވެ އުޅެން ދަތިވިއެވެ. ފާޚާނާއަށްވެސް ދެވެނީ ތަންތަނުގައި ހިފަހައްޓައިގެންނެވެ. އެގޮތުގައި ރިއްސަރިއްސާފައި ފާޚާނާއަށް ދާންޖެހިއްޖެއެވެ. ފާޚާނާ ހުންނަނީ ގެއާ ވަކިންނެވެ. ތަދުވާވަރުން ހިންނުދެމެވޭތީ ބަނޑުގައި އަތްއަޅައިގެން ގެއިން ނުކުތީމެވެ. ފާޚާނާއާ ހަމައަށް ނުދެވިގެން އުޅެނިކޮށް މޫނުމައްޗަށް އަނދިރިވާން ފެށިއެވެ. ދެން އަހަރެންނަކަށް ވީނުވީއެއް ނޭނގުނެވެ.\nއަހަރެންނަށް ހޭވެރިކަންވީއިރު އޮތީ ހޮސްޕިޓަލުގައެވެ. އަހަރެން ހޮސްޕިޓަލަށް ގެންދިޔައީ އަނީސާއްތައެވެ. އަނީސާއްތަ ގެއަށްދިޔަ މަގުމަތީގައި އަހަރެމެންގެ ގެއާ ދިމާއަށް އެއްލުނު ކަޅިއަކުން އަހަރެން ވެއްޓިފައި އޮތްތަން ފެނުމުން އައިސް ބެލިއެވެ. އަދި އަހަރެން އޮތް ހާލު ފެނުމުން އަވަސްއަވަހަށް އެމްބިއުލާންސަށް ގުޅައިގެން ގެނެސް އަހަރެން ހޮސްޕިޓަލަށް ގެންދިޔައީއެވެ. އަހަރެން ހޭއެރިއިރު އަހަރެންގެ ބަނޑަށް އަރާފައިހުރި ގަދަ ރިހުންގަނޑު ނެތަސް ކުޑަކޮށް ރިހެއެވެ. ނަރުސްކުއްޖާ ބުނީ އަހަރެންގެ ބަނޑުގައިވާ ދަރިފުޅު ބައިގެން ދިޔައީ ކަމަށެވެ. އެކަމުން އަހަރެންގެ ހިތަށް ވަރަށް އަސަރުކުރިއެވެ. ޒައިން ކޮންމެ ގޮތަކަށް ކަންތައް ކުރިނަމަވެސް އެދަރިފުޅުގެ އޮތީ ކޮން ކުށެއް ހެއްޔެވެ؟ އެދަރިފުޅަށްޓަކައި އަހަރެންގެ ހިތުން ހެޔޮދުޢާ ކުރީމެވެ. ހޮސްޕިޓަލުގައި އެއްދުވަހު ބޭއްވުމަށްފަހު ގެއަށް ދޫކޮށްލިއެވެ.\nދުވަސްތައް ފާއިތުވަމުން ގޮސް އެއްއަހަރު ވީއެވެ. އަހަރެންގެވެސް އުންމީދުތައް އާލާވާގޮތްވިއެވެ. ރީތި ހުވަފެންތަކެއް ދެކެވެން ފެށިއެވެ. އެރީތި ހުވަފެންތަކުގައި ރީތި ރީތި ގަނޑުވަރެއް ބިނާކުރަމުން ދިޔައީމެވެ. އެރީތި ގަނޑުވަރު ބިނާކުރަން ލާރިވެސް ބޭނުންވާން ފެށިއެވެ. ހޮޓަލުގައި މަސައްކަތްކުރާ ހުރިހާ އެންމެންނަށް މުސާރަ ލިބޭއިރު އަހަރެންނަށް ނުލިބޭތީ ޤާދިރުބެ ގާތު އެވާހަކަ ބުނީމެވެ. ނަމަވެސް އެކަން ވާގޮތެއް ނުވިއެވެ.\nދުވަސްތައް ފާއިތުވަމުން ގޮސް ބަހާރު މޫސުން ނިމި ޚަރީފު މޫސުން ފެށިއްޖެއެވެ. ރަށުގައި ގިނަ ސައި ހޮޓާތައް ހުޅުވުމާއި ގުޅިގެން ޤާދިރުބެގެ ހޮޓަލަށް އަންނަ މީހުން މަދުވިއެވެ. މިކަމުގެ ސަބަބުން ޤާދިރުބެގެ ވިޔަފާރި ދަށްވެ މީހާ ދަރަނިވެރިވާ ހިސާބަށް ދިޔައެވެ. ދެ ވެއިޓަރުންގެ ތެރެއިން އެކަކު ވަޒީފާއިން ކަނޑާލިއެވެ. މިހާރު ޤާދިރުބެއަށް ހަމައެކަނި ފައިދާއެއް ލިބެނީ ފިހާރައިންނެވެ. ސައި ހޮޓަލުން ލިބޭ ލާރިން ނުވެގެން ފިހާރައިގެ ލާރި ލައިގެން މީހުންނަށް މުސާރަދޭ ހިސާބަށް ދިޔައެވެ.\nޤާދިރުބެ އަހަރެންނަށް މުސާރަ ނުދިނަސް އޭނަގެ ފިހާރައިން އަހަރެން ބޭނުންވާ ހުރިހާ އެއްޗެއް ލިބެއެވެ. މިގޮތުގައި މިވޭތުވެދިޔަ ދެއަހަރު އަހަރެން އުޅުނީމެވެ. މިކަންތައް ރަށު މީހުންނަށް އެނގި މިވާހަކަ ދެކެވެން ފަށައިފިއެވެ. ކާޅު ގޮވާހެން އަހަރެންނާ ޤާދިރުބެއޭ ކިޔައިގެން ތަފާތު ވާހަކަތައް ދެކެވެން ފެށިއެވެ. މިވާހަކަތައް އަހަރެންގެ ކަންފަތާއި ހަމައަށް ފޯރުމުން އަހަރެން ވަރަށް ލަދުގަނެ އެހާމެ ދެރަވެސްވިއެވެ. ޤާދިރުބެއޭ ކިޔާފައި އެފަދަ ވިޔާނުދާ ވާހަކައެއް ދެކެވެން އަހަރެން ބޭނުންނުވާތީ ދެން ފިހާރައިން އެއްޗެހި ނަގަން ބޭނުންނުވާކަމަށް ޤާދިރުބެ ގާތުގައި ބުނީމެވެ. އޭގެ ބަދަލުގައި ކިތަންމެ ކުޑަނަމަވެސް ލާރިކޮޅެއް ދިނުމަށް އެދުނީމެވެ. މިވަގުތު އޭނާގެ އަތްމަތި ދަތިވެ ދަރަނިވެރިވެފައިވާ ކަމަށާއި އަހަރެން ބޭނުންނަމަ އެހެން ވަޒީފާއެއް ހޯދައިގެން ދިޔަޔަސް އެންމެ ރަނގަޅުކަމަށް ޤާދިރުބެ ބުންޏެވެ. އަހަރެން އެގޮތް ބޭނުންނުވާތީ މަޑުކުރަން ނިންމީމެވެ. އެހެނީ އަހަރެންނަށް އެހާ އެހީވީ މީހަކު ހާލުގައިޖެހޭ ދުވަހު ދޫކޮށްލާކަށް އަހަރެންގެ ހިތެއް އެއްބަހެއްނުވިއެވެ.\nދުވަސްތައް ދައުރުވަމުންގޮސް އަހަރެންގެ ހަމަހިމޭން ދުނިޔެއަށް ތޫފާނުގެ އަސަރު ވެރިވާން ފަށައިފިއެވެ. ތޫފާނުގެ ވައި ބާރުވާނީ ކިހާ ވަރަކަށްކަން ނޭނގި ހިތް ބާރުބާރަށް ތެޅެމުންދިޔައެވެ. އެއްދުވަހަކު ޤާދިރުބެ ބުނީ ވެއިޓަރ ބަލިވެ އުޅޭތީ ނާންނަ ކަމަށާއި މުސާރަދީފައި ވެއިޓަރެއް ގެންނަން ދަތިވާތީ އަހަރެން އެކަން ކޮށްދިނުމަށެވެ. އަހަރެން ދުވަހަކުވެސް ވެއިޓަރުކަން ނުކުރާތާ ގިނަ މީހުން ތެރެއަށް ނުކުންނަންވެސް ޖެހިލުންވެއެވެ. ނަމަވެސް ޤާދިރުބެ އާދޭހާއެކު އެކަން ކޮށްދިނުމަށް އެދުމުން އަހަރެން އެއްބަސްވީމެވެ.\nއެދުވަހުގެ މަސައްކަތް ނިންމާފައި ނުކުންނަނިކޮށް ޤާދިރުބެ އައިސް ކޮތަޅެއް ދިއްކޮށްލިއެވެ. އެއީ އަހަރެން މާދަމާ އަންނައިރު ލާނެ ހެދުމަކާއި ރީތިވާ ސާމާނުކަމަށްވެސް ބުންޏެވެ. އަހަރެން ގެއަށް އައިސް ބެލިއިރު އޭގައި އޮތީ ދެހެދުމެވެ. އެދެ ހެދުމާއެކު ބާރު ދެ ހަރުވާޅު އޮތެވެ. ރީތިވާ ސާމާނުތައް ފެނިފައި އަހަރެން ހައިރާންވިއެވެ. ތުންފަތުގައި ޖައްސާ ކުލައާއި މޫނުގައި ޖަހާ ފުށާއި ސެންޓު ފުޅިއެއްވެސް އޮތެވެ. ދުވަހަކު އެއެއްޗެހި ބޭނުން ނުކުރާތާގައި އެއެއްޗެއްސަކީ ފެނުނު އެއްޗިއްސެއްވެސް ނޫނެވެ. އެހެންކަމުން އެއެއްޗެހި ބޭނުންކުރަން އަހަރެން ޖެހިލުންވިއެވެ.\nއަނެއްދުވަހަށް އިރުއެރީ އާ ކަންތައްތަކެއް ތަޖުރިބާކުރަމުންނެވެ. ޤާދިރުބެ ދިން ހެދުންލައި ރީތިވެލުމަށްފަހު ލޯގަނޑުން ބަލާލީމެވެ. އެވަގުތު އަހަރެންގެ ސޫރަ ފެނިފައި ހައިރާންވިއެވެ. އެއީ ހަމަ އަހަރެންބާއޭވެސް ހިތަށްއެރިއެވެ. އަހަރެން މާބޮޑުވެފައި ރީތިހެން ހީވެއެވެ. ލޯގަނޑުން ފެންނަންހުރި އަހަރެންގެ ސޫރައަށް ބަލަހައްޓައިގެން އަހަރެންނަށް ހުރެވުނެވެ. އެއާއެކު ފިރިހެނުންގެ ލޯތަކުގެ އަމާޒަކަށް އަހަރެން ވެދާނެތީ ބިރުވެސްގަތެވެ.\nސައި ހޮޓަލަށް ވަދެގެން ދިޔައިރު ފުދޭވަރަކަށް މީހުން ތިއްބެވެ. ޤާދިރުބެވެސް އޭނާގެ ރައްޓެއްސަކާއެކު ސައިބޯން އިނެވެ. އެންމެންގެ ލޯތައް އަހަރެންނަށް އަމާޒުވެފައިވާކަން އެނގުމުން ފައި އޮޅިގެން ނުވެއްޓުނީވެސް ކިރިޔާއެވެ. ހިތް ތެޅޭވަރުން މައިތިރިކުރާނެ ގޮތެއް ނޭނގިގެން މޭމަތީ އަތްއެޅީމެވެ. ފުރަތަމަ ދުވަސްވީ ވަރަށްވެސް އުނދަގޫ ދުވަހަކަށެވެ. ދެތިންފަހަރު ސައި ތަބައް ވެއްޓި ދެތިން ތަށިވެސް ތަޅައިގެން ދިޔައެވެ. ނަމަވެސް ހިތްވަރު ދެރަނުކޮށް ކުރިއަށް ދިޔައީމެވެ.\nމަހެއްހާ ދުވަސްވީއިރު އަހަރެންނަށް މަސައްކަތް ދަސްވެ ހޮޓަލަށް އަންނަ މީހުންވެސް އިތުރުވިއެވެ. ކުރީގައި ދުވަހަކުވެސް ސައިބޯން ނާންނަ މީހުންވެސް މިހާރު އާދެއެވެ. ޤާދިރުބެ ބުނީ މިގޮތަށް މިކަން ވަމުންދާނަމަ އަހަރެންނަށް މުސާރައެއްވެސް ދޭނެކަމަށެވެ. މިޚަބަރު ވީ އަހަރެންނަށް ވަރަށް އުފާވެރި ޚަބަރަކަށެވެ.\nދުނިޔޭން ދުވަހެއް ހަޔާތުން ދުވަހެއް ފާއިތުވަމުންދެއެވެ. އަހަރެންގެ ހަޔާތުގައި ފާއިތުވި ކޮންމެ ދުވަހަކީ ހިތާމައިން ފުރިފައިވާ ދުވަހެކެވެ. އުފާވެރި ދުވަސްތަކަކަށް އިންތިޒާރު ކުރަމުންދާއިރު އެފަދަ ދުވަސްތަކެއް އަންނާނެބާއޭ ހިތަށްއަރައެވެ. ނޫނީ އަހަރެން ނިމިދާނީވެސް މި ހިތްދަތިކަމުގައިބާއެވެ.\nވެއިޓަރަކަށް ވަތްފަހުން ހަޔާތުން ވޭތުވެދާ ކޮންމެ ދުވަހަކު އެތައް ކަމަކާ ކުރިމަތިލާން ޖެހެއެވެ. މިތަނަށް އަންނަ ގިނަ މީހުން އަންނަނީ ސައިބޯންބާއޭ ހިތަށްއަރައެވެ. ނޫނީ އަހަރެން ދެކިލާ އަހަރެންގެ ގައިގައި ބީހިލާ ހިތުންބާއޭ ހިތަށްއަރައެވެ. ސައިބޯން އަންނަ ބައެއްމީހުން އަހަރެންނާ ވަރަށް ލަދުވެތި ބަސްތަކުން މުޚާތަބުކުރެއެވެ. އަދި އަތުގައި ހިފުމާއި އެނބުރި ދާއިރު ފޫކޮޅުގައި ޖަހާލުން ނޫނީ ގައިގެ ކޮންމެވެސް ތަނެއްގައި ހިފާލުން އާންމުވާންފެށިއެވެ. މިކަމުން އަހަރެންނަށް ވަރަށް އުނދަގޫވެއެވެ. އަހަރެން ޤާދިރުބެ ގާތުގައި އެވާހަކަތައް ދެއްކީމެވެ. އަދި އެގޮތަށް ކަންތައްތައް ހުންނާތީ ވަރަށް އުނދަގޫވާކަމަށްވެސް ބުނީމެވެ.\n“އެމީހުން އެގޮތަށް އަތުގަ ހިފާލާ އެހަދަނީ މާހީ ރީތިވީމަ. އަދި އެގޮތަށް އަތުގަ ހިފާލާ ގައިގަ ޖެހިލާ ހަދާލުން އެއީ މައްސަލައެއްވެސް ނޫނެއްނު. އެކަމުން މާހީގެ ގައިން ތަނެއް ކަންފަތިވެގެނެއް ނުދާނެ. އެހެންނޫނަސް މާހީ ކަހަލަ ރީތި ޒުވާން އަންހެންކުއްޖަކާ ފިރިހެންކުދިން ސަމާސާކުރާނެ. ޤާދިރުބެއަށް ފެންނަނީ އެކަހަލަ ކަންތައްތަކާ މާބޮޑަށް އަޅާނުލާ އުޅުން. އޭރުން ރަނގަޅުވާނެ.” ޤާދިރުބެގެ ބަސްތަކުން އަހަރެންގެ ހިތަށް ބަޔާންކުރަން ނޭނގޭ ދިލަ ތަދެއްވިއެވެ. ތީ މިހާރު ޤާދިރުބެއަށްވެސް ހޮޓަލަށް ލިބޭ ލާރި ފެންނާތީ ވާގޮތޭ ބުނަން އަހަރެންގެ ހިތަށްއެރިއެވެ. ނަމަވެސް އެއްވެސް ބަހެއްނުބުނެ އަހަރެން އެކޮޓަރިން ނުކުމެގެން ދިޔައީއެވެ.\nހޮޓަލަށް ސައިބޯން އަންނަ ގިނަ ފިރިހެންކުދިން އެމީހުންނާއެކު ކޮފީއަށް ދިއުމަށް ދަޢުވަތުދެއެވެ. އަދި އެމީހުންނާއެކު ސައިކަލު ދުއްވާލަން ދާނީ ކިހާވަރެއް ދިނީމަތޯވެސް އަހައެވެ. އަހަރެންގެ އެމީހުންގެ އެވާހަކަތަކަށް ހިނިތުންވެލުން ނޫންކަމެއް ނުކުރަމެވެ. އަދި ބައެއްމީހުން ސައި ބޮއިގެން ދަމުން އަހަރެންނަށް އިތުރަށް ލާރިދެއެވެ. މިކަންވެސް އަހަރެންނަށްވީ ބޮޑު ކަމަކަށެވެ. އަހަރެން އެލާރީގައި ނުހިފުމުން އެމީހުން ދަނީ މޭޒުމަތީގައި ބާއްވާފައެވެ. އެހެން ލިބޭ ލާރިވެސް އަހަރެން ދެނީ ޤާދިރުބެ އަތަށެވެ. އެންމެފަހުން ޤާދިރުބެ އަހަރެންނަށް ފަސްސަތޭކަ ރުފިޔާގެ މުސާރައެއް ދިނެވެ. އެކަމާ އަހަރެން ވަރަށް އުފާވިއެވެ. އެލިބޭ ލާރިން އަހަރެންގެ ގެ ހަދަން ފޮރުވަން ފެށީމެވެ.\nއެއްދުވަހަކު ޤާދިރުބެ އައިސް އަހަރެންނަށް ގޮވާލާފައި އޭނާ މާލެ ދާން އުޅޭކަމަކށާއި އަހަރެން ދާނަންތޯ އެހިއެވެ. ކޮއްކޮއާ ބައްދަލުވާނެތީ އަހަރެން ވަރަށް އުފާވިއެވެ. ޤާދިރުބެ ބުނީ ކޮއްކޮ ރަށަށް ނުގެނެވުނަސް މާލެ ގޮސް ކޮއްކޮއާ ބައްދަލުކުރެވޭނެ ކަމަށެވެ. އެރޭ އަހަރެން ނުނިދާ އިނދެ ކޮއްކޮއަށް ގެންދާނެ ހަދިޔާ ހެދީމެވެ. އެކި ވައްތަރުގެ ފޮނި ކާއެއްޗިއްސާއި ތެލުލި ރިހާކުރެވެ. މިހުރިހާ އެއްޗެއް ހަދާ ބަންދުކޮށް ނިމުނުއިރު ފަތިސްވާން ގާތްވެއްޖެއެވެ. ޤާދިރުބެ ބަލާ އައުމުން އަވަސްއަވަހަށް ތައްޔާރުވެލައިގެން ނުކުތީމެވެ.\nއަހަރެން ފެނިފައި ޤާދިރުބެ ބުނީ ހޮޓަލަށް ދާހެން ތަންކޮޅެއް ރީތިވެލައިގެން ނުކުތުމަށެވެ. އަނެއްކާވެސް ވަދެ ތައްޔާރުވާން ޖެހުނީތީ އަހަރެން ފޫހިވިއެވެ. އެހާ ރީތިވެގެން މީހުން ކުރިމައްޗަށް ދާހިތެއް އަހަރެން ނުވެއެވެ. ނަމަވެސް މާލޭގައި އުޅޭ މީހުންނަކީ ވަރަށް ޝާހީ ބައެކޭ ބުނާތީ އަހަރެން އަޑުއަހަމެވެ. އަނެއްކޮޅުން ކޮއްކޮވެސް އުޅެނީ މާލެ ބައެއް ގާތުގައިކަމުން ދާންވާނީ ރީތިވެގެންތާއޭ ހިތާ އަނެއްކާވެސް ވަދެ ރީތިވެގެން ނުކުތީމެވެ. އޭރު ޤާދިރުބެ ހުރީ ފޯނެއްގައެވެ. އެއާރޕޯޓަށް ގޮސް ޗެކިން ނިމުމުން ޤާދިރުބެއާއެކު ގޮސް ފްލައިޓަށް އެރީމެވެ. އެއީ އަހަރެން ފްލައިޓަކަށް އެރި ފުރަތަމަ ފަހަރުކަމަށްވުމުން ބިރުން މަރުނުވީ ކިރިޔާއެވެ. ފްލައިޓް ޖައްސަންދެން އަހަރެން އިނީ ޤާދިރުބެގެ އަތުގައި ހިފާ ބާރުކޮށްލައިގެންނެވެ.\nމާލެއަށް ދެވުމާއެކު އަހަރެން ބޭނުންވީ އަވަހަށް ކޮއްކޮ ގާތަށް ދިއުމަށެވެ. ކޮއްކޮ މާލެ އައިފަހުން އަދި އަހަރެންގެ ލޮލަކަށް ނުފެނެއެވެ. ވާހަކަވެސް ދެއްކެނީ ހާލަކުން ދުވަހަކުއެވެ. މަސް ދެމަސް ވާއިރުވެސް ގިނަ ފަހަރަށް ގުޅާނުލެވެއެވެ. މާލެ އައިތާ ތިންދުވަސް ވީއިރުވެސް ޤާދިރުބެ އުޅެންޖެހޭލެއް ބުރަކަމުން ކޮއްކޮއާ ބައްދަލުވާގޮތެއް ނުވިއެވެ. ހެނދުނު ދާގޮތަށް އެނބުރި ގެއަށް އަންނަނީ ރޭގަނޑުއެވެ.\nއެއްރޭ ޤާދިރުބެ އައިސް ހެދުމެއްދީފައި ބުނީ އެލައިގެން ނުކުތުމަށެވެ. އަހަރެން ހައިރާންވެހުރެ އެއީ ކީއްކުރަންލާ ހެދުމެއްތޯ އެހީމެވެ. މާގިނަ ވާހަކަނުދައްކާ ހެދުން ލައިގެން އައުމަށް ޤާދިރުބެ ބުންޏެވެ. އެއީ ގަދަ ރަތްކުލައިގެ އަތްކެނޑި ހެދުމެކެވެ. އަތްކަނޑާފައި ހުރިއިރު އެހާ ކުރެވެ. އެހެދުން ލައިގެން ނުކުންނަން ނުކެރިފައި އަހަރެން ހުރީމެވެ. ޤާދިރުބެ ގޮވާވަރުން އަހަރެން ވަރަށް ލަދުންހުރެ ނުކުތީމެވެ. އެވަގުތު ޤާދިރުބެގެ ބެލުންތައް އަމާޒުވިގޮތުން ބިރުން ރޫރޫ އަޅައިގަތެވެ. އިރުކޮޅަކު ބަލަން ހުރެފައި ޤާދިރުބެ ގޮސް ކޮތަޅުން ޖެކެޓެއް ނަގާ ދިއްކޮށްލިއެވެ. ޤާދިރުބެގެ ދަހިވެތި ނަޒަރުން ސަލާމަތްވުމަށްޓަކައި އަހަރެން އަވަސްއަވަހަށް އެޖެކެޓް ލީމެވެ.\nދެން ޤާދިރުބެ އަހަރެން ގޮވައިގެން ދިޔައީ ރީތިވާ ތަނަކަށެވެ. އެމީހުން އަހަރެން ރީތިކޮށްދީ ފުނާ އަޅުވާ ނިންމާލާފައި ރަނގަޅުތޯ އެހިއެވެ. ލޯގަނޑުން ފެންނަންހުރި އަހަރެންގެ ސޫރައަށް އަހަރެން ބަލާލީމެވެ. މިއީ ހުވަފެނެއްބާއޭ އަހަރެންގެ ހިތަށްއެރިއެވެ. އެތާގައި ތިބި ހުރިހާ ކުދިންވެސް އަހަރެންގެ ރީތިކަމަށް ތަޢުރީފުކުރަމުން ދިޔައެވެ. މިއަދު އަހަރެން ވާންވީ އުފާކަމެއް ނޫނީ ދެރަކަމެއް އެއްގޮތަކަށްވެސް އަހަރެންނަކަށް ނުވިސްނުނެވެ. ނޭނގޭ ބިރުވެރިކަމެއް ހިތުގައިވިއެވެ.\nއެތަނުން ނުކުމެ ޓެކްސީއަކަށް އެރުމުން އަހަރެން ސުވާލުކުރީމެވެ. ޤާދިރުބެ ބުނީ މި ދާތަނެއް އެތަނަށް ދެވުމުން އެނގޭނެކަމަށެވެ. އަހަރެން ހީކޮށްގެން އިނީ ކޮއްކޮ ގާތަށް ގެންދާނެކަމަށެވެ. ޓެކްސީ ގޮސް މަޑުކޮށްލުމުން ޤާދިރުބެ ލާރިދީފައި ފޭބުމުން އަހަރެންވެސް ފޭބީމެވެ. ކުރިމަތިން ފެންނަންހުރި ދޮރު ހުޅުވާލުމަށްފަހު ޤާދިރުބެ އެތެރެއަށް ވަނެވެ. އެއަށްފަހު އެތެރެއަށް ވަނުމަށް އިޝާރާތްކޮށްލިއެވެ. ޤާދިރުބެ ކުރަން މިއުޅެނީ ކޮންކަމެއްބާއޭ އަހަރެންގެ ހިތަށްއެރިއެވެ. އިރެއްއިރަކަށް ހިތުގައިވާ ބިރުވެރިކަންވީ އިތުރެވެ. ކުރިއަށް އަޅަމުންދާ ކޮންމެ ފިޔަވަޅެއްވެސް އަޅަމުން ދިޔައީ ވަރަށް ހިތްވަރުންނެވެ.\nއެތެރެއަށް ވަދެގެންގޮސް ކައުންޓަރު ކައިރީގައި އިން ކުއްޖާ ގާތު ޤާދިރުބެ ވާހަކަތަކެއް ދެއްކިއެވެ. އަހަރެން ހުރީ ތަންކޮޅެއް ދުރުގައިކަމުން އެދެއްކީ ކޮން ވާހަކައެއްކަމެއް އަހަރެންނަކަށް ނޭނގެއެވެ. އިރުކޮޅަކުން ޤާދިރުބެ އައިއިރު އަތުގައި ތަޅުދަނޑިއެއް އޮތެވެ. އަހަރެން ގާތު ހިނގާށޭ ބުނެފައި ޤާދިރުބެ ހިނގައިގަތެވެ. ކުރިމަތިން ފެންނަންހުރި ސިޑިން މައްޗަށް އަރަމުން ދިޔައީމެވެ. އޭރު ހިތް ތެޅޭވަރުން ހީވަނީ އެތެރެހަށިން ފުންމާލަން އުޅޭހެންނެވެ. އަތްފައި ފިނިވެ ތުރުތުރުލަމުން ދިޔައެވެ. ވަރަށް މައްޗަށް އެރުމުން ހިނގާފައި ގޮސް ކޮޓަރިއެއް ހުޅުވާލާފައި ވަންނަން ބުންޏެވެ. މިވާން އުޅެނީ ކީއްބާއޭ ހިތާ ބިރުންހުރެ އެތެރެއަށް ބޯދިއްކޮށްލީމެވެ. އެއްވެސް މީހަކު ފެންނާކަށް ނެތެވެ. އަހަރެން އެތެރެއަށް ވަނުމުން ޤާދިރުބެވެސް އެތެރެއަށްވަދެ ދޮރު ލައްޕާ ތަޅުލިއެވެ.\nMe first yet yet ?\nNice v v mi story ?\nPis pis dherakameh huwaa… Vvv nice ma sha allaah…. Bt maaheee dhw?????\nV reethi maahee vikkaalanee dho saandy thee thihen nahadhaa\nwooww.. v reethi.\nV reethi mi part ves kiyaa hithun indhaaenimunee\nWow…vvv reethi mi vhk…bt abadhuvx maahee ah vany dhera goih dhw…heyo nuvaane ehnnu ehn hadhan…\nޝުކުރިއްޔާ އައިޝް!! އަދި އިރާދަކުރެއްވިއްޔާ މާހީއަށްވެސް އުފާ ލިބޭނެ\nVvvv rethi thankole avaha upload kohdhiba saandy\nޝުކުރިއްޔާ ސަންޝައިން! މިހާރު އަޕްކޮށްލާފަ އިންނާނީ\nKoba anehbaa avahah aneh baa genes dhee. Haadha dhera vey kiyaafa maahee ah othy huss hithaamatha\nޝުކުރިއްޔާ މަލް! މިހާރު އަޕްކޮށްލާފަ އިންނާނީ\nEy saandy kobaa miadh ge part…\nސޮރީ ހައްވޫ! ބިޒީވީމަ ދުވާލު އަޕްކޮށްނުދެވުނީ… މިހާރު އިންނާނެ އަޕްކޮށްލާފަ… އިރާދަކުރެއްވިއްޔާ މިއަދު އަދި އެއްބައި ގެނެސްދޭނަން\nހިތުގެ މިލްކުވެރިޔާ ( ސައުވީސް ވަނަ ބައި)\nހިތާމަ ދީނީ ލޯބި September 3, 2017\nލޯ މެރޭ ހިނދު ހީވޭ ގާތުގާ ވާހެން (16)\nހިތާމަ މަޖާ ލޯބި April 13, 2017\nއިންތިޒާރު ( 22 )\nލޯބި October 25, 2015\nމިހިތް ކޮށްލީ ދީވާނާ 2\nލޯބި September 18, 2018\nޢަޞްރު (ފަންސާސްހަތަރުވަނަ ބައި)\nދީނީ ލޯބި March 17, 2017\nހިތުގެ މިލްކުވެރިޔާ (ސޯޅަވަނަ ބައި)\nހިތާމަ ދީނީ ލޯބި August 14, 2017


ޢެދެމޭ އުފާ….(23) | Esfiya - Dhivehi Vaahaka Site\n“އެހެންތަ؟! މަންމަ ހީކުރީ ފަހުން ދާންވެގެން އައީ ކަމަށް…” ސޯފާއިން ތެދުވަމުން އަފީފާ އަހައިލިއެވެ. “ތި ވާހަކަ ބަހައްޓާ…! އަލްގެ ހަބަރެއް ވެއްޖެތަ؟” ސީދާ އަފީފާގެ މޫނަށް ބަލަމުން ވިނާން އަހައިލިއެވެ. “ނުވޭ ދަރިފުޅާ… މަންމަ މިހިރީ ތިކަމަކާ ހުރެ ކުރާނެ ކަމެއް ނޭނގިފަ ދަރިފުޅާ ދެން ކިހިނެއް ހަދާނީ؟” އަފީފާ ދެރަވެފައި އަހައިލިއެވެ. އޭރު އޭނާގެ ލޮލުން ކަރުނަ އާދެއެވެ. “ނޭގެ މަންމާ… ކީކޭ ދެން ބުނާނީވެސް އިރާދަ ކުރެއްވިއްޔާ އަދި އަލް އަންނާނެ، އަޅުގަނޑުގެ ހިތެއް ނުބުނޭ އޭނަ ނައިސް ހުރެދާނެއެކޭ… މަންމާ އަޅުގަނޑު ގޮސްލީއޭ!” އަފީފާޔާ ވާހަކަ ދައްކާލާފަ ދަނީ ކަމަށް ބުނެ ވިނާން ތެދުވެގެން ދިޔައީ އޭނަގެ ކޮޓަރިއަށެވެ.\nކޮޓަރިއަށް ވަދުނު ގޮތަށް ވިނާން ގުޅީއޭނަގެ އެންމެ ގާތް އެކުވެރިޔާ މިހާލް އަށެވެ. އެހެން ނަމަވެސް ނަސީބު ދެރަކަމުން އޭނަގެ ފޯނު އޮތީ ނިވާލާފައެވެ. އެހެން ކަމުން އަނެއްކާ ވެސް ފޯނު ނަގާ އެހެން ނަންބަރަކަށް ވިނާން ގުޅާލިއެވެ. “މާކް! ކޮންތާކު؟ ކޮބައިތަ މީހާލް؟ އޭނަގެ ފޯނު ވެސް ނިވާފަ އޮތީ…” މާކިން ފޯނު ނެގުމާ އެކު ވިނާން އަހައިލިއެވެ. “މިހާލް ފުރައިފި ލަންކާޔަށް، ބުނީ ވިނާން ފޯނު ނުނަގަޔޯ…” މާކިން ބުނެލިއެވެ. “އެހެންތަ؟ އެއީ ކީއްކުރަން ލަންކާއަށް ދިޔައީ؟” ހައިރާން ވެގެން ވިނާން އަހައިލިއެވެ. ހައިރާން ވާނެތާއެވެ. ޓަސް ލާފަ މިހާލް ފުރާވަރުގެ ކަމެއް އޮންނާނެހެނެއް ވިނާންއަކަށް ނޭނގޭ ވިއްޔާއެވެ. “އޭނަގެ މަންމަ ކުއްލިއަކަށް ބަލިވެގެން… އެހެންވެ އެމެޖެންސީކޮށް ފުރީ!” ވިނާންއަށް ނޭނގޭތީ މާކިން އޮޅުންފިލުވައި ދިނެވެ. “އޯ… އެހެންދޯ!! މާކް ބިޒީތަ؟ ބިޒީ ނޫނިއްޔާ ކޮފީއަކަށް އަރަން ހިނގާބަލަ ވަރަށް ބޮޑު ކަމެއް ޖެހިގެންނޭ މިއުޅެނީ!” އަސްލު ވިނާން ބޭނުންވާ މައުލޫއަށް ގޮސް ބުނެލިއެވެ. “ބްރަދަރ ގުޅީމަކާ ބިޒީއެއް ނުވާނެއްނުން! އެކަމަކު ކޮން އިރަކުތަ؟ މާލެ އައީ؟..” މާކިން އަހައިލިއެވެ. “ދެންމެ! މާކު ދޭބަލަ ޝެލްބިންއަށް މަމިނައްޓާލީ އެކޮޅަށް…” ވިނާން އެހެން ބުނުމުން މާކިން ވެސް ދަނީ ކަމަށް ބުނެ ފޯނު ބޭއްވިއެވެ.\n“އަލް ހާދަ ހުންގަދަވެފަ! ބޭސް ކާން ވީނުނު…” އަލްޔާގެ ކަނދުރާގައި އަތްލަމުނު ޒިއާދާ ބުނެލިއެވެ. އޭރު އަލްޔާ އޮތީ ހުމާ ފިހޭވަރު ވެފައެވެ. އެބުނާ އިދުރީސަކާ ދިމާ ވިފަހުން އަލްޔާ ހީވަނީ މަރުވެފައި ހުރި މީހެއް ހެންނެވެ. އެއްވެސް ވަރެއް ނެތި ކޮނުމަސް ބުރިއެއް ހެން ހަމަ އޮންނަނީއެވެ. އޮވެވޭނީވެސް އެހެނު ނޫން ހެއްޔެވެ. އަލްޔާ ބަލިވެ އުޅޭ ވާހަކަ ބުނީމަ އޭނަ އެވަރު ކޮއްލި ވިއްޔާއެވެ. ބެވި ބެވީނުން އަލްޔާ ފަކީރު ހުރީ ގަޔަށް ސީލެވޭ ވަރު ކޮއްފަ ވިއްޔާއެވެ. އެވަރު ކޮއްލީމަ ބަލި ނުވެ ހުރެދާނެ ހެއްޔެވެ؟ “ކީއްކުރަން ބޭސް ކަނީ؟ މަށަށް މާ ރަނގަޅު މިހާލުގައި އޮތުމަށް ވުރެ މަރު ވިޔަސް…” ހުމާ ތުރުތުރު ލަމުން އަލްޔާ ބުނެލިއެވެ. “ނޫން އަލް ތިހެން ނުބުނޭ! އެއްވެސް އިންސާނަކަށް ދެރަ ގޮތެއް ނުވާނެ އަހަރުން މިހާލުގައި އުޅޭތާ ކިހާ ޒަމާނެއް ވެއްޖެ، ކެތްކުރުން ނޫން ގޮތެއް އަދި ނެތީތީ ކެތް ކޮއްލާގެން މިތިބީ އަލްވެސް ވާނެ ވަރަށް ހިތްވަރު ގަދަ ކުރަން… އަހަރުން ބައްޔޭ ކިޔާފަ މިމީހުން ހިތަކަށް ނާރާނެ ވައްޖަހުތެކޭ ވެސް އަދި އިރާދަ ކުރެއްވިއްޔާ މިކަމުން އަހަރުން ވެސް ސަލާމަތް ވާނެ!” އަލްޔާއަށް ހިތްވަރު ދެމުން ޒިއާދާ ބުނެލިއެވެ. “އަހަރެންނަށް ހިތްވަރު ކުރެވިދާނެ އެކަމަކު މި ކަމުން ސަލާމަތް ވާނެ ބާއޭ އަހަރެން ހިތަށް މިއަރަނީ!” އެތަނުން ކުއްޖަކު ބޭސް ގުޅައެއް ދިނުމުން އެ ކާލަމުން އަލްޔާ ބުނެލިއެވެ. “ވާނެ އިރާދަ ކުރެއްވިއްޔާ!” ޔަގީން ކަމާއެކު ޒިއާދާ ބުނެލިއެވެ. ކިރިޔާ ވެސް ވަގުތެއް ވެއްޖެއްޔާ އެ ނިކަމެތި އަންހެން ކުދިންގެ ހާލަތަކީ އެ މުސީބާތުން ސަލާމަތް ވާނެ ގޮތަކާ މެދު ބަހުސް ކުރުމެވެ. އެ ގޭގެ ސެކިއުރިޓީއަށް އުޅޭ އައުވާނުންގެ އަދަދުވެސް އެހާ ގިނަ ވިއްޔާއެވެ. އެހެންވީމަ އެތަނުން ނިކުމެގެން ރައްކާ ވުމަކީ އެ ބަލިކަށި އަންހެނުންނަށް ފަސޭހަ ކަމަކަށް ނުވާނެއެވެ. އެގޮތަށް އެތަށް އިރަކު އެކުދިން ހުވަފެން ބަލަމުން ވާހަކަ ދައްކަމުން ދިޔައެވެ.\n“މާކު މިއުޅެނީ ވަރަށް ކަޑަ ކަމެއް ވެގެން!” ޝެލްބީންގަ ކޮފީ ބޯން ހުރެ ވިނާން އޭނަގެ އެކުވެރިޔާ މާކިން އާ ވާހަކަ ދައްކަމުން ބުނެލިއެވެ. “ފޯނުން ވެސް ތިހެން ބުނި… ދެން ބުނަން ވެއްޖެއެއްނޫން ތިވެގެން އުޅޭ ގޮތެއް!” މާކިން ހަމަޖެހިލަމުން ބުނެލިއެވެ. “މިއުޅެނީ އަލްޔާ ގެއްލިގެން، ވީތަނެއް ހަރާން އިނގޭ އެކަކު ވެސް ނެތް! އެންމެ ބޮޑު މައްސަލައަކީ މިރަށަކީ އޭނަގެ އެއްވެސް އާއިލާ ބަޔަކު ނޫނީ ދަންނަ ބަޔަކު ވެސް ނޫޅޭކަން..!” ހައިރާންވެ ހުރެ މާކިންއަށް ކިޔާދެމުން ވިނާން ބުނެލިއެވެ. “ކީކޭ؟! ހުވާތަ؟!” ހައިރާން ވެގެން މާކިން އަނެއްކާވެސް އަހައިލިއެވެ. “އާއެކޭ ނެތޭ އޭނަގެ އެއްވެސް އެއްޗެއް ވެސް! ހުރިހާ އެއްޗެއް ވެސް ގެން ގޮސްފަ ހުރީ…” ޔަގީން ކޮއްދެމުން ވިނާން ކިޔާދިނެވެ. “ދެން ކިހިނެއް ހަދާނީ؟!” އަނެއްކާވެސް މާކިން ކޮއްލީ ސުވާލެކެވެ. “ތިއެއްދޯ މަށަށް ވެސް ނޭނގިގެން މިއުޅެނީ! މާކު ހުވާ މިބުނީ މަ ރަނގަޅަށް ވެސް ގޮވައިފި! މަ މިއުޅެނީ އިއްޔޭން ސުރެ ކާއެއްޗެއް ވެސް އަނގަޔަށް ނުލެވިގެން!” ވިނާން ރޮވޭތީ ކުރިއަށް ނުގެން ދެވިގެން ހުއްޓާލިއެވެ. “މާކްއަށް ގެޓް ވޭ ވިނާން ދެރަވާނެ ވަރު!” މާކިން އެހެން ބުނި އިރު އޭނަޔަށް ވެސް ހުރީ ރޮވިފައެވެ. ރޮވޭނެތާއެވެ. އިއްޔެ ރޭގަ އެމީހުން ކުރި މަޖަލާ ސަމާސާގަޑު އަދި ސިކުނޑިއަކުން ފިލައިގެން ނުދޭ ވިއްޔާއެވެ. ވިނާންއާ އޭނަގެ އެކުވެރިޔާއާ ދެމީހުން އެތައް އިރަކު ވާހަކަ ދައްކަން ތިބުމަށް ފަހު ދިޔައީ ސީއައިޑީ ޕޮލިހަކާ ގުޅިގެން ސިއްރުން އެކަން ތަކާ އުޅެން ނިންމާފައެވެ.\n“ވިނާން ވެސް މިއަދު މާލެ އަތުވެއްޖެ އުޝާ ވާނެ ގިނަ ގިނައިން މިގެއަށް އަންނަން… އޭރުން އޭނަގެ އެ ފޮނި ހިތްގަޑު ފަތަހަ ކުރެވޭނީ” އުޝާޔާ ފޯނުން ވާހަކަ ދައްކަމުން ހީހީފަ އަފީފާ ބުނެލިއެވެ. “އެހެންތޯ!؟ އަޅުގަނޑު ދާނަން މާދަން، އަލްޔާ ގެއްލުނީމަ އެކަމުގެ ހިތާމައިގަ އައީދޯ؟” އުޝާ އަހައިލިއެވެ. “ހެހެ… ވެދާނެ ދެން! އެ އަލްޔާއެއް ހޯދަން ޖެހޭނީ ކައްވަޅުން، އޭނައެއް ދެން ނުފެންނާނެ!” އަފީފާ ހެމުން ބުނެލިއެވެ. އުޝާވެސް އަފީފާޔާ ބައިވެގެން ހީހީ ހެދިއެވެ. “ދައްތާ! އަޅުގަނޑު ބުނީ އަލްޔާ ދެން ކިހިނެއްބާއޭ ހަދާނީ؟ އޭނަ ހާދަ ހާލެއްގައޭދޯ އުޅޭނީ… ރެޔަކަށް ދިހަ ފިރިހެނުންދޯ! ހައްހައްހާ…” އުޝާ ހީހީފާ އަފީފާ ކައިރި ބުނެލިއެވެ. އަންހެނުންނަށް ވެތިބެ ކޮންފަދަ ދަށުދަރަޖައިގެ ދެމީހުން ހެއްޔެވެ. އަންހެނުންގެ އިހުސާސްތައް އިނގެނީ އަންހެނުންނަށޭ ބުނާ ބަހުގެ މުރާދަކީ ކޮބާ ހެއްޔެވެ؟. ހަމަގައިމު ވެސް އުޝާޔާ އަފީފާ އަކީ ވެސް އަންހެނުންނެވެ. އެކަމަކު އަލްޔާއަށް އެފަދަ ނިކަމެތި ގޮތެއް ހަދާލި އިރު އެ ހަރު ހިތްތަކަށް އަސަރެއް ވެސް ނުކުރިއެވެ. އިންސާނުންގެ ސިފާގައި ވަލު ޖަނަވާރަށް ވުރެ ނުބާ މީހުންވެސް އުޅެޔޭ ބުނަނީ ހަމަ ބުނަން ހައްގު ވީމައެވެ. “ދައްތާ ދެން ބޭއްވީއޭ… އަޅުގަނޑު ދާނަން މިރޭ” އުޝާޔާ އަފީފާއާ ދެމީހުން އެތައް އިރަކު ވާހަކަ ދައްކާފަ މިރޭ ދާނެ ކަމަށް ބުނެފަ އުޝާ ފޯނު ބޭއްވިއެވެ. އަފީފާ ވެސް ދިޔައީ އަސުރު ނަމާދު ނުކޮށް ހުރީތީ އަވަހަށް ނަމާދު ކުރާށެވެ.\n“ދަރިފުޅާ ކޮބާތަ ކުޑަބެ؟ ހަވީރު ސައިބޯންވެސް ނީންނަނީތަ؟” ވިނާން ފެންނަން ނެތުމުން ސައުދު އަހައިލިއެވެ. “ކުޑަބެވީ ކޮޓަރީގައި، މެންދުރުވެސް ނުކާ! އަލްޔާ ވީތަނެއް ނޭނގުނީމަ އެކަމާ މާ ބޮޑަށް ވިސްނަނީކަން ނޭނގެ…!” ވަޒުނާ ދެރަވެފައި ބުނެލިއެވެ. ކަޑައެޅިގެން އެގި ހުރެ ވެސް ވަޒުނާ ބުނެލިއެވެ. ހަގީގަތުގައި އޭނަ އެހެން އެބުނީ ސައުދު ކައިރި އަލްޔާގެ ވާހަކަ ތަންކޮޅެއް ތަފުސީލުކޮށް ދެއްކުމުގެ ނިޔަތުގައެވެ. އަފީފާ ވެސް މިވަގުތު ހުރީ އޭނަގެ ކޮންމެވެސް ރައްޓެއްސެއްގެ ގޭގަ ކަމުންޏާވެސް އެކުއެވެ. “ދަރިފުޅާ! ބައްޕަވެސް ތިކަމާ ވަރަށް ދެރަވޭ މިހާރު… ހަފުތާއަކަށް ވުރެ ގިނަ ދުވަސް ވިއްޔާ މިވީ އޭނަ އަންނަ ގޮތަށް ދިޔަ ނަމަ އައީހެއް ނުން” ސައުދު ދެރަވެފައި ބުނެލިއެވެ. “ބައްޕަ ރުޅި ނާންނަ މަތިން އަޅުގަނޑު ވާހަކައެއް ނަން ގަންނަންތޯ؟!” ވިނާން އެދުނު ކަންތައް ކޮއްދިނުމުގެ ބޭނުމުގައި ވަޒުނާ ބުނެލިއެވެ. “ހެެހެ…. ކީއްވެތަ؟ ބައްޕަ ރުޅި އަންނަން ވީކީ ބައްޕަ ދަރިންނަށް ބައްޕަ ރުޅި އަންނަވަރުގެ ވާހަކައެއް ނުބުނާނެ އަވަހަށް ބުނެބަލަ..!” ހިނި އައިސް ސައުދު ބުނެލިއެވެ. “ބައްޕާ ކުޑަބެ…ކުޑަބެ…” ވަޒުނާ އިނީ އެ ވާހަކަ ދައްކަން އަދިވެސް ފަސްޖެހިފައެވެ. “ކުޑަބެ ކިހިނެއްވީ؟” ވަޒުނާގެ ވާހަކަ ނުނިމެނީސް ސައުދު އަހައިލިއެވެ. “ބައްޕާ ކުޑަބެ އުޅެނީ ވަރަށް ބަލިވެ. އެއްވެސް ކާއެއްޗައް ނުކާ މިހާރަކު… އަލްޔާ ދިޔަ ފަހުން ކުޑަބެ އެއްކޮށް ވީކު ވެއްޖެ!” ވަޒުނާގެ ލޮލުން ފެން ހިލެމުން ބުނެލިއެވެ. “އަލްޔާ ދިޔާމަ ބައްޕަވެސް ދެރަ ވެޔޭ ނަމަވެސް ރަނގަޅަށް ކާން ޖެހޭނެދޯ، އެކަމަކު ކުޑަބެ އެހާ ވީކް ވާންވީކީ ކީއްވެ؟” ސައުދު ހިތުގައި އޮތް ސުވާލުގެ ޖަވާބު ލިބިދާނެ ކަމުގެ އުންމީދުގައި އަހައިލިއެވެ. “ބައްޕާ ކުޑަބެ އުޅެނީ އަލްޔާ އާ ރައްޓެހިވެގެން! ވަރަށް ދުވެސް ވެއްޖެ، އަލްޔާ ދިޔާމަ ކުޑަބެެގެ ހުރިހާ އުންމީދެއް ފެނަށް ވެއްޖެ! ބައްޕާ ކުޑަބެ ދިރި ހުއްޓަސް މަރުވެފަ އެހެރީ… ކުޑަބެގެ ހުރިހާ އުންމީދެއް ފުޑުފުޑު ވެއްޖެ!” ވަޒުނާ ރޮމުން ބުނެލިއެވެ. ސައުދު ހުރީ ޝައްކު ޔަގީނަށް ބަދަލްވީތީ އިންތިހާޔަށް އުފާވެސް ވެފައެވެ. އަދި ހުރި އެކަނި ފިރިހެން ދަރި ކުރާ ހިތާމާގަ ދެރަވެސް ވެފައެވެ. “ބައްޕާ ކުޑަބެ ބުނީ އަޅުގަނޑު ކައިރީގަ ބައްޕަ ކައިރީގަ އެވާހަކަ ބުނެދެއްވާށޭ އެހެންވެ އަޅުގަނޑު މިބުނީ” އަތުގެ ނުފުށުން ކުރުނަ ފޮހެލަމުން ވަޒުނާ ބުނެލިއެވެ. މިހުރިހާ މަންޒަރުތައް ބަލަން އިން ޖަޔާ އިނީ ފެންކަޅި ވެފައެވެ. ޖަޔާ ބަލަން ހުރި ގޮތުން އޭނަޔަށް ކޮންމެވެސް އެއްޗައް އިނގެނީ ތޯއްޗެކެވެ. “ދަރިފުޅަށް އިނގޭތަ؟ ބައްޕަޔަށް ތިކަން ޝައްކުވާތާާ ދުވަސް ކޮޅެއް ވެއްޖެ އެކަމަކު ޔަގީން ނުވާތީ މިހުންނަނީ، އޮޅިގެން ވެސް މަންމަ ކައިރާގަ ނުބުނާތި! މަންމަޔަށް އެނގިއްޖެއްޔާ އަލްޔާ ފަކީރު ފެނުނު ދުވަހަކުން ރޮލާ ކާލާނެ…. ނަމަނަމަ މަންމަޔަށް ނާންގާތި!” ސައުދު ހިތްދަތި ގޮތަކަށް ބުނެލިއެވެ. “އަޅުގަނޑު ހުރެދާނަން ނުބުނެ އެކަމަކު އަޅުގަނޑު ވާހަކައެއް އަަހަންތޯ ބައްޕާ؟” ހައިރާންވެ ހުރެ ވަޒުނާ އަހައިލިއެވެ. އާއެކޭ ބުނެ ސައުދު ބޯޖަހައިލިއެވެ. “ކީއްވެ މަންމަ ކައިރީގަ ނުބުނަން ތިއުޅުއްވަނީ؟ އަޅުގަނޑަށް ވެސް އިނގޭ މަންމަ އަލްޔާ އަކާ ގުޅޭކަށް ނުރުހޭނެކަން އެކަމަކު ބައްޕަ ތިހެން ވިދާޅުވީމަ ހީވަނީ މަންމަޔަކަށް އިތުބާރު ނުކުރައްވާހެން!” ވިނާން ވެސް އަފީފާއަށް އިތުބާރު ނުކުރާކަން އިނގޭތީވެ އާއެކު ވަޒުނާ އަހައިލާއެވެ. ވަޒުނާ އެހެން ބުނުމުން އަލްޔާ އެގެއަށް ގެނެވުނު ގޮތާ އޭނަޔާ ދޭތެރޭ ކަންތައް ވީގޮތަށް އަލިފުން ޔާއަށް ސައުދު ކިޔާދިނެވެ. އަދިއިތުބާރު ވެސް ނުކުރަނީ އެސަބަބު ތަކާ ހުރެ ކަމަށް ކިޔީދިނެވެ. ވަޒުނާ ހުރީ އޭނަގެ މަންމަގެ ގޯސް ވަރު ހިތަށް އަރާ ވަރަށް ދެރަވެފައަވެ.\n“ކޮއްކޯ ހިނގާ ކާންދާން! ކޮއްކޮ ނުކާ ހުރީމަ ޖަޔާ ބަރާބަރު ދެރަވަނީ… މިއަދު އެއްވެސް ޓައިމް ކޮއްކޮ ނުކަނީ…” ޖަޔާއަށް ކެތްނުވެގެން ވިނާން ކޮޓަރިއަށް އައިސް ބުނެލިއެވެ. ޖަޔާ އެދެކުދިން ދެކެ ދަރިން ދެކެވާ ލޯބިވެއެވެ. ލޯބި ނުވެސް ވެވި ނުހުންނާނެތާއެވެ. އެ ދެ ދަރިންނަކީ ވެސް ޖަޔާގެ އަތް މައްޗަށް ވިހާ ބޮޑު ވެފައި ތިބި ދެ ދަރިންނެވެ. އެހެންވީމަ އޭގެ ތެރެއިން ކޮންމެ ކުއްޖަކަށް ކަމެއް ވިޔަސް ޖަޔާ ވަރަށް ދެރަވެއެވެ. “ނުކާނަން ކާނީ ފަހުން!” ވިނާން ފޫހި ގޮތަކަށް ބުނެލިއެވެ. “ކޮއްކޮ ކާން ދިޔާމަ ޖަޔާ ވަރަށް ބޮޑު ވާހަކައެއް ބުނަނީ… ކޮއްކޮ ނުކަންޏާ ނުބުނަނީ!” ވިނާން ކާން އެއްބަސް ނުވުމުން ޖަޔާ ބުނެލިއެވެ. “ކޮން ވާހަކައެއް؟ ބުނީމަ ކާން ދާނީ!” ކާންދާން ބޭނުުން ނުވާތީ ވިނާން ބުނެލިއެވެ. “ކޮއްކޯ! އަލްޔާ ކޮއްކޮއަށް ވީގޮތަށް ޖަޔާއަށް އިނގޭ…” އެނދު ކައިރީގަ ހުރި ގޮނޑިއެއްގައި އިށީންނަމުން ޖަޔާ ބުނެލިއެވެ. ޖަޔާ އެހެން ބުނުމާއެކު އެނދު ހުރަސް ބަލި ޖެހިފައި އޮތް ވިނާން ފުއްމާގެން ތެދު ވެއްޖެއެވެ. “ކީކޭ؟ ޖަޔާއަށް އިނގެޔޭ؟ ކީކޭތަ ޖަޔާ ތިކިޔަނީ؟…” ހައިރާންވެގެން ވިނާން އަހައިލިއެވެ. “ޖަޔާއަށް އިނގޭ އަލްޔާ އިންނަނީ ކޮންތާކުކަން! މެޑަމް އަލްޔާ ފުނުވާލީ!” ޖަޔާ ގިސްލަމުން ބުނެލިއެވެ. “ކީކޭ! މެޑެމްއޭ! ޖަޔާއަށް އިނގޭތަ ތިކިޔޭ އެއްޗެއް؟!” ވިނާން ތަންކޮޅެއް ބާރަށް އަހައިލިއެވެ. އޭރު ވިނާންގެ ހިތް ބާރަށް ނެގި ޖެހެއެވެ. “ކޮއްކޯ ބާރަށް ވާހަކަ ނުދައްކާ! މެޑަމްއަށް އެނގިއްޖެއްޔާ ޖަޔާ ވެސް މިގެއިން ފުނުވާލާނެ!” ޖަޔާ ވިނާން ހަމަ ޔަކަށް އަރުވަން މަސައްކަތް ކުރިއެވެ.”މާ ވާހަކަ ދިގު ނުކޮށް ތިކިޔާ އެއްޗެއް ކިޔާބަލަ!” ހިތް އަވަސް ވެފަ ވިނާން ބުނެލިއެވެ. “އަލްޔާގެ ޕާރޓީ ބާއްވަން އޮތް ދުވަހު އަލްޔާ ފޮނުވާލަނީ، އެދުވަސް މެޑަމް ޖަޔާ ކައިރީގަ ބުނަނީ ހަވީރު ހަތަރެއް ޖަހަންދެން ޖަޔާ ޗުއްޓީވަނީއޭ ބޭރަށް ދިޔަޔަސް މައްސަލަ ނެތީ، މެޑަމް ބުނަނީ ވިނާން ވެސް ނެތީ ބޭބެވެސް އޮފީސް ހުންނަނީ ގޭގަ ކައްކަން ބޭނުން ނެތީ… ޖަޔާއަށް ޗުއްޓީ ދިނީމަ ޖަޔާގެ އެއްޗެހި ދޮންނަނީ ހިއްކަން ޓެރަސްގައި އަޅުވައިފަ ތިރިއަށް އަންނަނީ އޭރު އަލްޔާ ބޮޑުކޮށް ރޮނީ މޫނުގައި މާސްކް އަޅާފަ ހުންނަ މީހުން އަލްޔާގެ ގައިގަ ހިފަހައްޓާފަ ހުންނަނީ… މެޑަމް ބަރާބަރު ހަޅޭއް ލަވަނީ، އަލްޔާ ކައިރީގަ ބުނަނީ ވިނާންއާ ރައްޓެހާވަނީ ވިނާންގެ ޒިންދަގީއިން އެއްކޮށް ދުރަށް ފޮނުވާލަނީ، އަދި ދައްތަ ބުނަނީ އަލްޔާ ދެން ހުންނަން ޖެހެނީ ބޮޑީ ސެލްކުރާ ތަނުގަ، ދައްތަ ބުނަނީ އެމީހުންނަށް އަލްޔާ ވިއްކާލީ!!” އެދުވަހު ހިނގި ކަންތައްތައް ޖަޔާ ތަފުސީލްކޮށް ވިނާންއަށް ކިޔާދާނެވެ. އޭރު ޖަޔާ ހުރީ ވަރަށް ބޮޑަށް ރޮވިފައެވެ. ވިނާން ހުރީ ގަބޫލް ކުރަން ދަތިވެ ހަތަރެސް ފައިން ވާގިދޫވާ ވަރު ވެފައެވެ. “ޖަޔާ ކީއްވެ ކުރިން ނުބުނީ؟ މަންމައަށް އިނގޭނެތަ ޖަޔާއަށް އިނގޭ ކަމެއް!” ވިނާން އޮޅުން ފިލުވަން އަހައިލިއެވެ. “މެޑަމްއަށް ނޭނގެނީ އަހަރެން ހުންނަނީ ސިޑިމަތީގަ، އެއްވެސް މީހާޔަށް ޖަޔާ ނުފެންނަނީ!” ރޮމުން ޖަޔާ ބުނެލިއެވެ. “ތޭންކްސް ޖަޔާ! އެއްވެސް މީހެއް ކައިރީގަ ދެން ނުުބުނާތި އަހަރެން ކައިރީގަ ބުނި ވާހަކަތައް…” ދެއަތް މުއްކަވާލަމުން ވިނާން ބުނެލިއެވެ. “ކޮއްކޯ އަވަސް އަލްޔާ ގެންނަނީ އިނގޭ އަލްޔާ ނެތީމަ ކޮއްކޮ ބަރާބަރު ނުކަނީ، ބަލި ހުންނަނީ ކޮއްކޮ މުޅިން ހިކެނީ…” ޖަޔާ ރޮމުން ބުނެލިއެވެ. “އަލްޔާ ގެންނަނީ ޖަޔާ ދެންދޭ!” އެެހެން ބުނެފަ ދެ އަތުން ބޮލުގައި އަތް އަޅަމުން ވިނާން ތިރިވީ އެނދު މައްޗަށެވެ. އޭރު ޖަޔާ ވިނާންއަށް ފުރަގަސް ދެމުން ކޮޓަރިން ނިކުމެއްޖެއެވެ.\nUmmeedhu kuran mi part ves kamu dhaane kamah sorry kuru koh genesdheveythy midhuvas kolhu maa buxy veema ummeedhu kuran kiyun theringe mi uxuru gabaol kuraane kamah\nehen ves vaane aee mahssala eh noon.good luck\nMasha Ahlhah v reethi\nOmg waiting next part\nVarah varah reethi .. alyaa gennahchey n afeefa enmennah falhaa aruvaalaba\nYap sure thanks some one alya ah othee ufaa kuriyah bt hatharu agulhirhega knneyga efakeeru hunna jehenee\nAslu jaya vinan aa ehaa loabin vaahaka dhakkaa iru ves vinan varah foohi gothakah eyna aa vaahaka dhakkany. E kyve?. Ehaa loabin kaan dhaan bunyma ves vinaan foohi gothakah nukaanameyebunany…hyvani alyaa noon myhaka rythi koh talk nukuraahen.. adam mi kan ragalhu kohdheyn vynu. V dhera ve aslu\nAslu vinaan Jaya aa ves talk kuranee reethi Koh bt vaguthaa haalathun ehen evee vinan ehaa boa govaafa ineeema ehen evee\nUpset vefa huryma kamah vaany\nYap reader ur ryt\nWow!nice waiting for next part?????\noh my gooooooood varah reeethi, thanks adam, waiting for the next part as soon as possible. hah afeefa kaley foshi ready kohgen court ah dhaan ready vey -_-! mi faharu al gendhiya meehunge ves dhuvas dhiyai dhw. i am excited yeay\nHehe thanks annoying reader afeefaaa dhaanee guridhoo ah knneyge hehe\nThanks peace eye\nAslu vv wait kurevey mi story ah and this is one of the best story in esfiya\nWow thanks lai thi dhehvaa tharuheebah insha Allah maadhan Rey up kuraanan wait kuraane kamah ummeedhu kuran\nWaiting…avahah up kodeh chay ingey plx\nThanks lam maadhen Rey up kuraanan insha allah\nAlhe haadha reechay avass ingay dhathaya nu vess nidhay kiyaa hithun\nHehe thanks dhatha ragalha nidhaathi ehen noonee kamaku nudhaane miey up kuraanan\nVarah reethi vahakaye\nAaa haadha kurey aslu ves vara reethi\nThanks zuvaana next part dhigu veythoa balaanan adam v buxy dhuvas kolheh ehenve\nWoow vvv salhi ….\nOhh wow masha allah stry v v habeys??? thank u so much jayaa? vinaan dhen madumadun afeefaa ah faaralaa eynage phone callthah adu ahaalabala eyrunves engidhaane ennu al v thaneh ekam vinaan ge dad n vazoo avves kommes varakah thikan angaalaa eyrun thikamuga v kuri erun libeyne kamaffennany whn nxt prt avaskolladhybala thank u4the awsome stry adam gud nyt ly????❤❤???????????\nThanks khajja vazoo ah ves ingeyne adhi adhi geythereyge haguraama othee kuriyah inthizaaru kohlaaa khajaa veema kuda hinteh midhinee hehe mire ah inthizaaru kohlaa\nvarah reethi,thanks adam,finally afeefa foshi thayyaru kohgen mini van vaan ready vey, al gendhiya meehun ge fahu dhuvas jehuny thoacheh ? can’t wait for the next part\nThanks afeefa ah haggu avnee guridhoo moyainge gilhi eynayah golhi eh hoadhadheeba fonuvaalan\nMaasha Allah…v v v v reethi mi part vx….waiting waiting\nMirey kihaa iraku story up vany….cant wait to read…plx avaha up kohba\nYeah mirey up kuraanan\nAdam canbi get ur number\nOops Monaekihineh veethoa\nSorry Mona mithaa kihineh number jahaane Mona okk yaa number dhee Adam gulhaalaa faanan\nVr reethi and vr kiyaa hithun mi vaahaka kiyenii.\nHmm vr reethi Vr kiyaa hithun kiyenii Pis pis pis.\nVr reethi and vr kiyaa hithun mi vaahaka kiyenii :-):-)


Breaking: Housing Ministry uvaalaifi | Mihaaru\n11 ޖޫން 2020 - 14:25\nމި ބަދަލު ސަރުކާރުން މި ގެނައީ ހައުސިން މިނިސްޓަރު އާތިފާ ޝަކުރޫ އެ މަގާމުން އިއްޔެ އިސްތިއުފާ ދެއްވާފައި ވަނިކޮށެވެ.\nރައީސް އޮފީހުން ނެރުނު ބަޔާނެއްގައި ބުނެފައިވަނީ މިގޮތަށް ހަމަޖެހުމާ އެކު ކުރިން ހައުސިން މިނިސްޓްރީގައި ތިބި ހުރިހާ މުވައްޒަފުން ދެން ބަދަލުވާނީ ޕްލޭނިން، ހައުސިން އެންޑް އިންފްރާސްޓްރަކްޗާ މިނިސްޓްރީގެ ދަށަށް ކަމަށެވެ.\nހައުސިން މިނިސްޓްރީ އަކީ ރާއްޖޭގައި ވަރަށް ފުޅާ ދާއިރާއެއްގައި ހިނގަމުން އައި މިނިސްޓްރީއެކެވެ. ރައީސް އަބްދުﷲ ޔާމީންގެ ސަރުކާރުގައި އެންމެ ބާރަށް ހިންގި މިނިސްޓްރީ މި ސަރުކާރު ވެރިކަމަށް އައުމާ އެކު މަސައްކަތްތައް ދެބައިވެ ގިނަ މަސައްކަތްތަކެއް ވަނީ ޕްލޭނިން މިނިސްޓްރީގެ ދަށަށް ކުރިން ވެސް ބަދަލުކޮށްފަ އެވެ. އެހެންވެ، މި ސަރުކާރުގެ ހައުސިން މިނިސްޓްރީގެ މަސައްކަތްތަކުގެ ތެރޭގައި މައިގަނޑު ގޮތެއްގައި އޮތީ ރާއްޖޭގެ އެކި ހިސާބުގައި ގެދޮރު އެޅުމުުގެ މަސައްކަތް އެކަންޏެވެ.\nހައުސިން މިނިސްޓްރީ ބޯހިޔާވަހިކަން ނެޝަނަލް ޕްލޭނިން އެންޑް އިންފްރާސްޓްރަކްޗަރު ދިވެހި ސަރުކާރު ރައީސް އިބްރާހިމް މުހައްމަދު ސޯލިހް އައިމިނަތު އާތިފާ، (ކުރީގެ ހައުސިން މިނިސްޓަރު) ސިޔާސީ މަގާމުތައް\n142 ކޮމެންޓް, 195 ރިއެކްޝަންސް\nމިހާރުވެސް ފުލެޓްތައް ދޫކުރެވިފާވާ ރާއްޖެ ތެރެއައް ނިސްބަތްވާ ގިނަމީހުންނަކީ ރަށުގާ ގެދޮރުހުރި ނުވަތަ ބޮޑެތި ގެވަޅުތައް ދޫކޮއްފާހުރި ފަރާތްތައް ނަމަވެސް އޮޅުވާލާގެން ފުލެޓް ހޯދުމައްފަހު ކުއްޔައް ދީގެން ބޮޑެތި ފައިދާތައް ނަގަމުންދާއިރުވެސް ސަރުކާރުތަކައް އެކަމަކައް ހަައްލެއް ނުގެނެވުނު އަދި ހާގީގަތްހޯދާ ފިއަވަޅެއްވެސް އެޅިފައެއް ނުވޭ\nދާދިފަހުން ސޯލިހާއި ނަޝީދު ބައްދަލު ކުރި ބައްދަލު ކުރުމުގެ ނިންމުންތައް\nހައުސިން މިނިސްޓްރީ އުވާލީމާ ފުލެޓަށް އެދުނު ފޯމު ތައްވެސް އުވޭނެބާ؟ ހާދަ ދެރައޭ. މަގޭ ލިބިފައިއޮތް ފުލެޓްގަނޑުވެސް އުވުނީ.\nމީ އެމްއާރުއެމްގެ މޫނުމަތީޖެހިއެތިފަހަރެއް\nމީ ބޮޑު ރޭވުމެއް. މުތި އެތި އެމް.ޑީ.ޕީ އަތަށް އޮޅާލަނީ. ބޮޑުވަޒީރު ސިސްޓަމު މިހިރަ ފެންމަތިވަނީ.. ރައީސް މީހާ ހުރިގޮތަށް ހުއްޓާ މިއޮށް ބަޔަކު އައިސް އަތްގަދަކޮށް ނިންމާލަނީ.. ރައްޔިތުމީހާ އަށް ލިބުނު އެއްޗެއް ވީ މޮޅެއް ނެތް. ބިކަވެ ނިކަމެތިވީ.. ވޯޓުތައްހުރީ ކުރިއަށް.. ވިސްނައިފިއްޔާ އަދިވެސް ރައްޔިތުމީހާއަށް ހާލަތު ބަދަލު ކުރެވިދާނެ..\nހިނިކު ތީހަމަހީވާގޮތް. ވޯޓުލާ ރައްޔަތުމީހާއަކީ ކަނޑުކޮހެއްކަން ވޯޓުބޭނުން މީހާއަށް ނުހަނުރަނގަޅަށް އެނގޭ.\nބޮދުވަޒީރު6ކުޅި ކުރިއަށaކުޅުނީ. ހައުސިން މިނިސްޓްރީވެސްނެތް, ގެދޮރެއްވެސްނެތް, ފްލެޓެއްވެސްނެތް, މިނިސްޓްރީ ނެތީމަ ފްލެޓްދޭކަw ނުޖެހޭނެ. މިވެރިން ހަދާފަނަހާދާނެގޮތެއް އެއްވެސް ވަރަކަށް ނޭގޭނެ. ޥެރިކަން ކުރާކަން ނޭގުނު. ސަރުކާރެއް ހިންގާކަން ނޭގުނު. ގައުމު ތަރައްގީ ކުރާކަން ނޭގުނު. ދެން ލަލަ ލ\nޙުރިހާ މިނިސްޓްރީ އުވާލާފަ މަޖިލީހުން ގައު މު ހިންގަންވީނުން\nޔާމިނުގެ ލިސްޓު ކޮބާހޭ\nމިނިސްޓްރީ އޮފް ފުލެޓު އުވާލާހަ ދެން އޮތީ ޕުލޭނު ޕުލޭނު ޕުލޭނު ޕުލޭނު ޕުލޭނު ހުސް ޕުލޭނު ވާކަމެއް ހަރާމޭ! މި ސަރުކާރު ބިންގާ އެޅީވެސް ޔާމިނުގެ ޕްރޮޖެޓްތަކެއް ޗައިނާ އަށް ދީފަ ހުރި. އިންޑިއާ ދެކެ ގަންނާކުރުވާ ބިރުން ރައީސް ސޯލިހު ވެސް ރައީސް ނަޝީދު ވެސް އެތަނަކަށް ނުދިޔަ. އަޅާހަ ދިން 7000 ފުލެޓު ވެސް މާލޭ 10 ބުރި ގެތަކުގެ ވެރީންގެ ފައިސާ ކޮޅުގެ ހިމާޔަތުގަ! ކީއްކުރާ ދޯހަޅި ސަރުކަރެއްތަ ތިޔައީ! ރައްޔިތުން ދެބޯ ގެރި ތި ދުއްވަނީ!\nރަންގަޅު ނިއްމުމެއް، އެކަމަކު އެބަޖެހޭ ޕްލޭނިންގ ބައި އެމިނިސްޓްރީތެރެއިން ވަކިކޮށްލަން އެއިރުން އަސްލަންޓޭއަށްވެސް ތަންކޮޅެއް ބޮލަށްފަސޭހަވެ ހިންގަންފަސޭހަވާނީވެސް ، މުޅިންތަފާތު ދެމަސައްކަތެއް އެއް ތަނެއްގެތެރޭގައިކުރަންހަދާއިގެންނާއި މިނިސްޓްރީ މާބޮޑުވެގެންދިއުމުންވެސް އެމިނިސްޓްރީއެއްގެ ފަރާތުންލިބެންޖެހޭ ޚިދުމަތް ގިނަފަހަރު އެއްމެ އެދެވޭގޮތެއްގައި ރައްޔިތުންނަށްނަށް އޮންނަނީ ފޯރުކޮށްނުދެވިފައެވެ.\nހައުސިން މިނިސްޓުރީ އުވާލިއިރު އިމިގްރޭސަން އުވާނުލީ ކީއްވެބާ، ހައުސިން މިނިސްޓުރީވެސް އަދި އިމިގްރޭސަނަކީވެސް އުވާލަން ޖެހޭ ދެތަން. ސަބަބަކީ އިމިގްރޭސަނަކީ ރާއްޖޭގެ ބޯޑަރު ބެލެހެއްޓޭ ބަޔަކަށް ނުވާތީއާ ވަގަށް ބޭނުންބަޔަކަށް މިރާއްޖެ އަށް އެތެރެވެފައިވަތީ... ހައުސިން މިނިސްޓުރީ އުވާލަންޖެހޭ ސަބަބަކީ ރާއްޖެތެރޭ މީހުނަށް މާލެ އޭރިޔާއިން ގޯތި ނުދޭތީ... ވީމާ މާލޭ އޭރިޔާއިން ގޯތި ދިނުމުގެ ކަންކަން އަތޮޅުތަކުގެ ކައުންސިލާ ތަކާއި ހާވާލުކުރަންފެނޭ....


އައްޑޫ ހައުސިން ޕްރޮޖެކްޓް\nMay 28, 2017 30\nއާ ކައުންސިލަރުން ހުވާކުރާނެ ތަނެއް އަދިވެސް ނުލިބޭ\nމާލޭ ސިޓީ ކައުންސިލަށް އަލަށް އިންތިޚާބުވި ބޭފުޅުން ހުވާ ކުރައްވާނެ ތަނެއް އަދިވެސް ހަމަނުޖެހޭ ކަމަށް ސިޓީ ކައުންސިލުން މިއަދު ބުނެފި އެވެ.\nMay 26, 2017 99\nސިޓީ ކައުންސިލް މެމްބަރުން ހުވާކުރަން ދަރުބާރުގެ ނުދިން\nމާލޭ ސިޓީ ކައުންސިލަށް އަލަށް އިންތިހާބުވި މެމްބަރުން ހުވާކުރުމުގެ ރަސްމިއްޔާތު އަންނަ މަހުގެ ތިންވަނަ ދުވަހު ބާއްވަން ހައުސިން މިނިސްޓްރީން ދަރުބާރުގެ ދޫނުކުރި ކަމަށް، މިހާރުގެ ކައުންސިލުން މިއަދު ބުނެފި އެވެ.\nއާސަންދައިގެ އެމްޑީ މައުމޫން ހައުސިންއަށް ބަދަލުކޮށްފި\nއާސަންދަ ކުންފުނީގެ މެނޭޖިން ޑިރެކްޓަރު މައުމޫން އަބްދުއްސަމަދު މިއަދު އެ މަގާމުން ވަކިކޮށް، ހައުސިން މިނިސްޓްރީގެ ޑެޕިއުޓީ މިނިސްޓަރަކަށް ބަދަލުކޮށްފި އެވެ.\nބަނދަރު: ޒަރީރުގެ ފުރަތަމަ ޑައިރެކްޝަން\nސްކްރީން ރައިޓަރެއްގެ ގޮތުގައި މަޝްހޫރުވެފައިވާ އަހުމަދު ޒަރީރުގެ ފުރަތަމަ ޑައިރެކްޝަން، އޮފީސްތަކުގެ ޓެލެޑްރާމާ މުބާރާތުން މިފަހަރު ފެންނާނެ އެވެ.\nއެމްއެމްސީގެ ރައީސް ސަރުކާރުގެ ވަޒީފާ އިން ވަކިކޮށްފި\nމީޑިއާ ކައުންސިލްގެ ރައީސް އަބްދުލް މުއީދު ހަސަން، ހައުސިން މިނިސްޓްރީގައި އަދާކުރަމުން އައި ވަޒީފާ އިން މިއަދު ވަކިކޮށްފި އެވެ.\nމަޖީދީ މަގުގެ މަސައްކަތް ރޯދަ އަށް މެދުކަނޑާލައިފި\nއަލުން ގާ އަތުރައި މަރާމާތު ކުރަމުން އަންނަ މަޖީދީ މަގުގެ މަސައްކަތް ރޯދަމަހަށް މެދުކަނޑާލައި، މަގު އެއްކޮށް ހުޅުވާލައިފި އެވެ.\nApril 26, 2017 28\nފްލެޓް ހޯދަން ދޫކޮށްލާ ބިން ސަރުކާރުން ގަންނަނީ\nޓާޓާ ހައުސިންއާ ހަވާލުކޮށްގެން ސަރުކާރުން މާލޭގައި އިމާރާތްކުރި ފްލެޓްތަކަށް ހޮވުނު މީހުންގެ ތެރެއިން، ސަރުކާރަށް ދޫކޮށްލާ ބިންކޮޅު އަކަފޫޓެއް 2،000ރ. ގެ ރޭޓުން ގަންނަން ނިންމާފައިވާ ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން މިއަދު ބުނެފި އެވެ.\nApril 22, 2017 89\nގާސިމްގެ ޕޯސްޓަރު ނަގަން ހައުސިންއިން އަންގައިފި\nރިޝްވަތު ދިނުމާއި ގާނޫނީ ސަރުކާރެއް ވައްޓާލަން އުޅުނުކަމުގެ ތުހުމަތުގައި ހައްޔަރުކޮށްފައިވާ ޖުމްހޫރީ ޕާޓީ (ޖޭޕީ)ގެ ލީޑަރު ގާސިމް އިބްރާހިމް މިނިވަންކުރަން ގޮވާލައި، ހަރުކޮށްފައި...\nApril 22, 2017 24\nމަސް މަރުވުން ހައްލުނުވި ވައިކަރަދޫގެ ފަޅުތެރެ\nމީގެ ކުރިން ދެތިން ފަހަރަކު އެ ވާހަކަ ނޫސްތަކަށް އެރި އެވެ. އެކަމަކު މިދިޔަ ޑިސެމްބަރު މަހުގެތެރޭ އެ އަޑު ގަދަވީ އެ ފަހަރު މަރުވި މަސްތަކުގެ އަދަދު ގިނަވުމުންނެވެ. ހދ. ވައިކަރަދޫ...\nApril 19, 2017 31\nއަމަލުކުރީ އެއްބަސްވުމާ އެއްގޮތަށް: ޓާޓާ\nކުރީގެ އޯޑިއޯން ސިނަމާ ހުރި ބިމާއި ކުރީގެ ނާދީ ހުރި ބިމުގައި ފްލެޓް އަޅަން އިންޑިއާގެ ޓާޓާ ކުންފުންޏާ އެކު ސަރުކާރުން ހެދި އެއްބަސްވުމަށް ޓާޓާ އިން އަމަލުކޮށްފައިވާނެ ކަމަށާއި...\nApril 19, 2017 50\nޓާޓާއާ ހަވާލު ކުރި ދެ ބިން ސަރުކާރުން އަތުލަނީ\nކުރީގެ އޯޑިއޯން ސިނަމާ ހުރި ބިމާއި ކުރީގެ ނާދީ ހުރި ބިމުގައި އިންޑިއާގެ ޓާޓާ ކުންފުނިން އިމާރާތް ކުރަން ޖެހޭ ފްލެޓްތަކުގެ މަސައްކަތް، ކަނޑައަޅާފައިވާ މުއްދަތުގައި ނުފެށުމުން، އެ...\nހުޅުމީދޫގައި އިމާރާތް ކުރި 48 ފްލެޓަށް އިތުރު ލުއިތަކަކާ އެކު ކުރތިމަތިލާން ތިން ވަނަ ފަހަރަށް ހުޅުވާލަން ވަނީ ނިންމާފައި.\nސ. ހިތަދޫ ފެނަކަ ބްރާންޗުގެ އެގްޒެކެޓިވް ޑިރެކްޓަރު އަދި އެ ތަނުގައި އެންމެ އިސްކޮށް ހުންނެވި އަބްދުﷲ ޒުހައިރު (އަބުހަރީ ޒުހައިރު) އެ މަގާމުން ވަކިކޮށް، ހައުސިން މިނިސްޓްރީ އަށް މިއަދު ބަދަލުކޮށްފި އެވެ.\nApril 10, 2017 31\nފަނޑިޔާރު މަގު ހުޅުވާލައިިފި\nއިދިކޮޅު ހަރަކާތްތައް ހިންގާ ޖުމްހޫރީ ޕާޓީގެ މާލަން، މ. ކުނޫޒު ހުންނަ ފަނޑިޔާރު މަގު ހެދުމުގެ މަސައްކަތް ހުއްޓާލައި މަގު ހުޅުވާލައިފި އެވެ.\nApril 09, 2017 53\nފަނޑިޔާރު މަގުގެ މަސައްކަތް އާންމުންނަށް ބޮޑު ޖޯކަކަށް\nސިޔާސީ ގޮތުން ހިނގާ ކަމެއްގެ ޚަބަރު ފެތުރުމާ އެކު ސޯޝަލް މީޑިއާގެ ވިސްނުންތެރިން އެކި ގޮތްގޮތަށް އެކަން ތަރުޖަމާކޮށް، އެކި ސިފަސިފައިގައި އާންމުންނަށް ދައްކާލަ އެވެ. މިފަހަރު ސޯޝަލް މީޑިއާގެ ތެރެއިން އެންމެ ބޮޑަށް ޖޯކު ޖެހީ މ. ކުނޫޒް ކުރިމަތިން، ފަނޑިޔާރު މަގު، ހަމަ ކުއްލިއަކަށް މަގު ހަދަން ފެށުމުން އެކަމަށެވެ.\nފަނޑިޔާރުމަގު ވީހާވެސް އަވަހަކަށް ނިންމަނީ\nމާލޭގެ މަގުތައް ތަރައްގީ ކުރުމުގެ މަޝްރޫއުގެ ދަށުން ފަނޑިޔާރުމަގު ވީހާވެސް އަވަހަކަށް ނިންމުމަށް މަސައްކަތް ކުރަމުން އަންނަ ކަމަށް ހައުސިން މިނިސްޓަރު މުހައްމަދު މުއިއްޒު މިއަދު...\nއިދިކޮޅު ސިޔާސީ ހަރަކާތްތައް ހުއްޓުވަން ސަރުކާރުން ކެނޑިނޭޅި މަސައްކަތް ކުރަމުން ދާ ކަމަށާއި އެކަމަކު ޖެއްސުންކޮށްގެން އެ ހަރަކާތްތައް ނުހުއްޓުވޭނެ ކަމަށް ޖުމްހޫރީ ޕާޓީން (ޖޭޕީ)...\nApril 08, 2017 40\nމަގު ހަދަނީ ވަކި އިމާރާތެއް ހުރެގެން ނޫން: މުއިއްޒު\nޖުމްހޫރީ ޕާޓީގެ މައި އޮފީސް ހިންގާ މ. ކުނޫޒު ހުންނަ ފަނޑިޔާރު މަގު ހަދަން ފެށީ އެ މަގުގައި ވަކި އިމާރާތެއް ހުރެގެން ނޫން ކަމަށް ހައުސިން މިނިސްޓަރު ޑރ. މުހައްމަދު މުއިއްޒު މިއަދު ވިދާޅުވެއްޖެ އެވެ.\nMarch 26, 2017 8\nހަ ރަށުގެ ޖެޓީ ހަދަން 14 މިލިއަނަށް އެމްއާރުޑީސީއަށް\nހަ ރަށެއްގެ ލަފާފުރުމުގެ ދަތިކަން ހައްލު ކުރުމަށް 14 މިލިއަނަށްވުރެ ގިނަ ރުފިޔާއަށް ހައުސިން މިނިސްޓްރީން މޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރުޑީސީ)އާ މިއަދު ހަވާލުކޮށްފި އެވެ.\nMarch 20, 2017 32\nއިސްލާމީ މަރުކަޒުގައި އާ މާބްލް ޖަހައިފި\nއިސްލާމީ މަރުކަޒު ސަރަހައްދުގައި ރެނދުލި ތަށިމުށިތައް ނަގައި، އާ މާބްލް ޖަހައިފި އެވެ.\nސިނާއީ ސަރަހައްދަށް ވަކި އިންޖީނުގެއެއް އަޅަނީ\nމާލޭގެ އިންޑަސްޓްރިއަލް ވިލެޖަށް ކަރަންޓް ދޭން ވަކި އިންޖީނުގެއެއް އެޅުމަށް ސްޓެލްކޯ އަށް ސަރުކާރުން މިއަދު ބިމެއް ދީފި އެވެ.\nFebruary 28, 2017 14\nކިންގް ސަލްމާން މިސްކިތް އަޅަން ތުރުކީ ބަޔަކަށް ދީފި\nކިންގް ސަލްމާން މިސްކިތް އެޅުމަށް ޓާމެކްސް ކުންފުންޏާ ހަވާލުކުރީ 500 ދުވަސް ތެރޭގައި ނިންމަން ޖެހޭ ގޮތަށް. ޓާމެކްސް އަކީ ހުޅުމާލޭގައި ޓްރީ ޓޮޕް ހޮސްޕިޓަލް އިމާރާތް ކުރާ ކުންފުނި. އެ ހޮސްޕިޓަލްގެ ބޮޑު ބައެއް ނިމި މި އަހަރު ހުޅުވަން ވަނީ ތައްޔާރުވެފައި.\nFebruary 21, 2017 29\nފައިމަގުގައި ފުރަތަމަ ފަހަރަށް މާލެ އިން ހުޅުލެއަށް!\nމާލެ އާއި ހުޅުލެއާ ދެމެދު ފުރަތަމަ ފަހަރަށް ފައި މަގުގައި ހުރަސްކުރާ މަންޒަރަކީ، ޗައިނާގެ އެހީގައި މިހާރު އަޅަމުން އަންނަ ބްރިޖްގެ މަސައްކަތް ފެށުމުގެ ކުރިން، އާންމު ދިވެއްސަކަށް ޚިޔާލަށް ވެސް ގެނެވިފައި ނުވާ ކަމަކަށް ވެދާނެ އެވެ. އެކަމަކު މިހާރު ކޮންމެ ދުވަހަކު ވެސް، ބްރިޖްގެ މަސައްކަތްތެރިން އެ ދަނީ މާލެ އިން ހުޅުލެ އަށް އަދި...


Cathay Pacific ge9million passengarun ge Data thah hack kohffi - One Online\nކެތޭ ޕެސިފިކްގެ ނުވަ މިލިއަން ޕެސެންޖަރުންގެ ޑާޓާތައް ހެކްކޮށްފި\nއޭޝިއާގެ އެންމެ ބޮޑު އެއަރލައިން ތަކުގެ ތެރޭގައި ހިމެނޭ ކެތޭ ޕެސިފިކްގެ ޑާޓާ ބްރީޗް އަކާ ގުޅިގެން އެ އެއަރލައިންގެ ނުވަ މިލިއަން ޕެސެންޖަރުންގެ ޕަރސަނަލް މައުލޫމާތުތައް ހެކްކޮށްފިއެވެ.\nކެތޭ ޕެސިފިކް އިން އިއްޔެ ބުނިގޮތުގައި ޕެސެންޖަރުންގެ ނަންތަކާއި، އުފަންދުވަސް، ފޯނު ނަންބަރު އަދި އީމެއިލް އެޑްރެހާއި، ޕާސްޕޯޓް ނަންބަރުތައް ވަނީ މި އަހަރު ކުރީކޮޅު އެ ކުންފުނީގެ އިންފޮމޭޝަން ސިސްޓަމް ހެކް ކުރުމާ ގުޅިގެން އެކްސްޕޯސް ވެފައެވެ.\nމި ކަން ދިމާވި ހުރިހާ ޕަސެންޖަރުންނަށް ކެތޭ ޕެސިފިކް އިން ވަނީ ގުޅުމަށް ނިންމާފައެވެ. އަދި އެ ކުންފުނީގެ ސީއީއޯ ވަނީ މައުލޫމާތުތައް ލީކް ވުމާ ގުޅިގެން އެ ޕެސެންޖަރުންގެ ކިބައިން މައާފަށް އެދި ބަޔާނެއް ނެރެފައެވެ.\nމިއީ މިދިޔަ މަހު ބްރިޓިޝް އެއަރވޭސް ހެކްކޮށް އެ އެއަރލައިންގެ 380،000 ކަސްޓަމަރުންގެ ކާޑު މައުލޫމާތުތައް ހެކް ކުރިފަހުން ބޮޑު އެއަރލައިން އަކަށް މިހާ ބޮޑު ހެކެއްގެ އަސަރު ކުރި ފުރަތަމަ ފަހަރެވެ.\nކެތޭ އެއަރލައިން ހެކް ކުރި ފަރާތުން ވަނީ 27 ކްރެޑިޓް ކާޑަށް އެކްސެސް ވެފައެވެ. ނަމަވެސް އޭގެން އެއްވެސް ސެކުރިޓީ ކޯޑެއް އެމީހުންނަކަށް ނުލިބެއެވެ. އަދި އިތުރު 403 މުއްދަތު ހަމަވެފައިވާ ކްރެޑިޓް ކާޑުގެ ނަންބަރުތައް ވެސް އެމީހުނަށް ވަނީ ލިބިފައި ކަމަށް އެ ކުންފުނިން ނެރުނު ބަޔާނުގައި ވެއެވެ. ކެތޭ އިން ބުނީ އެއްވެސް ޕާސްވޯޑެއްގެ އެކްސެސް ހެކް ކުރި މީހުނަަށް ލިބިފައި ނުވާ ކަމަށާއި އެއްވެސް ޕަރސަނަލް ޑާޓާ އެއް މިސްޔޫސް ކުރި ކަމުގެ މައުލޫމާތެއް ވެސް އަދި ނުލިބޭ ކަމަށެވެ.\nމި މައްސަލަ މިހާރު ދަނީ ހޮންގް ކޮންގް ގެ ފޮލިހުން އިންވެސްޓިގޭޓް ކުރަމުންނެވެ. އަދި ކެތޭ އިން މިކަން އިއްޔެ އިއުލާން ކުރުމާ ގުޅިގެން އެ ކުންފުނީގެ ޝެއަރ ގެ %5 ވަނީ މިއަދު ހެނދުނު ވެއްޓިފައެވެ.\nކެތޭ އަކީ ދުނިޔޭގެ ހަވަނަ އަށް އެންމެ ބެސްޓް އެއަރލައިންގެ ގޮތުގައި ލަންޑަންގެ ސީޓްރެކްސް އިން ވަނީ ހޮވާފައެވެ.\nގުޅޭ ޓެގު ޓެކްނޮލޮޖީ\nފަސިންޖަރުން އުޅޭނޫޅޭ ގޮތް ބެލުމަށް ކެތޭޕެސިފިކް ފްލައިޓުތަކުގައި ކެމެރާ ހަރުކުރަނީ\nކެތޭ ޕެސިފިކް ރާއްޖެއަށް ދަތުރު ކުރަން ފެށިތާ ފަސްއަހަރު ފުރުން ފާހަގަކުރުން\nކެތޭ ޕެސިފިކް އަށް ފަސް އަހަރު ފުރުން ފާހަގަ ކޮށްފި


މޫސާގެފާނުގެ ވާހަކަ – 44 – DhiSalafiyyah\nމޫސާގެފާނު އަވަހާރަވެވަޑައިގަތެވެ. ﷲ ތަޢާލާގެ ޙަޟްރަތުން ލިބިފައިވާ ޢުޤޫބާތެއްގެ ގޮތުގައި، ބަނޫއިސްރާއީލުގެ މީހުންނަށް ދެވޭނުދެވޭ ތަނެއް ނޭނގި ބިމުގައި ބެހިގެން އުޅުނެވެ. އެމީހުން ކުރި ޢަމަލުތަކުގެ ޖަޒާއެއްގެ ގޮތުގައެވެ.\n(وَضُرِبَتْ عَلَيْهِمُ الذِّلَّةُ وَالْمَسْكَنَةُ وَبَاءُوا بِغَضَبٍ مِّنَ اللَّـهِ)\nމާނަ: “ދެރަކަމާއި ނިކަމެތިކަން އެއުރެންނަށް ޖެހުނެވެ. އަދި ﷲ ގެ ކޯފާ އެއުރެންގެ މައްޗަށް ޙައްޤުވެ، އެ ކޯފާއާއިގެން އެއުރެން އެނބުރިއައެވެ.”\nއެމީހުން އަމިއްލައަށް ﷲ ތަޢާލާގެ ކޯފާއަށް ހުށަހެޅިގަތެވެ. ﷲއީ ބަނޫއިސްރާއީލުގެ މީހުންގެ ތެރޭގައި ނަބީބޭކަލުން ލެއްވި އިލާހެވެ. އަދި އެމީހުންގެ ތެރެއިން ބަޔަކު ރަސްކަލުންތަކެއް ލެއްވިއެވެ. އަދި އެ ޒަމާނުގައި ޢާލަމްތަކުގެ ތެރެއިން އެކަކަށްވެސް ނުދެއްވާ ނިޢުމަތް އެބައިމީހުންނަށް ދެއްވިއެވެ.\nﷲ ތަޢާލާ، ފިރުޢައުނުގެ ކިބައިން އެބައިމީހުން ސަލާމަތް ކުރެއްވިއެވެ. ފިރުޢައުނާއި، އޭނާގެ އައުވާނުން ދިޔައީ، ބަނޫއިސްރާއީލުގެ މީހުންނަށް ގަދަފަދަ ޢަޒާބު ދެމުންނެވެ. ބަނޫއިސްރާއީލުގެ ފިރިހެން ދަރިން ކަތިލައި، އަންހެން ދަރިން ނުމަރައި ދޫކޮށްލަމުންނެވެ.\nﷲއީ ބަނޫ އިސްރާއީލުގެ މީހުންނަށްޓަކައި ކަނޑު އިރުއްވައި، އެމީހުން ސަލާމަތްކުރެއްވި އިލާހެވެ. ފިރުޢައުނާއި އޭނާގެ ލަޝްކަރު އެ ކަނޑަށް ޣަރަޤު ކުރެއްވި އިލާހެވެ. ބަނޫއިސްރާއީލުގެ މީހުން ބަލަބަލައިތިއްބައެވެ.\nﷲއީ ބަނޫއިސްރާއީލުގެ މީހުންގެ މައްޗަށް ވިލާގަނޑުން ހިޔާ އެޅުއްވި އިލާހެވެ. އަދި އެމީހުންގެ މައްޗަށް މަންނަ އާއި ސަލްވާ ބާވައިލެއްވި އިލާހެވެ. ﷲ އީ ބަނޫއިސްރާއީލުގެ މީހުންނަށް ބިމުން ފެން ނެރުއްވި އިލާހެވެ. ކެއުމާއި ބުއިމުގައި ތަނަވަސްކަން ދެއްވި އިލާހެވެ.\nމި ހުރިހާ ނިޢުމަތުގެ ޖަޒާއަކީ ﷲގެ އާޔަތްތަކަށް ކާފިރުވުން ހެއްޔެވެ! ނުކިޔަމަންތެރިވުމާއި ހައްދުފަހަނައަޅައިދިއުން ހެއްޔެވެ.\nއެމީހުން އަމިއްލައަށް ﷲ ތަޢާލާގެ ކޯފާއަށް ހުށަހެޅިގަތެވެ.\nﷲ ތަޢާލާގެ ޚަލްޤުތަކުންކުރެ އެބައިމީހުންގެ މައްޗަށް އެންމެ އޯގާތެރި ނަބިއްޔާގެ ރުޅި އެރުވިއެވެ. އެއީ އެމީހުންގެ މައިންބަފައިންނަށް ވުރެވެސް އެބައިމީހުންނަށް އޯގާތެރިކަން ބޮޑު ނަބިއްޔެކެވެ.\nއެކަލޭގެފާނަކީ، އެކަލޭގެފާނާ ދިމާލަށް، އެބައިމީހުން ހީ ޖެއްސުން ކުރުމުން، އެކަމާއި ހިތާމަކުރެއްވި ނަބީކަލޭގެފާނެވެ.\nއަދި މިޞްރުގެ ބަންދުން، އެމީހުން ނެރުއްވީވެސް އެކަލޭގެފާނެވެ. ޝަރަފާއި ފުރިހަމަ މިނިވަންކަމަށެވެ. އަޅުވެތިކަމުގެ ހިތްދަތި ދިރިއުޅުމުން، ޝަރަފުވެރި މިނިވަން ދިރިއުޅުމަކަށެވެ.\nބަނޫ އިސްރާއީލުގެ މީހުން އެކަލޭގެފާނު ރުޅިއެރުވިއެވެ. އުނދަގޫ ކުރިއެވެ. އެކަލޭގެފާނާއި އެމީހުން ދެކޮޅުވެރިވެގަތެވެ. އެކަލޭގެފާނަށް ފުރައްސާރަކުރިއެވެ. އެމީހުންގެ ތެރޭގައި ހުރި އެންމެ ނިކަމެތި މީހެއްކަމުގައި އެކަލޭގެފާނު ހެއްދެވިއެވެ. އެހެން ނަމަވެސް ﷲގެ ޙަޟްރަތުގައި އެކަލޭގެފާނު، ޤަދަރު އުފުލިގެންވާ ބޭކަލަކު ކަމުގައިވިއެވެ.\nއެ މީހުންނަށް އެ ޢަޒާބު ޙައްޤުނުވޭ ހެއްޔެވެ. އަދި އެ ނިކަމެތިކަމާއި، ދެރަކަންވެސްމެއެވެ. ދެވޭ ނުދެވޭ ތަނެއް ނޭނގި އުޅުންވެސްމެއެވެ. އެމީހުން ދުވަހަކުވެސް ކާމިޔާބުވާނެ ހެއްޔެވެ!\nނޫނެކެވެ! އެމީހުންނަށް އެ ޢަޒާބު ޙައްޤުވެގެންވެއެވެ. އެއީ އެމީހުންކުރި ނުބައި ޢަމަލުތަކުގެ ގިނަކަމާ ހުރެއެވެ.\n(وَمَا ظَلَمَهُمُ اللَّـهُ وَلَـٰكِن كَانُوا أَنفُسَهُمْ يَظْلِمُونَ)\nމާނަ: “ﷲ، އެއުރެންނަކަށް އަނިޔާއެއް ނުކުރައްވައެވެ. އެހެނެއްކަމަކު، އެއުރެންގެ އަމިއްލަ ނަފްސުތަކަށް، އެއުރެން އަނިޔާކުރާކަމުގައި ވިއެވެ.”


ޔޫރޯ 2020ގެ ފޯރި: ގަދަ 16ގެ ޓީމުތައް ކަނޑައެޅިއްޖެ – Mikal News\nޔޫރޯ2020 ގަދަ 16ގެ މެޗުތައް\nމިހާރު ކުރިޔަށްދާ ޔޫރޯ 2020 ފުޓުބޯޅަ މުބާރާތުގެ ގްރޫޕް ސްޓޭޖު ނިމި ގަދަ 16 ޓީމު ރޭގައި ވަނީ ކަނޑައެޅިފައެވެ. ޔޫރަޕުގެ ހުރިހާ ގަދަ ބާރެއްވެސް މިވަނީ ދެވަނަ ބުރުގެ ޖާގައެއް ހޯދާފައެވެ.\nއެގޮތުން މުބާރާޓުގެ ފޭވަރިޓުން ކަމަށް ބެލެވޭ ފްރާންސަށް ރޭގެ މެޗުގައި އެންމެ ފަހުގެ ޔޫރޯ ޗެމްޕިއަން ޕޯޗުގަލް އާއި ދެކޮޅަށް ކުޅުނު މެޗު 2-2 އިން އެއްވަރުވުމުން ފްރާންސަށް ގްރޫޕްގެ އެއްވަނަ ލިބި، އަދި ކަޓާނެ ކަމަުގެ ބިރުއޮތް ޕޯޗުގަލް އަށް ވެސް2ވަނަބުރުގެ ޖާގައެއް ލިބިގެން ދިޔައެވެ.\nއިޓަލީގެ މޮޅުކުޅުމާއެކު ހުރިހާ މެޗަކުން މޮޅުވެ9ޕޮއިންޓާއި ފައިދާ7ގޯލާއެކު ގްރޫޕްގެ 1 ވަނަ ޓީމުގެ ގޮތުގައި2ވަނަ ބުރު ޔަގީން ކުރިއެވެ. މިގްރޫޕން2ވަނަ ގެރެތު ބޭލސްގެ ވޭލްސް އަށ ްލިބެނީ4ޕޮއިންޓާއި އެކު ފައިދާ 1 ގޯލުންނެވެ. އަދި4ޕޮއިނޓާއި ގެއްލުން 1 ގޯލުން ސްވިޒާލޭންޑަށް ވަނީ އެންމެ ރަގނަޅު ނަތީޖާހޯދި3ވަނަ ޓީމުގެ 4ފުރުސަތުގެ ތެރެިން ފުރުސަތެއް ލިބިފައެވެ. މިގްރޫޕުން ކެޓީ ކުރިން މިމުބާރާތުގައި ބޮޑު ކާމިޔާބީއެއް ހޯދާނެ ކަމަށް ބެލެވުނު ތުރުކީއެވެ.\nއިޓަލީ9ޕ،7ގޯލް\nވޭލްސް4ޕ، 1 ގޯލު\nސްވިޒާލޭންޑް4ޕ، 1- ގޯލު\nގްރޫޕް ބީގައި ބެލްޖިއަމް ވަނީ ކުޅުނު ހުރިހާ މެޗަކުން މޮޅުވެގެން9ޕޮއިންޓާއެކު ފައިދާ6ގޯލާއި ގްރޫޕްގެ އެއްވަނަ ވަނީ ހޯދާފައެވެ. މިގްރޫޕުން ދެވަނަ ޑެންމާކްއަށް ލިބެނީ3ޕޮއިންޓާއެކު ފައިދާ 1 ގޯލުންނެވެ. މިގްރޫޕުން ކެޓީ ފިންލޭންޑާއި ރަޝިއާއަށް ވެސް ވަނީ3ޕޮއިންޓް ލިބިފައެވެ.\nބެލްޖިއަމް9ޕ،6ގޯލް\nޑެންމާކް3ޕ، 1 ގޯލު\nގްރޫޕް ސީގައި ނެދާލޭންޑް ވަނީ ކުޅުނު ހުރިހާ މެޗަކުން މޮޅުވެގެން9ޕޮއިންޓާއެކު ފައިދާ6ގޯލާއި ގްރޫޕްގެ އެއްވަނަ ވަނީ ހޯދާފައެވެ. މިގްރޫޕުން އޮސްޓްރިއާއަށް ދެވަނަ ލިބެނީ6ޕޮއިންޓާއެކު ފައިދާ 1 ގޯލުންނެވެ. މިގްރޫޕުގެ3ވަނަ ޓީމުގެ ގޮތުގައި ޔުކުރޭންނަށް3ޕޮއިންޓާއި ގެއްލުން 1 ގޯލާއެކު ވަނީ އެންމެ މޮޅު3ވަނަ ޓީމުތަކުގެ4ޖާގައިގެ ތެރެއިން ޖާގައެއް ލިބި ދެވަނަބުރުން ފުރުސަތު ލިބފައެވެ. މިގްރޫޕުން ކެޓީ އަލަށް މިމުބާރާތުަގައި ކުޅުނު ނޯތު މެސަޑޫނީއާ އެވެ.\nނެދަލޭންޑް9ޕ،6ގޯލް\nއޮސްޓްރިއާ6ޕ، 1 ގޯލު\nޔުކްރޭން3ޕ، 1- ގޯލު\nގްރޫޕް ޑީގައި އިންގްލޭންޑަށް 1 ވަނަ ލިބެނީ7ޕޮއިންޓާއި ފައިދާ2ގޯލާއެކު، ދެމެޗުން މޮޅުވެ އެއް މެޗު އެއްވަރުވެގެންނެވެ. މިގްރޫޕުން ދެވަނަ ކްރޮއޭޝިއާ އަށް ލިބެނީ4ޕޮއިންޓާއެކު ފައިދާ 1 ގޯލާއެކު3ވަނަ ލިބޭ ޗެކްރިޕަބްލިކަށް ވުރެ ޖެހި ގޯލު 4-4 އިން ކުރި ލިބޭތީއެވެ. އެއާއެކު3ވަނަ ލިބޭ ޗެކްރިޕަބްލިކު ވެސް ދެވަނަ ބުރުގެ ޖާގައެއް ކަށްވަރުކޮށް ފައެވެ. މިގްރޫޕުން ކެޓި ސްކޮތްލޭންޑަށް ހޯދުނީ އެއްޕޮއިންޓެވެ.\nއިންގްލޭންޑް7ޕ،2ގޯލް\nކްރޮއޭޝިއާ4ޕ، ފައިދާ 1 ގޯލު ޖެހިގޯލު 4\nޗެކް ރިޕަބްލިކް4ޕ، ފައިދާ 1 ގޯލު، ޖެހިގޯލު 3\nގްރޫޕް އީ އިން ސްވިޑެން އަށް ވެސް އެއްވަނ ލިބެނީ7ޕޮއިންޓާއި ފައިދާ2ގޯލާއި އެކުއެވެ. މިގްރޫޕުން ސްޕެއިން ގްރޫޕްގެ ފަހު މެޗުގައި ހޯދި ބޮޑު މޮޅާއެކު ސްލޮވާކިއާ ވަނީ މުބާރާތާއި ވަކި ވާން ޖެހިފައެވެ. ސްޕޭން އަށް ގްރޫޕްގެ ދެވަނަ ލިބެނީ އެއް މޮޅާއި ދެމެޗުން އެއްވަރުވެ5ޕޮއިންޓާއި ފައިދާ5ގޮޅާވެއެ އެކު އެވެ. ރޭގެ މެޗުގައި 5-0 ގެ ބޮޑު ތަފާތަކުން ބަލި ވެ މުބާރާތުގައި3ޕޮިއނތް ހޯދައި ފުރަތަމަކޮޅު ގާއިމުކުރި އުއްމީދުވަނީ ގެއްލިގެން ގޮސްފައެވެ. މި ގްރޫޕުން ސްލޮވާކިއާ އާއި ޕޮލެންޑް ވަނީ ކަޓާފައެވެ. ޕޮލެންޑށް ހޯދުނުނީ އެންމެ ޕޮއިންޓެކެވެ.\nސްވިޑެން7ޕ،2ގޯލް\nސްޕޭން5ޕ،5ގޯލު\nގްރޫޕް އެފް އަކީ މިފަހަރުގެ މުބާރާތުގައި އެންމެ ވަރުގަދަ ގްރޫޕެވެ. މިގްރޫޕުގައި ތިބީ މުޅިންވެސް ކުރީގެ ޗެމްޕިއަނުންނެވެ. އެގޮތުން ވާދަވެރި މެޗްތަކަކަށްފަހު ގްރޫޕްގެ 1 ވަނަ ފްރާންސަށް ލިބުނީ5ޕޮއިންޓާއެކު، ރޭ ޕޯޗުގަލްގެ މެޗު 2- އިން އެއްވަރުވުމުން ނެވެ. ގްރޫޕްގެ ދެވަނަ ޖަރުމަނުން ހޯދީ ކުރިން ޕޯޗްގަލް އާއެކު ހޯދި 4-2 ގެ ބޮޑު މޮޅުގެ ފައިދާއިންނެވެ. ޖަރުމަނަށް2ވަނަ ލިބެނީ4ޕޮއިންޓާއި ފައިދާ 1 ގޯލާއެކު، ޕޯޗްގަލް އާއި ‘ހެޑް-ޓު-ހެޑް’ މެޗުގެ ނަތީޖާއިން މޮޅުވެފައި ވުމުންނެވެ.\nޔޫއެފާ މުބާރާތްތަކުގައި ޕޮއިންޓުން އެއްވަރުވުމުން ފުރަތަމަ ބަލަނީ ފައިދާ ގޯލު ނުވަތަ ގޯލް ތަފާތަށެވެ. އެގޮތުން އެއްވަރުވެއްޖެ ނަމަ ހެޑް-ޓު-ހެޑް (އެ ދެ ޓީމެއް ބައްދަލުކުރިމެޗުގެ ނަތީޖާ) އަށެވެ. އެގޮތުން ވެސް އެއްވަރުވެއްޖެނަމަ އެގޮތުން ވެސް އެއްވަރުވެއްޖެނަމަ ދެން ބަލަނީ ޖެހި ގޯލަށެވެ. މިގްރޫޕުން3ވަނަ ލިބޭ ޕޯޗްގަލްއަށް ވެސް4ޕޮއިންޓާއި ފައިދާ 1 ގޯލާއެކު ދެވަނަ ބުރުގެ ޖާގައެއް ލިބިފައި ވެއެވެ.\nފްރާންސް5ޕ، 1 ގޯލް\nޖަރުމަން4ޕ، ފައިދާ 1 ގޯލު ޖެހިގޯލު 6\nޕޯޗްގަލް4ޕ، ފައިދާ 1 ގޯލު، ޖެހިގޯލު7(ހެޑް-ޓު-ހެޑް 2-4 ޖަރުމަން)\nޔޫރޯ 2020 ގްރޫޕް އޮފް ޑެތު އިން ސަލާމަތް ނުވީ ހަންގޭރީއަށް\nޔޫއެފާ ޔޫރޯ މުބާރާތަކީ ކޮންމެ4އަހަރަކުން އެއްފަހަރު ވޯލްޑްކާޕާއި ދިމާނުވާގޮތަށް ބާއްވާ ޔޫރަޕުގެ އެނެމް ވަރުގަދަ ފުޓުބޯޅަ މުބާރާތެވެ. މިމުބާރާތުގެ ފޯރި ގަދަވަނީ މިއީ ދުނިޔޭގައި ތިބި މޮޅު ފުޓުބޯޅަ ކުޅުންތެރިން އެންމެ ގިނައިން ކޫޅޭ މުބާރާތަށް ވެސް ވުމުންނެވެ.\nދެން އޮތީ މިޓިމުތައް ވާދަކުރަން ޖެހޭ ޓީމުތަކެވެ. މުބާރާތުގެ މަޝްހޫރު ބޮޑެތި ޓީމުތައް ވަނީ އެއްފަޅިއެއްގައެވެ. އެގޮތުން ފްރާންސް، ބެލްޖިއަމް، ސްޕޭން އިޓާލި ހިމެނެނީ ބްރެކެޓްގެ އެއްފަޅިއެއްގައެވެ. އަނެއްފަޅިގައި އިތި ބޮޑެތި ޓިމުތަކަކީ އިންގިރޭސިންނާއި ޖަރުމަނެވެ.


Gas Leak Vegen Fathuruverin Maruvi Resort Bandhukohffi - Vaguthu\nގޭސް ލީކް ވެގެން ފަތުރުވެރިން މަރުވި ރިސޯޓް ބަންދުކޮށްފި\nއިންޑިއާގެ ކެރެލާގެ ފަތުރުވެރިންތަކެއް މަރުވި ނޭޕާލުގެ ރިސޯޓް ބަންދުކޮށްފިއެވެ.\nޖެނުއަރީ 21 ވަނަ ދުވަހު އެ ގައުމުގެ އެވެރެސްޓް ޕެނެރޯމާ ރިސޯޓުގައި ގޭސް ލީކްވެގެން އިންޑިއާގެ އަށް މީހަކު މަރުވިއެވެ. މަރުވި މީހުންގެ ތެރޭގައި ހަތަރު ކުޑަކުދިން ހިމެނެއެވެ. އެ މީހުން މަރުވެފައި ވަނީ ގޭހުގެ ސަބަބުން ހާސްވެގެންނެވެ.\nއެ ރިސޯޓް ހިންގުމުގެ ހުއްދަވެސް މިހާރު ވަނީ ތިން މަސް ދުވަހަށް ސަސްޕެންޑްކޮށްފައެވެ. އެއީ އެ ރިސޯޓުގެ ސެކިއުރިޓީ މެނޭޖްމެންޓްގެ ދަށްކަމުންނާއި، މެނޭޖްމެންޓުގެ ފެންވަރު ދަށްކަމުންނެވެ.\nމަރުވި އެ މީހުންނަކީ 15 މީހުންގެ ކެރެލާ ގްރޫޕެއްގެ ތެރޭގައި ހިމެނޭ ބައެކެވެ.\nގޭސް ލީކްވެފައި ވަނީ، އެ މީހުން ތިބި ކޮޓަރީގެ ހީޓަރުންނެވެ. އެ ހާދިސާ ހިނގުމާއެކު، އެމީހުން ހެލިކަޕްޓަރުގައި އެޗްއޭއެމްއެސް ހޮސްޕިޓަލަށް ގެންދިޔައިރުވެސް މަރުވެފައިވާ ކަމަށް މަކަވަންޕޫރް ފުލުހުން ބުނެފައި ވެއެވެ.\nނޭޕަލްގެ ފަތުރުވެރިކަމާއި ބެހޭ ޑިޕާޓްމެންޓުން އެ ރިސޯޓުގެ ލައިސަންސް ތިން މަސް ދުވަހަށް ސަސްޕެންޑް ކުރިއިރު، އެ ރިސޯޓުގެ ހާލަތު ބެލުމަށް ހާއްސަ ކޮމެޓީއެއް އުފެއްދިއެވެ. އެ ކޮމެޓީން ކުރި ތަހުގީގުތަކުން އެ ރިސޯޓުގެ ކަންކަން ހުރީ ވަރަށް ދަށްފެންވަރު ކޮށެވެ. އަދި ގެސްޓުންނަށް ރައްކާތެރި ހިދުމަތްތަކެއް ފޯރުކޮށްނުދެވޭ ކަމަށް ބުނެފައި ވެއެވެ.\nއެ ކޮމެޓީން ބުނެފައި ވަނީ، އެ ރިސޯޓުން އަލުން ހިދުމަތްތައް ދިނުމަށް އެދޭނަމަ، ހުރިހާ ގަވާއިދުތަކަށް އެ ރިސޯޓުން އަމަލުކުރަން ޖެހެއެވެ. އޭގެ ތެރޭގައި ފަތުރުވެރިކަމުގެ އެސެސްމެންޓްވެސް ހިމެނެއެވެ.


ޗައިނާ މެޗާ އެކު ލިއްޕީ ރާއްޖޭގެ ތާރީހުގެ ތެރެއަށް!\n2006 ވަނަ އަހަރުގެ ވޯލްޑް ކަޕްގެ ކާމިޔާބީއަށް ފަހު އިޓަލީގެ ކުޅުންތެރިން ލިއްޕީ އުފުލާލައިގެން. މިއީ ވޯލްޑް ކަޕް ކާމިޔާބު ކުރި ކޯޗެއް ގަލޮޅު ދަނޑުގައި ރާއްޖެއާ ދެކޮޅަށް ނުކުންނަ ފުރަތަމަ ފަހަރު\nމާދަމާރޭ ގަލޮޅު ދަނޑުގައި ޗައިނާއާ ދެކޮޅަށް ރާއްޖެ ނުކުންނަ މެޗަކީ ދެ ޓީމަށް ވެސް ހާއްސަ މެޗެކެވެ. ދެ ޓީމުން ކޮލިފައިންގައި ކަނޑައަޅާފައިވަނީ ތަފާތު ދެ ޓާގެޓެކެވެ. 2022 ވަނަ އަހަރު ގަތަރުގައި އޮންނަ ވޯލްޑް ކަޕަށް ކޮލިފައިވާން ޗައިނާގެ އަމާޒު ކަނޑައަޅާފައިވާއިރު ރާއްޖޭގެ އަމާޒަކީ 2023 ވަނަ އަހަރު ޗައިނާގައި އޮންނަ އޭޝިއަން ކަޕަށް ކޮލިފައިވުމެވެ.\nމާދަމާ ރޭގެ މެޗަށް ރާއްޖެ ނުކުންނައިރު ޗައިނާ ޓީމަށް އިރުޝާދުދޭން ހުންނާނީ 2006 ވަނަ އަހަރު އިޓަލީއާ އެކު ވޯލްޑް ކަޕް ކާމިޔާބުކުރި ކޯޗު މާސެލޯ ލިއްޕީ އެވެ. މިއީ ވޯލްޑް ކަޕް ކާމިޔާބު ކުރި ކޯޗަކު ރާއްޖެއާ ދެކޮޅަށް ގަލޮޅު ދަނޑުގައި ނުކުންނަ ފުރަތަމަ ފަހަރެވެ. ލިއްޕީއާ އެކު ޗައިނާ އިން އަލުން ވޯލްޑް ކަޕަށް ދާން ކުރާ އުއްމީދުތައް ފަށާ މެޗަކަށް ރާއްޖެ މެޗު ވެގެންދާކަމީ ދުނިޔޭގެ މީޑިއާ ވެސް މެޗަށް ސަމާލުކަން ހުއްޓުމުގެ ސަބަބެކެވެ.\nވޯލްޑް ކަޕަށް ކޮލިފައިވާން އަމާޒުހިފައި ޗައިނާ އިން އަންނަނީ ގިނަ މަސައްކަތްތަކެއް ކުރަމުންނެވެ. އޭގެ އެއް ހެއްކަކީ ގައުމުން ބޭރުގެ ކުޅުންތެރިންނަށް ޗައިނާގެ ރަށްވެހިކަން ދީ ގައުމީ ޓީމުން ފުރުސަތު ދިނުމެވެ. ގައުމުން ބޭރު ކުޅުންތެރިން ރަށްވެހިން ގޮތުގައި ކަނޑައަޅައި ޗައިނާ ޓީމު ވަރުގަދަ ކުރުމުގެ ފަހަތުގައި ހުރީ ކޯޗު ލިއްޕީ އެވެ. ކޯޗެއްގެ ގޮތުގައި ދެ ވަނަ ފަހަރަށް ޗައިނާއާ ހަވާލުވާން ލިއްޕީ ނިންމީ އެހެން ގައުމުތަކުގެ ކުޅުންތެރިން ޗައިނާއަށް ކުޅެވޭގޮތް ހަދައި ޓީމު އިތުރަށް ވަރުގަދަ ކުރުމަށް ޝަރުތު ކުރަމުންނެވެ.\nއިތުބާރުކޮށް ލިއްޕީ ދެ ވަނަ ފަހަރަށް ކޯޗުކަމަށް\n71 އަހަރުގެ ލިއްޕީ ޗައިނާގެ ކޯޗުކަމާ އެންމެ ފުރަތަމަ ހަވާލުވީ 2016 ވަނަ އަހަރުގެ އޮކްޓުބަރު މަހު އެވެ. ލިއްޕީ ޗައިނާގެ ކޯޗުކަމާ ހަވާލުވި އިރު ގާއޯ ހުންގްބޯގެ އިރުޝާދުގެ ދަށުން ކުޅުނު ވޯލްޑް ކަޕް ކޮލިފައިންގެ ހަތަރު މެޗުން ވެސް އެޓީމަށް މޮޅެއް ލިބިފައެއްނުވެ އެވެ. އެހެންކަމުން ލިއްޕީ ޗައިނާގެ ކޯޗުކަމާ ހަވާލުވި އިރު ރަޝިއާގައި އޮތް ވޯލްޑް ކަޕަށް ކޮލިފައިވުމުގެ އަމިއްލަ ބާރު ގާތްގަނޑަކަށް އެޓީމަށް އޮތީ ގެއްލިފަ އެވެ. އެކަމަކު ލިއްޕީ ޗައިނާގެ ކޯޗުކަމާ ހަވާލުވުމަށް ފަހު ނަތީޖާތައް ރަނގަޅުކޮށް ސަޕޯޓަރުންގެ އިތުބާރު ހޯދި އެވެ. ލިއްޕީގެ ފުރަތަމަ މެޗުގައި ރަށުން ބޭރުގައި ގަތަރާ ވާދަކޮށް 0-0 އިން އެއްވަރުވި ނަމަވެސް އޭގެފަހުން އެޓީމުން ވަނީ ސައުތު ކޮރެއާ އާއި އުޒްބެކިސްތާން އަދި އަމިއްލަ ދަނޑުގައި ގަތަރު ބަލިކޮށްފަ އެވެ. މި ނަތީޖާތަކާ އެކު ވެސް ވޯލްޑް ކަޕަށް ކޮލިފައިވުމުގެ ހަނި ފުރުސަތު އެޓީމަށް ގެއްލުނީ ސީރިއާއިން ފަހު މެޗުގައި 2-2 އިން އީރާންއާ އެއްވަރު ކުރުމުންނެވެ.\nލިއްޕީ ޗައިނާގެ ޓީމަށް އިރުޝާދު ދެނީ. މިއީ ޗައިނާއާ އެކު ލިއްޕީ މަސައްކަތްކުރާ ދެ ވަނަ ފަހަރު\nވޯލްޑް ކަޕް ކޮލިފައިންގެ މެޗުތަކަށް ފަހު ލިއްޕީ ބުނީ މި އަހަރު ކުރީކޮޅު ޔުނައިޓެޑް އަރަބް އެމިރޭޓްސް (ޔޫއޭއީ) ގައި އޮތް އޭޝިއަން ކަޕް ނިމުމުން ޗައިނާ ޓީމު ދޫކޮށްލާނެ ކަމަށާއި، އަދި އެއީ އޭނާގެ ކޯޗިން ކެރިއަރުގެ ނިމުމަށް ވެދާނެ ކަމަށެވެ. އޭޝިއަން ކަޕްގެ ގްރޫޕް ސްޓޭޖުގައި ލިއްޕީގެ އިރުޝާދުގެ ދަށުން އެޓީމު ކިރްގިސްތާނާއި ފިލިޕީންސް ބަލިކުރި އިރު ސައުތު ކޮރެއާ އަތުން ބަލިވި އެވެ. ކިރްގިސްތާން އަތުން 2-1 އިން މޮޅުވި އިރު ފިލިޕީންސް ބަލިކުރީ 3-0 އިންނެވެ. އެކަމަކު ވަރުގަދަ ސައުތު ކޮރެއާ އަތުން ބަލިވީ 2-0 އިންނެވެ. މުބާރާތުގެ ދެ ވަނަ ބުރުގައި ލިއްޕީގެ ޗައިނާ ވަނީ 2-1 އިން ތައިލެންޑް ބަލިކޮށްފަ އެވެ. އެކަމަކު ކުއާޓާ ފައިނަލުގައި އީރާންއާ ވާދަކޮށް 3-0 އިން ބަލިވުމުން އޭޝިއަން ކަޕް ޗައިނާއަށް ނިމުނެވެ. ކުރިން ވެސް ބުނި ގޮތަށް އޭޝިއަން ކަޕަށް ފަހު ލިއްޕީ ވަނީ ޗައިނާގެ ކޯޗުކަމުން މި އަހަރުގެ ކުރީކޮޅު ވަކިވެފަ އެވެ.\nއޭގެ ފަހު ޗައިނާގެ ކޯޗުކަމާ ހަވާލުވީ ލިއްޕީގެ ކޯޗު ކަމުގައި އިޓަލީއަށް ވޯލްޑް ކަޕް އުފުލާލަދިން ކެޕްޓަން ފަބިއޯ ކަނަވާރޯ އެވެ. އެކަމަކު ކުރީގެ މަޝްހޫރު ޑިފެންޑަރު ޗައިނާގެ ކޯޗުކަމާ މާޗް މަހު ހަވާލުވުމަށް ފަހު ގާތްގަނޑަކަށް ދޮޅު މަހެއްހާ ދުވަސް ފަހުން ވަނީ ވަކިވެފަ އެވެ. ކަނަވާރޯ ޗައިނާގެ ކޯޗުކަން ދޫކޮށްލީ އޭރު އޭނާ ކޯޗުކަން ކުރަމުންދިޔަ ޗައިނާގެ ގުއަންޒޫ އެވަގްރާންޑަށް ވަގުތުދޭން ބޭނުން ވެގެންނެވެ.\nކަނަވާރޯ ޓީމު ދޫކޮށްލުމުން ޗައިނާއަށް މަޖުބޫރުވީ އެޓީމު ވޯލްޑް ކަޕަށް ކޮލިފައިކޮށްދެވޭ ވަރުގެ ކޯޗަކު ހޯދާށެވެ. އެކަމަކު އެކަށީގެންވާ ވަގުތު ނުލިބުމާއި އެގައުމުން ބޭނުންވާ ފެންވަރުގެ ކޯޗެއް ޝޯޓްލިސްޓް ނުކުރެވުމުން ލިއްޕީއަށް އިތުބާރުކޮށް ދެ ވަނަ ފަހަރަށް ޗައިނާގެ ކޯޗުކަމަށް ހަމަޖެއްސި އެވެ. ލިއްޕީ ދެ ވަނަ ފަހަރަށް ޗައިނާގެ ކޯޗުކަމާ ހަވާލުވީ މި އަހަރުގެ މެއި މަހުގެ 24 ވަނަ ދުވަހު އެވެ. އޭގެފަހުން ލިއްޕީގެ އިރުޝާދުގެ ދަށުން އެޓީމުން ކުޅުނު ރަހްމަތްތެރިކަމުގެ ތިން މެޗުން ވެސް ވަނީ މޮޅުވެފަ އެވެ. ޖޫން މަހު ފިލިޕީންސް އަތުން 2-0 އިން މޮޅުވި އިރު އޭގެފަހުން އެޓީމުން ވަނީ ތަޖިކިސްތާން 1-0 އިން އަދި މިދިޔަ މަހުގެ 30 ވަނަ ދުވަހު 4-1 އިން މިޔަންމާ ބަލިކޮށްފަ އެވެ.\nރާއްޖެއާ ދެކޮޅަށް ނުކުންނައިރު ޗައިނާ ރަނގަޅު ހާލަތެއްގައި\nމެޗަށް ޗައިނާގެ ޓީމު ވަނީ އިއްޔެ މާލެ އައިސް ފަރިތަކުރުންތައް ފަށައިފަ އެވެ. ރާއްޖެއާ ދެކޮޅަށް ކުޅޭ މެޗަށް ޗައިނާއިން އައީ ވަރުގަދަ ޓީމެކެވެ. ނެގެން އޮތް އެންމެ ވަރުގަދަ ޓީމާއެކު އެޓީމުން ރާއްޖެއާ ދެކޮޅަށް ނުކުންނަނީ ކޮލިފައިންގެ ފެށުން ރަނގަޅުކޮށް އިތުބާރު ހޯދާށެވެ.\nމިފަހަރުގެ ކޮލިފައިންގައި އެގައުމުން އެންމެ ބޮޑަށް ބަރޯސާވާނެ ދެ ކުޅުންތެރިންނަކީ ސްޕެއިންގެ އެސްޕަންޔޯލްއަށް ކުޅެމުން އަންނަ ވޫ ލީ އާއި ދާދިފަހުން ޗައިނާގެ ރައްޔިތަކަށް ބަދަލުވި ބްރެޒިލަށް އުފަން ފޯވާޑް އެލްކެސަން އެވެ. އުމުރުން 27 އަހަރުގެ ލީ ވަނީ ޗައިނާގެ ގައުމީ ޓީމަށް މިހާތަނަށް ކުޅެދިން 63 މެޗުގައި 15 ގޯލު ޖަހައިފަ އެވެ. ބްރެޒިލްގެ ފޯވާޑް އެލްކެސަން އަކީ ޗައިނާގެ ސުޕަ ލީގުގެ ގުއަންޒޫއަށް ކުޅެމުން އަންނަ އުމުރުން 30 އަހަރުގެ ކުޅުންތެރިއެކެވެ. އެލްކެސަން ޗައިނާގެ ރަށްވެއްސަކަށް ބަދަލުވުމަށް ފަހު ގައުމީ ޓީމުގައި ހިމެނީ މިދިޔަ މަހު އެވެ. ވުމާއެކު ރާއްޖެ މެޗު ވެގެންދާނީ އެލްކެސަން ޗައިނާއާ އެކު ކުޅޭ ފުރަތަމަ މެޗަށެވެ.\nޗައިނާގެ ރަށްވެހިކަން ހޯދި ބްރެޒިލަށް އުފަން ފޯވާޑް އެލްކެސަން. ޗައިނާގެ ޓީމަށް ކުޅެދޭ ފުރަތަމަ މެޗަކަށް ވެގެންދާނީ މާދަމާ ރޭ ރާއްޖެއާ ދެކޮޅަށް ކުޅޭ މެޗު.\n2012 ވަނަ އަހަރު އަހަރުގެ ޑިސެމްބަރު މަހު 5.7 މިލިއަން ޔޫރޯއަށް ބްރެޒިލްގެ ކްލަބަކުން ޗައިނާގެ ގުއަންޒޫއަށް ބަދަލުވުމަށް ފަހު އެލްކެސަން އަންނަނީ ޗައިނާ ސުޕަ ލީގުގައި ކުޅެމުންނެވެ. ގުއަންޒޫ ދޫކޮށްލުމަށް ފަހު 2016 ވަނަ އަހަރު އެލްކެސަން ޝަންހާއި ޓީމަށް ބަދަލުވި އެވެ. 10 މިލިއަން ޔޫރޯއަށް އެނބުރި ގުއަންޒޫ ޓީމާ އެލްކެސަން ގުޅުނީ މި އަހަރުގެ ޖުލައި މަހު އެވެ.\nބްރެޒިލްގައި ފުޓްބޯޅަ ކުޅުނު ދުވަސްވަރު އެލްކެސަންއަށް ވަނީ 2011 ވަނަ އަހަރު ބްރެޒިލްގެ ސީނިއާ ޓީމަށް ކުޅުމުގެ ފުރުސަތު ލިބިފަ އެވެ. ބްރެޒިލްގެ ކުރީގެ ކޯޗް މަނޯ މެނެޒޭސްގެ ކޯޗުކަމުގައި ބްރެޒިލުން އާޖެންޓީނާއާ ދެކޮޅަށް ކުޅެން އޮތް މެޗުން އެލްކެސަންއަށް ފުރުސަތު ލިބުނު ނަމަވެސް އޭނާ އެމެޗުގައި ކުޅެފައެއްނުވެ އެވެ. އޭގެ ފަހުން ޗައިނާއަށް ބަދަލުވެ އެލްކެސަން ވެފައިވަނީ ޗައިނާގެ ގައުމީ ޓީމުގައި ހިމެނުނު އެހެން ގައުމަކަށް ނިސްބަތްވާ ފުރަތަމަ ކުޅުންތެރިޔާއަށެވެ.\nމިދިޔަ އަހަރު ރަޝިއާގައި އޮތް ވޯލްޑް ކަޕް ކޮލިފައިންގައި ވެސް ޗައިނާ ހިމެނުނީ ރާއްޖެއާ އެއް ގްރޫޕެއްގަ އެވެ. އެކަމަކު މިނިވަން ދުވަހުގެ ހަރަކާތްތަކަށް ގަލޮޅު ދަނޑު ބޭނުންކުރުމާއި ގުޅިގެން ވިނަގަނޑު ހަލާކުވެ ރާއްޖޭގައި ކުޅެން އޮތް މެޗު ބަދަލުކުރީ ޗައިނާއަށެވެ. ހޯމް އެންޑް އަވޭ މެޗު ވެސް ޗައިނާގައި ކުޅެން ޖެހުނު އިރު މި ދެ މެޗުން ވެސް ރާއްޖެ ވަނީ ބަލިވެފަ އެވެ. ފުރަތަމަ މެޗު 3-0 އިން ބަލިވި އިރު ދެ ވަނަ މެޗުން ބަލިވީ 4-0 އިންނެވެ. ކޮލިފައިން މެޗެއްގައި އެންމެ ފަހުން ޗައިނާއާ ދެކޮޅަށް ގަލޮޅު ދަނޑުގައި ރާއްޖޭގެ ޓީމު ނުކުތީ 2001 ވަނަ އަހަރު އެވެ. އެ އަހަރު ރާއްޖެ އަތުން ޗައިނާއަށް މޮޅު ވެވުނީ 1-0 އިންނެވެ.\nމާދަމާ ރޭގެ މެޗަކީ ވޯލްޑް ކަޕްގެ ޗެމްޕިއަނަކާ ދެކޮޅަށް ރަނގަޅު ޗެލެންޖެއް ކޮށްލަން ރާއްޖެއަށް ލިބޭނެ ފުރުސަތެވެ. ޗައިނާއާ ދެކޮޅަށް މިފަހަރު ނުކުންނަ މެޗު ވެގެންދާނީ ވޯލްޑް ކަޕް ޗެމްޕިއަނެއްގެ ރޭވުން ހުއްޓުވަން ރާއްޖޭން ނުކުންނަ މެޗަކަށެވެ.\nވޯލްޑް ކަޕް ކޮލިފައިންގައި މިފަހަރުވެސް ރާއްޖެ އާއި ޗައިނާ އެއް ގްރޫޕެއްގައި އިއްބެ ހިތްވަރު ގަދަކުރާތި، މުޅި ފުޓްބޯޅަ އާއިލާ އޮތީ އިއްބެއާއެކު! މިއީ ރާއްޖޭގެ އެންމެ މޮޅު ޓީމެއް ނޫން: ސެގާޓް


Pfizer Covid vaccinun miaharu 15 billon dollar libeyne\nފައިޒާއަށް ކޮވިޑް ވެކްސިނުން މިއަހަރު 15 ބިލިއަން ޑޮލަރު ލިބޭނެ\nފައިޒާ ފެކްޓަރީ ތެރޭގައި ވެކްސިން ސަޕްލައިކުރުމަށް އަދަދު ޗެކްކުރަނީ\nއެމެރިކާގެ ބޭސް އުފައްދާ ކުންފުނި، ފައިޒާ އުންމީދުކުރާ ގޮތުން ކޮވިޑް ވެކްސިން ވިޔަފާރިން މިއަހަރު 15 ބިލިއަން އެމެރިކާ ޑޮލަރު ލިބޭނެ އެވެ. މިއީ އެކުންފުނީގެ މާލީ ތަފާސްހިސާބުތަކުން ތަސައްވުރުކޮށްދޭ މިސްރާބެވެ.\nފައިޒާއިން މިއަހަރު އެންމެ ބޮޑު ފައިދާއެއް ހޯދާނީ ޖަރުމަނުގެ ބަޔޮންޓެކްއާ ގުޅިގެން އުފައްދާ ކޮވިޑް ވެކްސިނުންނެވެ. މިއަރު މިހާތަނަށް ލިބިފައި ހުރި ކޮންޓްރެކްޓްތަކުގެ އިތުރުން ލިބޭނެ ކަމަށް ބެލެވޭ ކޮންޓްރެކްޓްތަކުން ވެސް ބޮޑު ތަނަވަސް ކަމެއް ކުންފުންޏަށް ވައްދާނެ އެވެ.\nމިދިއަ އަހަރު ޑިސެމްބަރުގައި ފައިޒާއިން އެމެރިކާއާއެކު ހެދި އެއްބަސްވުުގައި، ޖުލައި ނިމުމުގެ ކުރިން ސަޕްލައި ކުރަން ޖެހޭ 100 މިލއަން ޑޯޒަށް އެކަނި ވެސް 1.95 ބިލިއަން ޑޮލަރު ލިބޭނެ ކަމަށް އެ ކުންފުނިން ބުނެ އެވެ. އެހެން ކަމުން، އެމެރިކާއިން ހުށަހަޅާފައި ހުރި ކޮންޓްރެކްޓައް ފުރިހަމަވާއިރު މިއަދަދު ދެގުނަ އިތުރުވެގެން ދާނެ ކަމަށް ފައިޒާއިން ބުނެ އެވެ.\nފައިޒާގެ މާލީ ރިޕޯޓްތައް ދައްކާ ގޮތުން ފާއިތުވި އަހަރު ހަތަރުވަން ކުއާޓަރުގައި ސާފު ފައިދާގެ ގޮތުގައި 594 މިލިއަން ޑޮލަރު ލިބިފައިވެ އެވެ. އެއީ އޭގެ ކުރީ އަހަރު ހަމަ އެމުއްދަތުގައި ކުންފުންޏަށް ލިބުނު ގެއްލުންތަކުން އަރައިގަނެ ހިނގައިގަތުމަށް ފަހިވި ފުރުސަތެއް ކަމަށް ކުންުފުނިން ބުނެ އެވެ.\nފައިޒާއިން މިއަހަރު އެކަނި ވެސް ކޮވިޑް ވެކްސިނުން ހޯދާ ފައިސާ އެހެން ވިޔަފާރިތަކަށް ވުރެ ނިސްބަތުން އިތުރުވާނެ ކަމަަށް ބެލެވެ އެވެ. މިއީ ކުރު މުއްދަތެއްގައި ފައިޒާއަށް އެންމެ ގިނައިން ފައިސާ ވަންނާނެ ކަމަށް ބެލެވޭ ދުވަސްވަރެވެ.\nދުނިޔެ ކޮވިޑުން އަރައިގަންނާނެ ދުވަހެއް ވެސް އަދި އެނގެން ނެތްއިރު ފައިޒާއަށް އޮތީ ކޮންޓްރެކްޓްތަކަށް ވެކްސިން ސަޕްލައިކޮށްދިނުމެވެ. މިހާރު ހަދާދައި ހުރި ކޮންޓްރެކްޓްތައް ހަމަވާންވާއިރަށް ދެގުނަ އިތުރު ކޮންޓްރެކްޓްތައް ފައިޒާއަށް ލިބުމުގެ ފުރުސަތު ބޮޑެވެ.


Belgium othee Brazil ah dhookuraa gothakah noon\nބެލްޖިއަމް އޮތީ ބްރެޒިލްއަށް ދޫކުރާ ގޮތަކަށް ނޫން\nބެލްޖިއަމް ކުއާޓާއަށް ދަތުރުކުރީ ޖަޕާން ބަލިކުރުމަށް ފަހު\nކުއާޓާ ފައިނަލްގެ މެޗު ކުޅުމަށް ހަމަޖެހިފައި ވަނީ ހުކުރު ދުވަހުގެ ރޭ ރާއްޖެ ގަޑިން 23:00 ގައި\nކ. މާލެ5ޖުލައި 2018 | ބުރާސްފަތި 16:53 3,462\nބެލްޖިއަމް ޖަޕާނާ ދެކޮޅަށް ކުޅުނު މެޗުގެ ތެރެއިން - ގެޓީ އިމޭޖާސް\nވާރލްޑް ކަޕްގެ ކުއާޓާ ފައިނަލުގައި ބްރެޒިލްއާ ދެކޮޅަށް ނުކުންނަ މެޗުގައި ބެލްޖިއަމް ފަހަތަކަށް ނުޖެހޭނެ ކަމަށް އެގައުމުގެ ޑިފެންޑަރު ވިންސެންޓް ކޮމްޕެނީ ބުނެފިއެވެ.\nއެންމެ ފަހު މިނެޓުގައި ޖަޕާން ބަލިކޮށް ކުއާޓާއަށް ބެލްޖިއަމް ދަތުރުކުރިއިރު ބްރެޒިލް ކުއާޓާގެ ޖާގައެއް ހޯދީ މެކްސިކޯ ބަލިކުރުމަށް ފަހުއެވެ. ބެލްޖިއަމް ކުއާޓާއަށް ދަތުރުކުރުމާ ގުޅިގެން އެގައުމުގެ ކޯޗު ރޮބާޓޯ މާޓިނޭޒް ބުނެފައިވަނީ ބެލްޖިއަމްއަކީ ފެވަރިޓުންނަށް ނުވި ނަމަވެސް ބްރެޒިލް ދެކެ ބިރު ގަންނަޖެހޭ އެއްވެސް ސަބަބެއް ނެތް ކަމަށެވެ. ވާރލްޑް ކަޕްގައި ޖަޕާނާއި ދެކޮޅަށް ކުޅުނު މެޗަކީ މިއަހަރުގެ މުބާރާތުގައި ކޮމްޕެނީ ކުޅުނު ފުރަތަމަ މެޗަށްވާ އިރު އޭނާ ވެސް ވަނީ މާޓިނޭޒްގެ މި ވާހަކަތަކަށް ތާއިދުކޮށްފައެވެ.\nމި މެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަމުން ކޮމްޕެނީ ބުނީ ވަކިވަކި ކުޅުންތެރިންނަށް ބަލާއިރު މުޅި ވާރލްޑް ކަޕްގައި ވެސް އެންމެ ވަރުގަދަކޮށް އޮތް ޓީމަކީ ބްރެޒިލް ކަމަށެވެ. ބްރެޒިލްއަށް ތައުރީފްކުރި ނަމަވެސް އެޓީމު އަތުން ބެލްޖިއަމްއަށް މޮޅުވެވޭނެ ކަމުގެ ޔަގީންކަން އެބައޮތް ކަމަށާއި ބްރެޒިލް އަތުން ބަލިވާނެ ކަމަށް ސްކޮޑްގައި ހިމެނޭ އެއްވެސް ކުޅުންތެރިޔަކު ގަބޫލުނުކުރާ ކަމަށް ކޮމްޕެނީ ބުންޏެވެ.\nބްރެޒިލްއަކީ ޑިފެންސްގެ ގޮތުން ބަލާއިރު ވަރަށް މޮޅު ޓީމެއް ކަމަށާއި އިދިކޮޅުން އުފައްދާ ހަމަލާތައް ހުއްޓުވޭނެ ކަމުގެ ޔަގީންކަމާ އެކު ބްރެޒިލް ކުޅޭކަން ފާހަގަކުރެވޭ ކަމަށް ކޮމްޕެނީ ބުނެފައިވެއެވެ. ހަމައެހެންމެ އެޓޭކް ކުރާއިރު އެއްވެސް ބިރެއް ނެތި ބްރެޒިލް އިން ކުރާ ކަމަށާއި ކޮންމެ ޑިފެންސެއް ވެސް ހުޅުވާލުމުގެ ފެންވަރާއި ގާބިލްކަން ބްރެޒިލްގެ ފޯވާޑް ލައިނަށް ލިބިފައިވާ ކަމަށް ކޮމްޕެނީ ބުނެފައިވެއެވެ.\nކޮމްޕެނީ ބުނީ ބެލްޖިއަމް އޮތީ ބްރެޒިލްއަށް ދޫކުރާ ގޮތަށް ނޫން ކަމަށާއި ޓީމެއްގެ ގޮތުގައި ކުޅެފި ނަމަ ބްރެޒިލް ބަލިކުރެވޭނެ ކަމުގެ ޔަގީންކަން އެބައޮތް ކަމަށެވެ. އެހެން ނަމަވެސް ވަކިވަކި ކުޅުންތެރިންނަށް ބަލައިގެން ކުޅޭ ނަމަ ބެލްޖިއަމްއަށް އެއްވެސް ފުރުސަތެއް ނެތް ކަމަށާއި ބޭނުންވަނީ ހުރިހާ ކުޅުންތެރިން އެކަތިގަނޑެއްގެ ގޮތުގައި ކުޅެން ކަމަށް ކޮމްޕެނީ ބުނެފައި ވެއެވެ.\nމާޓިނޭޒްގެ އިރުޝާދުގެ ދަށުން ބެލްޖިއަމް އިން ކުޅެމުން އަންނަނީ ޕޮޒިޝަން ފުޓްބޯޅައެވެ. އެހެން ނަމަވެސް މި ވާރލްޑް ކަޕްގައި އެޓީމުގެ ޑިފެންސް ލައިންގެ ފަރާތުން ގޯސްތަކެއް ފެނިފައިވުމާ އެކު ވަނީ އެތަކެއް ބަޔެއްގެ ފާޑުކިޔުން އަމާޒުވެފައެވެ. އެހެން ނަމަވެސް ކޮމްޕެނީ ބުނީ ބެލްޖިއަމް އިން ކުޅެނީ މީހުން ބަލާހިތްވާ ޒާތުގެ ފުޓްބޯޅައެއް ކަމަށާއި ވަރަށް ގިނަ ލަނޑު މިހާތަނަށް ޖެހިފައިވުމަކީ އެކަމުގެ ހެއްކެއް ކަމަށެވެ. ކޮންމެ މެޗަކަށް ފަހު ވެސް ބެލްޖިއަމްއިން އަންނަނީ ކުޅުން ރަނގަޅު ކުރަމުން ކަމަށާއި ބޭނުންވަނީ ބްރެޒިލްއާ ދެކޮޅަށް ކުޅޭ މެޗުގައި ވެސް ކަން އެގޮތަށް ކުރިޔަށް ގެންދަން ކަމަށް ކޮމްޕެނީ ބުނެފައިވެއެވެ.\nބެލްޖިއަމް އަދި ބްރެޒިލް ބައްދަލުކުރާ ފޯރިގަދަ ކުއާޓާ ފައިނަލްގެ މެޗު ކުޅުމަށް ހަމަޖެހިފައިވަނީ ހުކުރު ދުވަހުގެ ރޭ ރާއްޖެ ގަޑިން 23:00 ގައެވެ. މި މެޗުން މޮޅުވާ ޓީމެއް ސެމީގައި ކުޅެން ޖެހޭނީ ފްރާންސް ނުވަތަ އުރުގުއޭއާ ދެކޮޅަށެވެ.


Kolhigandaai gulhigen gina atholhuthakakah moosun goasvaane: Met Office - vNews.mv\nކޮޅިގަނޑާ ގުޅިގެން ގިނަ އަތޮޅުތަކަށް މޫސުން ގޯސްވާނެ: މެޓް އޮފީސް\nޒިދުނާ ވަޙީދު 29 March 2021, 16:06\nރާއްޖޭގެ ހުޅަނގު ދެކުނުގައި އުފެދިފައިވާ ކޮޅިގަނޑާ ގުޅިގެން ގިނަ އަތޮޅުތަކަށް މޫސުން ގޯސްވާނެކަމަށް މޯލްޑިވްސް މީޓިއޮރޮލޮޖިކަލް ސާރވިސް (މެޓް އޮފީހުން) އިން ބުނެފިއެވެ.\nމެޓް އޮފީހުން ބުނީ، ކޮޅިގަނޑާ ގުޅިގެން ދެކުނާއި މެދުރާއްޖެތެރޭގެ އަތޮޅުތަކަށް ވައިގަދަވެ، ވިއްސާރަވާނެކަމަށް ލަފާކުރެވޭ ކަމަށެވެ.\nމޫސުން ގޯސްވުމާ ގުޅިގެން ވޭތުވެދިޔަ 24 ގަޑިއިރުތެރޭ އެންމެ ގިނަ އަދަދަކަށް ވާރޭ ވެހިފައިވާކަމަށް ރެކޯޑް ކުރެވިފައިވަނީ ސ.ގަމަށެވެ. ގަމަށް 166 މިލިމީޓަރުގެ ވާރޭ ވެހިފައިވާކަމަށް ވަނީ މައުލޫމާތުދީފައެވެ. އަދި ގަޑިއަކު 55 މޭލު ބާރުމިނަށް ވައި ގަދަވެފައިވެއެވެ.\nރާއްޖޭގެ ދެކުނާއި މެދުރާއްޖެތެރޭގެ ބޮޑުބަޔަކަށާއި އުތުރުގެ އެކި ހިސާބުތަކަށް ވާރޭވެހި ގުގުރުން އެކަށީގެންވާ ކަމަށް ބުނެ މެޓްއޮފީހުން ބުނީ، މިސަރަހައްދުގެ ގިނަ ރަށްތަކަށް ވާރޭ ވެހޭނެކަމަށް ލަފާކުރެވޭ ކަމަށެވެ.\nމެދުރާއްޖެތެރެއާއި ދެކުނުގެ އަތޮޅުތަކަށް ހުޅަނގުދެކުނާއި، ހުޅަނގުން ގަޑިއަކު 17 މޭލާއި 27 މޭލުގެ ބާރުމިނުގައި ވައިޖެހޭނެކަމަށް މެޓްއޮފީހުން ވަނީ ލަފާކޮށްފައެވެ.\nއުތުރުގެ ރަށްތަކަށް ދެކުނާއި ހުޅަނގު ދެކުނުން ގަޑިއަކު 10 މޭލާއި 20 މޭލާ ދެމެދުގެ ބާރުމިނުގައި ވައިޖެހޭނެ ކަމަށްވެސް މެޓް އޮފީހުން ވަނީ ލަފާކޮށްފައެވެ. އަދި ވިލާގަނޑުގައި ގަޑިއަކު 45 މޭލާއި 55 މޭލާއި ދެމެދުގެ ބާރުމިނުގައި ވައިގަދަވާނެ ކަމަށް ލަފާކުރެވޭ ކަމަށްވެސް މެޓް އޮފީހުން ބުނެއެވެ.\nމީގެއިތުރުން މިއަދާއި މިރޭގެ ވަގުތުތަކުގައި ދެކުނާއި މެދުރާއްޖެތެރޭގައި ކަނޑުގަދަވާނެކަމަށް މޫސުމާބެހޭ އިދާރާއިން ވަނީ ލަފާކޮށްފައެވެ. އަދި ރާއްޖޭގެ އުތުރުގެ އަތޮޅުތަކުގެ ކަނޑުތައްވެސް އާދައިގެ ވަރަކަށް ގަދަވެ ވިލާގަނޑުގައި ގަދަވާނެކަމަށް ލަފާކޮށްފައި ވެއެވެ.\nމެޓްއޮފީހުން ބުނީ ބައެއް ރަށްތަކަށް ދިޔަވަރު ބޮޑުވާނެ ކަމަށާއި، އެ ރަށްތަކަށް އުދައިގެ އަސަރު ކުރުން އެކަށީގެންވާ ކަމަށެވެ.\nމޫސުމާބެހޭ އިދާރާއިން ވަނީ، ކަނޑުދަތުރުކުރާ ފަރާތްތަކުން ކުރިއަށްއޮތް 48 ގަޑިއިރު މޫސުމަށް ސަމާލުވުމަށް އިލްތިމާސް ކޮށްފައެވެ.\nކޮޅިގަނޑު ދަނީ ރާއްޖޭގެ ހުޅަނގު އުތުރަށް ދަތުރުކުރަމުން ކަމަށާއި، މާދަމާއިން ފެށިގެން ރާއްޖޭގެ ގިނަ ރަށްތަކަށް ވާރޭވެހުން މަދުވެ، ވައިޖެހޭ ބާރުމިން ދަށްވާނެކަމަށް ލަފާކުރެވޭ ކަމަށްވެސް މެޓް އޮފީހުން ބުނެފައި ވެއެވެ.\nރާއްޖެ މޯލްޑިވްސް މީޓިއޮރޮލޮޖިކަލް ސާވިސް


Real ineclub ge coach kamah Anchelloti gennan masakkaih kurany - vNews.mv\nއެންޗެލޯޓީ ވަނީ 2013 ވަނަ އަހަރުން 2015 ވަނަ އަހަރާއި ދެމެދު ރެއާލް އަށް ކޯޗުކަން ކޮށްދީފަ- ފޮޓޯ:- ގެޓީ އިމޭޖަސް\nރެއާލުން އެ ކުލަބުގެ ކޯޗުކަމަށް އެންޗެލޯޓީ ގެންނަން މަސައްކަތްކުރަނީ\nއައްފާން މުހައްމަދު 01 June 2021, 20:29\nޔޫރަޕް ފުޓުބޯޅައިގެ ގަދަބާރު، ސްޕެއިންގެ ރެއާލް މެޑްރިޑުން އެކުލަބުގެ ކޯޗު ކަމުގެ މަގާމަށް މިވަގުތު ޕްރިމިއަރ ލީގުގެ އެވަޓަން އަށް އިރުޝާދުދެމުން އަންނަ ކޯޗް ކާލޮސް އެންޗެލޯޓީ ގެންނަން މަސައްކަތް ކުރަމުން އަންނަކަމަށް ސްޕެއިންގެ މީޑިއާއިން ރިޕޯޓްކޮށްފިއެވެ.\nފުޓުބޯޅަ ޚަބަރުތަކަށް ހާއްސަ ސްޕެއިން މީޑިއާއެއް ކަމަށްވާ މާސާ އިން ހާމަކޮށްފައިވާ ގޮތުގައި ރެއާލްގެ ވެރިން އެންމެ ބޭނުންވަނީ އެންޗެލޯޓީ މި މަގާމަށް ގެނައުމަށެވެ. އެހެންނަމަވެސް އެކުލަބުން ފާރަ ލަމުންދާ ކޯޗުންގެ ތެރޭގައި ޕީއެސްޖީގެ ކޯޗް، މައުރީސިއޯ ޕޮޗެޓީނޯ އާއި އިންޓަރ މިލާނަށް މި ސީޒަނުގެ އިޓާލިއަން ލީގު ކާމިޔާބުކޮށްދިން އެންޓޯނިއޯ ކޮންޓޭގެ އިތުރުން ރެއާލްގެ ކަސްޓިއާ ޓީމަށް އިރުޝާދު ދެމުން އަންނަ އެކުލަބުގެ ލެޖެންޑް ރައުލް ހިމެނެއެވެ.\nރިޕޯޓްތައް ބުނާގޮތުން ޕީއެސްޖީން ޕޮޗެޓީނޯ ދޫކޮށްލަން ބޭނުން ނުވާއިރު ރެއާލްގެ ބައެއް ވެރިން ދެކޭގޮތުގައި ކޮންޓޭ އާއި ރެއާލް އާއި ދެމެދުގައި އެންމެ އެކަށީގެންވާ ގުޅުމެއް ނޯވެދާނެ ކަމުގެ ބިރު އެބައޮތް ކަމަށާއި ރައުލް އަދި ޓޮޕް ލެވެލްގައި ރެއާލްގެ ސީނިއާ ޓީމަށް އިރުޝާދު ދިނުމަށް ތައްޔާރު ނުވެވޭކަމަށް ގަބޫލުކުރެވޭތީވެ، ރެއާލް އިން އެންމެ ބޮޑަށް ބޭނުންވަނީ އެޓީމާއެކު މީގެކުރިންވެސް ކާމިޔާބީތަކެއް ހޯދާފައިވާ ތަޖުރިބާކާރު ކޯޗް އެޓީމަށް ގެނައުމަށެވެ.\nއެންޗެލޯޓީ ރެއާލް އަށް އިރުޝާދުދިނީ 2013 ވަނަ އަހަރުން ފެށިގެން 2015 ވަނަ އަހަރަށެވެ. ތިން އަހަރުދުވަހުގެ އެއްބަސްވުމެއްގެ ދަށުން އެންޗެލޯޓީ ރެއާލްގެ ކޯޗުކަމާއި އެފަހަރު ހަވާލުވީ އެޓީމުގެ ކޯޗުކަމުން ހޯސޭ މޮރީނިއޯ ވަކިވުމާއި ގުޅިގެންނެވެ. އެންޗެލޯޓީގެ އިރުޝާދުގެ ދަށުން ރެއާލުން ވަނީ ކޮޕާ ޑެލްރޭ އާިއ، ޗެމްޕިއަންސް ލީގުގެ އިތުރުން ޔޫއެފާ ސުޕާ ކަޕް އަދި ފީފާ ކްލަބް ވޯލްޑް ކަޕް ކާމިޔާބުކޮށްފައެވެ.\nރެއާލްގެ ކޯޗުކަމުން ވަކިވުމަށްފަހު އެންޗެލޯޓީ ވަނީ ފުޓުބޯޅައިގަ ފާހަގަ ކޮށްލެވޭ ކުލަބުތަކަކަށް އިރުޝާދުދީފައެވެ. އެއީ ޖަރުމަނުގެ ޗެމްޕިއަން ބަޔާން މިއުނިކާއި އިޓަލީގެ ނާޕޯލީގެ އިތުރުން އިނގިރޭސިވިލާތުގެ އެވަޓަން އެވެ.\nރެއާލް އިން ކޯޗެއް ހޯދުމުގެ މަސައްކަތް ފަށާފައިވަނި ދާދިފަހުން އެޓީމުގެ ކޯޗުކަމުން ވަކިވާން ޒައިނެއްދީން ޒިދާން ނިންމުމާއި ގުޅިގެންނެވެ. ރެއާލްގެ ކޯޗުކަމުން ޒިދާން ވަކިވާން ނިންމީ އެކުލަބުގެ މެނޭޖްމަންޓުން އޭނާއަށް ކުރާ އިތުބާރު ގެއްލުމާއި ގުޅިގެންކަމަށް އެކުލަބުގެ ސަޕޯޓަރުންނަށް ޒިދާން ފޮނުވި މެސެޖެއްގައި ބުނެފައިވެއެވެ.\nމި ސީޒަނަށްފަހު ޒިދާން ރެއާލް ދޫކޮށްލިއިރު، މީގެ ކުރިން ރެއާލުން ވަނީ ޒިދާނުގެ އިރުޝާދުގެ ދަށުން ގިނަ ކާމިޔާބީތަކެއް ހޯދާފައެވެ. އެގޮތުން 2016 ވަނަ އަހަރުގެ ޖެނުއަރީ މަހުން ފެށިގެން 2018 ވަނަ އަހަރުގެ މެއި މަހުގެ ނިޔަލަށް ޒިދާން އެންމެ ފުރަތަމަ ރެއާލަށް އިރުޝާދު ދިންއިރު، އެ ފަހަރު ވަނީ ޖެހިޖެހިހެން ތިން ފަހަރަށް ރެއާލަށް ޔުއެފާ ޗެމްޕިއަންސް ލީގު ކާމިޔާބުކޮށްދީފައެވެ. އަދި އެ މުއްދަތުގައި ވަނީ އެ ޓީމަށް ސްޕެނިޝް ލީގު އެއް ފަހަރު ކާމިޔާބުކޮށްދިން ނަމަވެސް، އެ ފަހަރު ޒިދާން ވަނީ ކުއްލި ގޮތަކަށް ރެއާލް ދޫކޮށްލާފައެވެ.\nއޭގެ ފަހުން ޒިދާން ދެވަނަ ފަހަރަށް ރެއާލާ ގުޅުނީ 2019 ވަނަ އަހަރުގެ މާޗު މަހުގެ ތެރޭގައެވެ. އެއަށްފަހު ރެއާލުން ވަނީ މިދިޔަ ސީޒަނުގެ ސްޕެނިޝް ލީގު ކާމިޔާބުކޮށްފައެވެ.


BREAKING: Salman Miskih Hulhuvun Laskuri Sababu Sarukaarun Haama Kohffi - Vaguthu\nސަލްމާން މިސްކިތް - ވަގުތު އިމޭޖްސް\nކުރީގެ ރައީސް އަބްދުﷲ ޔާމީންގެ ވެރިކަމުގައި އެމަނިކުފާނު ސައުދީ އަރަބިއްޔާގެ ރަސްގެފާންގެ އަރިހުގައި އެދިވަޑައިގެންނެވުމުން ސަލްމާން ރަސްގެފާންގެ ހިލޭ އެހީގައި މާލޭގައި އިމާރާތް ކޮށްފައިވާ ކިންގް ސަލްމާން މިސްކިތް ހުޅުވުން ލަސްވި ސަބަބު އިސްލާމިކް މިނިސްޓްރީން ހާމަކުރައްވައިފިއެވެ.\nއެ މިނިސްޓްރީން އެކަން ހާމަކޮށް ވަނީ ނޫސް ބަޔާނެއް ނެރެފައެވެ.\nއެ މިނިސްޓްރީން ވިދާޅުވީ، އެ މިސްކިތަކީ ސައުދީ ސަރުކާރުން ބޮޑު ހޭދައެއް ކުރައްވައިގެން އިމާރާތް ކުރެއްވި މިސްކިތެއް ކަމަށާއި، އެ މިސްކިތް ހުޅުވުމުގެ ރަސްމިއްޔާތުގައި ބައިވެރިވެލެއްވުމުގެ ޝައުގުވެރިކަން ހުރިކަމަށް ސައުދީ ސަރުކާރުންވެސް ފާހަގަކުރައްވާފައިވާ ކަމަށެވެ.\nއެ މިސްކިތް ހުޅުވުމަށްޓަކައި ތާރީހް ކަނޑައެޅި ހިސާބުން ކޮވިޑްގެ ހާލަތު ދުނިޔެއަށް ކުރިމަތިވީގޮތށް އަދިވެސް ރައްކާތެރިކަމާއެކު ސައުދީން ވަޑައިގަންނަވާ ބޭފުޅުންނަށް ވަޑައިގަނެވޭނެ ހާލަތަކަށް ނުދާތީ ސަލްމާން މިސްކިތް ހުޅުވުން ލަސްކުރެވުނު ވާހަކަދަންނަވާ ކަމަށް އެ ބަޔާނުގައި ވެއެވެ.\nގިނަ ހިދުމަތްތަކެއް ދެވޭ ގޮތަށް އެ މިސްކިތް އިމާރާތް ކުރެއްވި ނަމަވެސް، އެތަނުގައި ގާއިމް ކުރަން ޖެހޭ ވަސީލަތްތައް ގާއިމް ކުރެވިފައި ނުވާ ކަމަށްވެސް އެ ބަޔާނުގައި ވެއެވެ.\nވަސީލަތްތައް ގާއިމް ކުރުމުގެ މަސައްކަތް ސައުދީ ސަރުކާރާއި ގުޅިގެން ކުރަމުންދާކަމަށްވެސް އެ ބަޔާނުގައި ވެއެވެ. މިހާރު ގާއިމު ކުރުމުގެ މަސައްކަތް ކުރަމުންދާ ވަސީލަތްތަކުގެ ތަފްސީލެއް އިސްލާމިކް މިނިސްޓްރީން ނުދެއެވެ. އެވަސީލަތްތައް ގާއިމުކޮށް ނިމޭނެ ދުވަހެއް ވެސް އިސްލާމިކް މިނިސްޓްރީގެ ބަޔާނުގައި ނެތެވެ.\nސަލްމާން މިސްކިތް ހުޅުވުން ލަސްވަމުން ދާތީ ސަރުކާރަށް ވަނީ ވަރަށް ބޮޑަށް ފާޑުކިޔުން އަމާޒުވެފައެވެ.\nއޭޕްރީލް 12, 2021 21:41\nނުހުޅުވާނެ ކަން މާކުރިން ވެސް އިނގޭ.... އިންޑިޔާ އިން ގެރި ހުއްދަ ލިބިގެން ތިކަން ވާނީ\nއޭޕްރީލް 13, 2021 11:51\nގިނަ ދިވެހި ރައްޔިތުންނަށް އެނގެނީ ހަމައެކަނި މ\nސަލްމާން މިސްކިތުގެ ވާހަކަ!! ރައިސް ޔާމީންގެ ސަތުކާރުން މަސައްކަތްފަށާ 2019 ވަނަ އަހަރުގެ ކުރީކޮޅު ނިމިފައިވާ އެއްވެސް އިސްލާމީ މަރުކަޒެއް މިނާގާބިލް ވަގުސަރުކާރުން ނުގުޅުވާ!! އޭގެތެރޭ ސަލްމާން މިސްކިތާ ގދ ތިނަދޫގައި އަޅާފައިވާ އިސްލާމިކް މަރުކަޒާ މެދު ރާއްޖެތެރޭގެ ރަށެއްގަޔާ އުތުރުގެ އަތޮޅެއްގެ ރަށެއްގައި އަޅާފައިވާ އިސްލާމިކް މަރުކަޒުވެސް ނުހުޅުވާ އެހުންނަނީ ބަހައްޓާފަ!! މިހިރީ މިވަގު ނާގާބިލް ސަރުކާރުން މިސްކިތްތަކަށް ހަދާގޮތް!! ދެން ހުޅުމާލޭގައި ޔާމީން އަޅާފައިވާ 7000 ފުލެޓެއް ހަދާނެގޮތް ރައްޔިތުން ނިކަން ހިތައް ގެންނަވާ!! ފުލެޓްތަށް ވަގަށްނެގީ ނޫންތޯ ރައްޔިތުންގެ އަތުން މިވަގު ސަރުކާރުން!! މިއޮތީ ބަލާވެރިކަމެއް މިހާރު ރާއްޖޭގަ! މިއީ ރައްޔިތުންނަށް އަދި ގައުމަށް ހެވެއް އެދިގެން ވެރިކަމަށް އައިސްގެން އުޅޭ ބައެއްނޫން!! މިއީ ރައްޔިތުންނަށް ދޮގުހަދައިގެން އިންޑިޔާގެ އެޖެންޓުކަން ކުރަމުން އަންނަ ބައެއް! ޔާމީން މިގައުމު ތަރައްގީކުރާޔަތަން ފެނުމުން އިންޑިޔާއަކަށް ކެތެއްނުލުރެވުނު!! އެމީހުން ހިލަޔާ ހިލަވެލި ނުދީ އެތައް ކަންތައްތަކުން ޔާމީންގެ ސަރުކާރަށް ފިއްތީމަވެސް ޔާމީން އެހެން ގައުމުތަކުން އެއްޗެހި އެތެރެކޮށް ރާއްޖެއަކީވެސް އަމިއްލަ ފައިމަތީ ހިނގައި ގަނެވޭނެ ގައުމެއްކަން އިންޑިޔާއަށް ދެއްކީމަ އެމީހުން ބޭނުންވީ އެތައް މިލިޔަން ޑޮލަރެއް އޭރުގަ އިދޮކޮޅަށްދީ އިލެކް ކޮމިޝަނަރުވެސް ގަނެލާ ޔާމީންގެ ވެރިކަން ބަދަލުކުރަން!! މިއީ މިއަދު މިގައުމުގެ ރައްޔިތުން ވިސްނަންޖެހޭކަމެއް!! 2023 ގައިވެސް ވޯޓުން ވައްކަންކުރަން ރާވާނެ!! އީސީ ޝަރީފުމެން ފަދަ އެތައް ބައެއް އުފަންކުރުވާނެ!!\nއޭޕްރީލް 12, 2021 22:28\nއޭޕްރީލް 13, 2021 00:04\nއިސްލާމީ ވަހުދަތު ދައްކުވާދޭ އެއްކަމެއްވެސް ނުކުރާނެ. އެކަމަކު ނައިޓް ކުލަބް ހެދުމައިގެން ހޭބަލިވެގެންނު ތިއުޅެނީ. މިސްކިތް ހުތިގޮތަށް ހުއްޓަ އަދި ތި ކްލަބުތައް ހުޅުވާނެ.\nއޭޕްރީލް 13, 2021 00:06\nތަފްސީލު ދެވޭނީ އަސްލެއް އޮތް ވާހަކަ އެއްނަމަނު. ރަމަޟާން މަހަށް މާސިންގާ ދޮގެއް ހަދާލައިފި.\nއޭޕްރީލް 13, 2021 00:09\nސައުދީން ހުޅުވަން އަންނަ ވާހަކައަކީވެސް ފައްކާ ދޮގެއް. އަމިއްލައަޢް ތެޅޭތެޅުން. މިސްކިތޭ ކިޔައިގެންވެސް ދޮގުހަދަން ބިރެއް ނުގަނޭ. ﷲ ގެ ކޯފާއެއް ތިޔަބައިމީހުންގެ މައްޗަށް އައިސްދާނެ ކަމަށް ހަމަ ބިރުނުހަނޭތަ.\nއޭޕްރީލް 13, 2021 00:40\nމިފަދަ މާތްކަމަކަށް ސަ އުދީން ސަމާލުކަންދަެނެ ، އެކަމަކު ކަލޭމެން އަޅާނުލާނަމަ އމީހުން ނާންނާނެ ،\nއޭޕްރީލް 13, 2021 01:54\nކިޔާއެއްޗެއް ހަމަ އެއްގޮތަކަށްވެސް ނޭނގުނު، މަ ގަމާރިތަ ނޫނީ ދައްކާވާހަކަ ދިމާނުވަނީތަ، މީގެ ދެއްހަރުކުރިން ސައުދީ ބޭފުޅުންނަށް ރޯގާގެ ސަބަބުން ވަޑައި ނުގެންނެ ވުނީ، ވަޑައިގެންނެވުނު ނަމަ ހުޅުވުނީސް، އެކަމަކު އަދިވެސް ނުނިމޭ\nއޭޕްރީލް 13, 2021 09:59\nތިޔަ މިސްކިތުން ބަންގި ގޮވާ އަޑު އެމް. ޑީ. ޕީ މަ އި ހަރުގެ އަށް އަޑު އިވޭނެތީ އަތަނުގަ އި ތިބޭ މީހުންނަށް އުނދަގޫ ވާނެ އެއއ އަޑު އަހަން.. މި އީ ކުރިން އެމް.ޑީ ޕީ ގެ އިސް ފެންނުވަރާ ގުރޫޕު މީހަކު ބުނެފަ އިވާ ވާހަކަ އެއ އް\nއޭޕްރީލް 13, 2021 10:24\nމިހާރު ތަންހުޅުވަން އޮންލައިންކޮށް ވެސް ބައިވެރި ވެވޭނެ. މާލޭ މޭޔާރ ޑރ މުޢީޒު މިމިސްކިތް ހުޅުވުން އަވަސްކޮށްލަދީ މިސްކިތުގެ ހިދުމަތް ރައްޔިތުންނަށް ވީހާވެސް އަވަހަށް ލިބުން އެދެން، ރޯދަމަހު މާލޭގައި އުދަގޫ ކަމެއް މިސްކިތުން ޖާގަ ލިބުން ވީމާ ރައްޔިތުންނަށް ފަސޭހަ ވާނެ ވީހާވެސް އަވަހަކަށް މިސްކިތް ހުޅުވި ނަމާދު ކުރަން ފެށުމުން !\nއޭޕްރީލް 16, 2021 00:46\nދިވެހި ރާއްޖޭގަ އިސްލާމް ދީނާ ޚިލާފު ގިނަ ކަންތައްތަކެއް ހިގަމުން ދާތީ އެކަމާ ހިއްޕުޅު ހަމަނުޖެހިގެން މިސްކިތް ހުޅުވުމުގެ ރަސްމިއްޔާތައް ވެސް ވަޑައި ނުގެންނެވީކަމައް ނުރަސްމީ ޚަބަރުތައް ލިބެމުން ދޭ


ދަރުބާރުގެއިން6މީހަކު ޕޮޒިޓިވް ވެ، 29 މީހަކު ކަރަންޓީން ކޮށްފި\nޢާއިޝަތު ޝާޒްލީން 20 ފެބްރުއަރީ 2021\nހެލްތު އިމަޖެންސީ އޮޕަރޭޝަންސް ސެންޓަރު ހިންގަމުން އަންނަ ދަރުބާރުގެއިން ހަ މީހަކު ޕޮޒިޓިވް ވެ 29 ފަރާތެއް ކަރަންޓީން ކޮށްފިއެވެ.\nމިކަން ކަށަވަރުކޮށްދީފައި ވަނީ މިހާރު ކުރިއަށްދާ ނޫސްވެރިންގެ ބައްދަލުވުމުގައެވެ.\nއެޗްއީއޯސީން ބުނީ، ކޮވިޑް ބަލިމަޑުކަން ފެތުރި ކޮމިއުނިޓީ ސްޕްރެޑެއްގައި މަސައްކަތް ކުރާއިރު، މި މަސައްކަތުގައި އުޅޭ ފަރާތްތައް ވެސް ކޮވިޑަށް ހުށަހެޅޭ ކަމަށެވެ. އެ ގޮތުން ދަރުބާރުގެއިން ޕޮޒިޓިވްވި މީހުންގެ ކްލަސްޓާއާ ގުޅިގެން މިހާރު 29 މީހުން ކޮންޓެކްޓުންގެ ގޮތުގައި ދެނެގަނެވިފައިވާ ކަމަށާއި އެމީހުން ވަނީ ކަރަންޓީން ކޮށްފައި ކަމަށް އެޗްއީއޯސީން ބުނެއެވެ. އަދި ދަރުބާރު ގޭގައި ވަނީ ރައްކާތެރި ކުރުމުގެ ގޮތުން ފިޔަވަޅުތައް އަޅާފައި ކަމަށާއި އަދި އެކަންކަން ހަރުދަނާ ކުރުމަށް މަސައްކަތް ކުރަމުންދާ ކަމަށް އެޗްއީއޯސީން ބުނެއެވެ.\nމި އަހަރު ފެށުނު ފަހުން ކޭސްތައް އިތުރުވާން ފަށާފައިވާ އިރު އަދިވެސް ކޮވިޑް ކޭސްތައް 100 އިން ދަށަކަށް ނުދެއެވެ. މިއަދުވެސް 145 މީހުންނަށް ކޮވިޑް ޖެހިފައިވާ ކަމަށް އެޗްއީއޯސީން ވަނީ ރިޕޯޓްކޮށްފައެވެ. މިއަދު ޕޮޒިޓިވް ވި މީހުންނާ އެކު ރާއްޖެއިން މި ބައްޔަށް ޕޮޒިޓިވް ވި މީހުންގެ ޖުމްލަ އަދަދު މި ވަނީ 18،612 އަށް އަރާފައެވެ.\nމީގެ އިތުރުން މިއަދު ކޮވިޑަށް ޕޮޒިޓިވްވި ދެ މީހަކު މަރުވެފައި ވާއިރު މި ހިނގާ ފެބްރުއަރީ މަހު މި ބަލީގައި މަރުވި މީހުންގެ އަދަދު މި ވަނީ9އަށް އަރާފައެވެ. މިއާއެކު ރާއްޖެއިން ކޮވިޑް ބަލީގައި މަރުވި ޖުމްލަ މީހުންގެ އަދަދު ވަނީ 60 އަށް އަރާފައެވެ.\nމިދިޔަ އަހަރު ފަހުކޮޅު ކޮވިޑް ކޭސްތައް މަދުވެފައި ވީ ނަމަވެސް މި އަހަރު ފެށުމަށް ފަހު ކޭސްތައް އިތުރުވަމުން ދާތަން އަންނަނީ ފެންނަމުންނެވެ. މުޅި ޖެނުއަރީ މަހުގެ ތެރޭގައި ފެނުނު ޕޮޒިޓިވް ކޭސްތަކުގެ އަދަދު ވަނީ 2084 އަށް އަރާފައެވެ. ފެބްރުއަރީ މަހުގައި މިހާތަނަށް ފެނުނު ޖުމްލަ ކޭސްގެ އަދަދު ވަނީ 2733 އަށް އަރާފައެވެ. އެ ގޮތުން މި ފެބްރުއަރީ މަހުގެ އެންމެ ގިނަ ކޭސް ފެނިފައި ވަނީ މި މަހުގެ 1 ވަނަ ދުވަހެވެ. އެއީ 215 ކޭސްއެވެ.\nއަރުޝީފަށް ނެގީ 20/02/2021 23:00\nއެންމެފަހުން އަޕްޑޭޓްކުރީ 20/02/2021 23:00\nޖާއިޝް ތައުފީޤް 34 މިނެޓު ކުރިން\nހަނިމާދޫ ރިހެބުގައި ހުރި މީހަކު މިއަދު މަރުވެ، މައްސަލަ ބަލަނީ


ހައިކޯޓުގެ ދެކުނު ގޮފީގެ މަސައްކަތްތައް ފެށުމަށްޓަކައި ފަނޑިޔާރުން އައްޑޫ ސިޓީއަށް ވަޑައިގެންފި\nހައިކޯޓުގެ ދެކުނު ގޮފީގެ މަސައްކަތްތައް ފެށުމަށްޓަކައި އެ ގޮތްޕަށް ހަމަޖައްސަވާފައިވާ3ފަނޑިޔާރުން އައްޑޫ ސިޓީއަށް ވަޑައިގެންފިއެވެ. ހައިކޯޓު ދެކުނު ގޮތްޕައް ހަމަޖައްސަވާފައިވާ3ފަނޑިޔާރުންނަކީ ފަނޑިޔާރު އަލްއުސްތާޛް ޢަބްދުލްޣަނީ މުޙައްމަދާއި ފަނޑިޔާރު ޑރ. އަޒްމިރާލްދާ ޒާހިރު އަދި ފަނޑިޔާރު އަލްއުސްތާޛު ޝުޢައިބު ޙުސައިން ޒަކަރިއްޔާ އެވެ.\nހައިކޯޓުގެ ދެކުނު ގޮފި ހުންނަ ތަން\nހައިކޯޓު ދެކުނު ގޮފި ޤާއިމް ކުރެވިފައިވަނީ އައްޑޫ ސިޓީގެ ހުޅުމީދޫ ގައި ހުންނަ އެސް.ޓީ.އޯ އޮފީހުގެ ފުރަތަމަ ފަންގިފިލާގައެވެ. އަދި މި ގޮފީގެ އިދާރީ އިންތިޒާމްތައް މިހާރުވަނީ ހަމަޖެހިފައެވެ. އެގޮތުން މި ގޮފީގައި ޝަރީޢަތް ކުރާ މާލަމަކާއި ފަނޑިޔާރުން މަސައްކަތް ކުރައްވާ3ކޮޓަރިކޮޅާއި ރެޖިސްޓްރަރ އަށް ޚާއްޞަ ކުރެވިފައިވާ ކޮޓަރިކޮޅަކާއި ކޯޓު އެޑްމިނިސްޓްރޭޓަރަށް ޚާއްޞަ ކުރެވިފައިވާ ކޮޓަރިއެއް ހުންނާނެއެވެ.\nހައިކޯޓުގެ ދެކުނު ގޮފީގެ މުވައްޒަފުންނާ ގުޅޭ\nހައިކޯޓުގެ ދެކުނު ގޮފީގެ އިދާރީ މުވައްޒަފުންގެ މަޤާމުތަކުގެ ތެރެއިން ރެޖިސްޓަރ އާއި ކޯޓު މާސްޓަރާއި އެއް އެޑްމިނިސްޓްރޭޓިވް އޮފިސަރު ފިޔަވައި އެހެން މަޤާމުތަކަށް މުވައްޒަފުން މިހާރުވަނީ ހަމަޖެހިފައެވެ. މުވައްޒަފުން ހަމަޖެހިފައި ނުވާ މަޤާމުތަކުގެ ތެރެއިން ރެޖިސްޓްރަރ ގެ މަޤާމާއި ކޯޓު މާސްޓަރުގެ މަޤާމަށް މުވައްޒަފުން ހޯދުމަށް ކުރި އިޢުލާނުގެ މުއްދަތު ހަމަވެފައިވަނީ 26 ނޮވެމްބަރު 2015 ވީ ބުރާސްފަތި ދުވަހުއެވެ. އަދި އެޑްމިނިސްޓްރޭޓިވް އޮފިސަރުގެ މަޤާމަށް މުވައްޒަފަކު ހޯދުމަށް ކުރި އިޢުލާނުގެ މުއްދަތު ހަމަވާނީ6ޑިސެމްބަރު 2015 ވާ އާދިއްތަ ދުވަހުއެވެ.\nހައިކޯޓުގެ ދެކުނު ގޮފީގެ ފަނޑިޔާރުންގެ އެކޮމޮޑޭޝަނާ ގުޅޭ\nހައިކޯޓުގެ ދެކުނު ގޮފީގެ މަސައްކަތްތައް ފެށުމަށްޓަކައި އެ ގޮތްޕަށް ހަމަޖައްސަވާފައިވާ3ފަނޑިޔާރުން އައްޑޫ ސިޓީއަށް ވަޑައިގަންނަވާފައިވާއިރު އެބޭފުޅުންގެ ހުރުމުގެ އިންތިޒާމްތައް ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން ވަނީ ހަމަޖައްސާފައެވެ. އެގޮތުން ފަނޑިޔާރުން ތިއްބެވުމަށްޓަކައި އައްޑޫ ސިޓީގެ3ގެ އެއް ވަނީ ހަމަޖެހިފައެވެ.


RAEC ge hurihaa muvazzafun google certified educator certificate haasilkoffi | Fainu Online\nއިބްރާހިމް ފަހީމް 27 ސެޕްޓެމްބަރު 2020, އާދިއްތަ, 22:36\nރ. އަތޮޅު ތަޢުލީމީ މަރުކަޒުގެ އެކަޑަމިކް އަދި އެޑްމިން ހުރިހާ މުވައްޒަފުން ގޫގުލް ސަޓިފައިޑް އެޑިޔުކޭޓަރސް ސެޓްފިކެޓް ލެވެލް 1 ހާސިލް ކޮށްފިއެވެ.\nކޮވިޑް19 އާއި ގުޅިގެން ކިޔަވައިދިނުމުގެ ތަފާތު މޮޑެލްތައް ތަޢާރަފްވެ އޮންލައިން ކްލާސްތަކާއިއެކު ގޫގުލްގެ ޕްރޮޑަކްޓްތައް ތަޢުލީމް އުނގަންނައި ދިނުމުގައި ބޭނުން ކުރަންޖެހިފައިވާ މިންވަރު އިތުރުވެފައިވާ މިދަނޑިވަޅުގައި، ރ. އަތޮޅު ތަޢުލީމީ މަރުމަޒުގެ އެކަޑަމިކް އަދި އެޑްމިން ހުރިހާ މުވައްޒަފުން މިސެޓްފިކެޓް ހާސިލް ކުރުމާއި ގުޅިގެން ފައިނު އޮންލައިންއަށް މަޢުލޫމާތު ދެއްވަމުން، ރ. އަތޮޅު ތަޢުލީމީ މަރުކަޒުގެ ޕްރިންސިޕަލް އާއިޝަތު ފަރުހަތު ވިދާޅުވީ، ގޫގުލް ސަޓިފައިޑް އެޑިއުކޭޓަރ ލެވެލް 1 ފުރިހަމަ ކުރުމުގެ ސަބަބުން ކިޔަވައި ދިނުމުގައި ފަސޭހަ ތަކެއް ލިބި ދަރިވަރުންނަށް ދެވޭ ޕްރިންޓެޑް ވޯކްޝީޓުތަށް މަދުވެއްޖެ ކަމަށެވެ. މީގެ ސަބަބުން އެކި އެކި ކަންކަމަށް ޕްރިންޓު ކުރަމުން އައި މިންވަރު ވަރަށް ބޮޑުތަން ކުޑަކުރެވިއްޖެ ކަމާއި ސްކޫލުގައި އެކި ކަންކަމަށް ބޭނުން ކުރަމުން އައި ޕޯރމުތައް ގޫގުލް ފޯރަމަށް ބަދަލު ކުރެވިއްޖެކަމަށެވެ.\nފަރުހަތު އިތުރަށް ވިދާޅުވީ، ކޮވިޑްގެ މިހާލާތާ ގުޅިގެން އެޑިޔުކޭޝަން މިނިސްޓްރީއިން މުވައްޒަފުންނަށް ފަހިކޮށް ދެއްވި ރަނުގެ ފުރުސަތެއްކަމަށާއި މުވައްޒަފުންގެ އެއްބައިވަންތަކަން ފެނިގެންދިޔަކަމީ އުފާވެރި މަންޒަރެއް ކަމަށެވެ. އެއް މުވައްޒަފަކު އަނެއް މުވައްޒަފަކަށް އެހީތެރިވެ ސެޓްފިކެޓަކަށްވުރެ ބޮޑަށް އާ އެއްޗެހި ތަކެއް ދަސްކުރަން ކުރެއްވި މަސައްކަތް ފެނި އުފާވެ ޝުކުރުވެރިވާކަމަށްވެސް ވިދާޅުވިއެވެ.\nގޫގުލްގެ ޕްރޮޑަކްޓްތައް ބޭނުންކޮށްގެން ތަޢުލީމް ދިނުމުގައި ގޫގުލް ސެޓިފައިޑް އެޑިޔުކޭޓަރސް ސެޓްފިކެޓް އޮތުމަކީ މުހިންމު ކަމެއްކަމަށް ވެފައިވާއިރު، ރާއްޖޭގެ ގިނަ ސްކޫލްތަކަކުން ވަރަށް ގިނަ ޢަދަދެއްގެ މުވައްޒަފުން ދަނީ މި ސެޓްފިކެޓް ހާސިލް ކުރަމުންނެވެ.\nއިތުރު ލިޔުންތައް ރ. މީދޫ ރ. އަތޮޅު ތަޢުލީމީ މަރުކަޒު


06 ސެޕްޓެމްބަރ 2020 - 08:14\n"އަ ތާޒްޑޭ" ކިޔާ ފިލްމަކަށް ބަތަލާ ޔާމީ ގޯތަމް ސޮއިކޮށްފި އެވެ.\nމި ފިލްމަކީ އޭނާ މިދިޔަ އަހަރު މުހިއްމު ރޯލެއް ކުޅުނު "އުރީ: ދަ ސާޖިކަލް ސްޓްރައިކް" ގެ ޕްރޮޑިއުސަރު ރޯނީ ސްކްރޫވާލާ ޕްރޮޑިއުސްކުރާ ފިލްމެކެވެ. ބެހްޒާދު ކަމްބާޓާ ޑައިރެކްޓްކުރާ "އަ ތާޒްޑޭ" ގައި ޔާމީ ފެނިގެންދާނީ ޕްލޭސްކޫލް ޓީޗަރެއްގެ ރޯލުންނެވެ. ފިލްމުގެ ޝޫޓިން ވަރަށް އަވަހަށް ފެށުމަށް ތައްޔާރީތައް ވަމުން އަންނަ އިރު، ފިލްމު ރިލީޒްކުރާނީ އަންނަ އަހަރު އެވެ. އެކަމަކު ސިނަމާތަކުގެ ބަދަލުގައި ފިލްމު ޕްރިމިއާކުރާނީ ޑިޖިޓަލްކޮށެވެ.\n"އަ ތާޒްޑޭ" އަށް ސޮއިކުރި އިރު، ޔާމީ މިދިޔަ ހަފުތާގައި ވަނީ ސައިފް އަލީ ޚާނާއި އަރުޖުން ކަޕޫރާއި ޖެކްލިން ފެނަންޑޭޒާ އެކު ހޮރޯ-ކޮމެޑީ "ބޫތު ޕޮލިސް" އަށް ވެސް ސޮއިކޮށްފަ އެވެ.\nANNOUNCEMENT... #YamiGautam in #AThursday... A direct to digital release... Directed by Behzad Khambata... Produced by Ronnie Screwvala and Premnath Rajagopalan... Will release in 2021 onadigital platform.#Yami essays the role ofaplayschool teacher in the film. pic.twitter.com/NEgbSilT0M\nޔާމީގެ ކުރިއަށް ހުރި ފިލްމުތަކުގެ ތެރޭގައި "ގިނީ ވެޑްސް ސަނީ" ހިމެނެ އެވެ.\n"ލާލް ސިންގް ޗައްޑާ" ގެ ޝޫޓިން މިއަދު\nއިންޑިއާގެ ލޮކްޑައުނާ އެކު ޝޫޓިން ހުއްޓުމަކަށް އައިސްފައި އޮތް އާމިރު ޚާންގެ "ލާލް ސިންގް ޗައްޑާ" ގެ ޝޫޓިން އަލުން މިއަދު ފަށަން ނިންމައިފި އެވެ.\nފިލްމުގެ މަސައްކަތް ހުއްޓުމަކަށް އައި އިރު ބާކީ 40 ޕަސެންޓް ޝޫޓިން އެބައޮތެވެ. "ލާލް ސިންގް ޗައްޑާ" ގެ ޝޫޓިން އަލުން ފަށައި ގަންނާނީ މުމްބާއީންނެވެ. އެކަމަށް ހާއްސަކޮށްގެން ސެ ސެޓެއް ވެސް މުމްބާއީގެ ދެ ސަރަހައްދެއްގައި ވަނީ ހަދައިފަ އެވެ. އާމިރު މިދިޔަ މަހުގެ ތެރޭގައި ވަނީ ފިލްމުގެ މަންޒަރުތަކެއް ނަގަން ލޮކޭޝަން ހޯދަން ތުރުކީ އަށް ވެސް ދަތުރެއްކޮށްފަ އެވެ. ރިޕޯޓްތައް ބުނާގޮތުން ކާސްޓާއި ކްރޫ ވަރަށް އަވަހަށް އެ ގައުމަށް ވެސް ދާނެ އެވެ.\n"ލާލް ސިންގް ޗައްޑާ" ގެ ޝޫޓިން އަލުން ފަށާ އިރު، ފިލްމުގެ ބަތަލާ ކަރީނާ ކަޕޫރް ދެވަނަ ދަރިއަކަށް ބަލިވެއިނުމާ ގުޅިގެން އޭނާ ވަނީ ބްރޭކެއް ނަގާތީީ ފިލްމުގެ ޝޫޓިން އަވަސްކޮށްދޭން ވެސް އެދިފަ އެވެ.\nއަދުވައިތު ޗަންދަން ޑައިރެކްޓްކުރާ މި ފިލްމަކީ 1994 ގެ "ފޮރެސްޓް ގަމްޕް" އަސްލަކަށް ބަލައިގެން ހަދާ ފިލްމެކެވެ. "ލާލް ސިންގް ޗައްޑާ" ސިނަމާތަކަށް އަންނާނީ އަންނަ އަހަރުގެ ޑިސެމްބަރުގަ އެވެ.\nނަމަވެސް މި އެ އިންޑަސްޓްރީ އަކީ އަބަދު ވެސް އެތައް ބަޔަކަށް ފުރުސަތު ލިބެމުން އަންނަ އަދި ފުރުސަތު ހޯދަމުން އަންނަ އިންޑަސްޓްރީއެއް ކަމަށް ބުންޏެވެ. އަދި އެ އިންޑަސްޓްރީގައި ފައިތިލަ ސާބިތުކޮށްފައިވާ ކޮންމެ މީހަކީ އެތައް ދަތިތަކަކާއި ހުރަސްތަކަކާ ކުރިމަތިލައިގެން ކާމިޔާބު ހޯދާފައިވާ މީހުން ކަމަށާއި ކޮންމެ މީހަކު ވެސް އަޒުމަކާ އެކު ބުރަކޮށް މަސައްކަތްކޮށްފި ނަމަ ކާމިޔާބު މީހަކަށް ވެވޭނެ ކަމަށް ބުންޏެވެ.\nއެހެންވެ ބޮލީވުޑްގެ ތަސައްވުރު ހަޑިވާ ގޮތަށް ވާހަކަތައް ނުފެތުރުމަށް އިލްތިމާސްކޮށްފައިވެ އެވެ.\nޝާދުގެ ފިލްމުން ދިލްޖީތު ވަކިވެއްޖެ\n"ބަލިވެއިންނަ" ފިރިހެނެއްގެ ވާހަކަ ކިޔައިދޭން ޑައިރެކްޓަރު ޝާދު އަލީ ހަދަން ނިންމި ފިލްމަށް ޕަންޖާބީ އެކްޓަރު ދިލްޖީތު ދޮސަންޖް އެއްބަސްވުމަށް ފަހު، އެ ފިލްމު އޭނާ ދޫކޮށްލާފައިވާ ކަމަށް ރިޕޯޓްތައް ބުނެފި އެވެ.\nބޮލީވުޑް ހަންގާމާ އިން ބުނިގޮތުގައި އިންޑިއާ ލޮކްޑައުންއަކަށް ދިއުމުގެ ކުރިން އެމެރިކާ އަށް ދިޔަ ގޮތަށް ސެން ފްރެންސިސްކޯގައި ހުރި ދިލްޖީތު ފިލްމުގެ ޝޫޓިން އަށް އިންޑިއާ އަށް އެނބުރި އަންނަން ތައްޔާރުވަމުން ދަނިކޮށް، އޭނާ ވަނީ އެ ފިލްމު ނުކުޅެން ނިންމައިފަ އެވެ. އަދި އޭގެ ފަހުން ޝާދުގެ ކޯލްތަކަށް ދިލްޖީތު ޖަވާބު ވެސް ނުދޭ ކަމަށް ބުންޏެވެ. ޝާދު އެންމެ ފަހުން ގެނެސްދިން ފިލްމު "ސޫރްމާ" ގެ ބަތަލަކީ ވެސް ދިލްޖީތެވެ.\nހަންގާމާ އިން ބުނިގޮތުގައި "ގުޑް ނިއުޒް" ގެ ރޯލެއް ކުޅުނު ދިލްޖީތު ޝާދުގެ ފިލްމު ދޫކޮށްލަން ނިންމީ އޭގެ ކޮންސެޕްޓާ ދޭތެރޭ އުފެދުނު ނުތަނަވަަސް ހިޔާލުތަކަކާ ގުޅިގެންނެވެ. އެ ފިލްމުގެ ނަމަކީ "ޕާޕާ ޖީ ޕެޓް ސޭ ހޭ" ކަމަށްވެ އެވެ.\nޝާދު ގެނެސްދިން ފިލްމުތަކުގެ ތެރޭގައި "ސާތިޔާ" އާއި "ބަންޓީ އޯރް ބަބްލީ" އަދި "ކިލް ދިލް" ހިމެނެ އެވެ.\nއިތުރު ލިޔުންތައް ބޮލީވުޑް އާމިރު ޚާން ކަރީނާ ކަޕޫރު ބޮލީވުޑް ފިލްމު ސްޓްރީމިން ޓީވީ


COVID-19 : America In Iyye 2,804 Meehaku Maruvejje - Vaguthu\nކޮވިޑް-19 : އެމެރިކާ އިން އިއްޔެ 2،804 މީހަކު މަރުވެއްޖެ\nކޮވިޑް-19 ޖެހިގެން އެމެރިކާ އިން އިތުރު 2،804 މީހަކު އިއްޔެ މަރުވެއްޖެއެވެ.\nއެމެރިކާ އިން ކޮވިޑް-19 ޖެހިގެން މަރުވި މީހުންގެ ޖުމްލަ އަދަދު މިހާރު 45،343 އަށް އަރާފައިވާއިރު، އިއްޔެ އަކީ އެ ގައުމުގައި ވައިރަސް ފެތުރެން ފެށި ފަހުން އެންމެ ގިނައިން މީހުން މަރުވި ދުވަަސްކަން ފާހަގަކޮށްލެވެއެވެ. މީގެ ކުރިން އެ ގައުމުގައި އެންމެ ގިނަ ބަޔަކު މަރުވެފައި ވަނީ މި މަގުގެ 15ވަނަ ދުވަހުއެވެ. އެދުވަހު އެކަނިވެސް ޖުމްލަ 2،618 މީހަކު ވަނީ މަރުވެފައެވެ.\nއިއްޔެ އެމެރިކާ އިން 431 މީހުން ފައްސި (ޕޮޒިޓިވް) ވެފައިވެއެވެ. އެމެރިކާ އިން ފައްސިވި މީހުންގެ ޖުމްލަ އަދަދު މިހާރު ވަނީ 819،175 އަށް އަރާފައެވެ. އޭގެތެރެއިން 82،973 މީހަކު ވަނީ މިހާތަނަށް ބަލިން ރަނގަޅު ވެފައެވެ.\nއެމެރިކާ ހުޅުވާލަން އެމެރިކާގެ ރައީސް ޑޮނަލްޑް ޓްރަމްޕް ތަކުރާރުކޮށް ގެންދަނީ ބާރުއަޅަމުންނެވެ. ލަސް ވޭގަސްގައި ކޮވިޑް-19 ބޮޑަށް ފެތުރިގެން ހިނގައިދާނެ ކަމަށް ބެލެވޭތީ އެސަރަހައްދުގެ ބައެއް ވިޔަފާރިތައް ބަންދުކުރަން ގަވަރުނަރު ނިންމި ނިންމުމަށް ޓްރަމްޕް ވަނީ ފާޑުކިޔާފައެވެ. ޓްރަމްޕް ބުނީ ލަސްވޭގަސްގެ ވިޔަފާރިތައް ބަންދު ކުރަން ނިންމި ނިންމުމަކީ ވަރަށް މޮޔަ ތާކުންތާކު ނުޖެހޭ ނިންމުމެއް ކަމަށެވެ.\nމެއި މަހު ގައުމު އަލުން ހުޅުވަން ޓްރަމްޕް ބޭނުންވި ނަމަވެސް، ގިނަ ސްޓޭޓުތަކެއްގެ ގަވަރނަރުން ވަނީ މެއި މަހު އެ ސްޓޭޓުތައް ނުހުޅުވާނެކަމަށް ބުނެފައެވެ. ޓްރަމްޕް ވަނީ އެކަމާއި މެދުވެސް ވަރަށް ބޮޑަށް ރުޅި އައިސްފައެވެ.


Ginihila bala hiyy vanya mire aai maadhamaa rey heylaa thibey\nގިނި ހިލައެއްދާ ތަން ބަލާ ހިތްވާ މީހުން މިރެއާއި މާދަމާރެއަށް ތައްޔާރުވާންވީ އެވެ. އެމެރިކާގެ ޖައްވީ އިދާރާ، ނާސާއިން ލަފާ ދެނީ ގިނިހިލަ ބަލަން އެދޭ މީހުން މިދެރޭ ދަންވަންދެން ހޭލާ ތިބެން ނުވަތަ ގަޑި އެލާމްކޮށްގެން ދަންވަރު ހޭލާށެވެ. އެއީ ގިނިހިލަ ބަލާހިތްވާ މީހުންނަށް އެއިދާރާއިން ދޭން އިރުޝާދެވެ.\n"ޕާސީޑްސް" ގެ ނަން ދީފައިވާ ގިނިހިލައިގެ ވާރޭ އުޑުމަތިން ފެންނަނީ ކޮންމެ އަހަރެއްގެ އޮގަސްޓްމަހު އެވެ. އެއީ "ސްވިފްޓް-ޓަޓުލް" ނަމަކަށް ކިޔާ ގަދީމީ ދުންތަރިއަކުން ވަކިވެފައިވާ އެތި އެތިކޮޅުގެ ސަބަބުން ފެންނަ މަންޒަރެކެވެ. އެތަކެތި ދަތުރުކުރަނީ ކޮންމެ އަހަރެއްގެ ވެސް މިހިސާބުގައެވެ. ނާސާއިން ބުނީ މިއަހަރު އެތަކެތި ދަތުކުރާނީ އާއްމުކޮށް ދަތުރުކުރާ ވަރަށް ވުރެ ދުނިޔެއާ އިރިން ކަމަށެވެ. އެހެންވީމާ އާއްމުކޮށް ފެންނަ ވަރަށް ވުރެ ސާފުކޮށް މިއަހަރު މަންޒަރު ފެންނާނެ ކަމަށް އެ އިދާރާއިން ލަފާކުރެއެވެ.\n" ލަފާކުރާ ފަރާތްތަކުން ލަފާކުރަނީ މިއަހަރުގެ އޮގަސްޓްމަހުގެ 11-12 ގައި އުތުރިއެރުމެއްގެ ގޮތުގައި ޕާސީޑްސް ފެންނާނެ ކަމަށް. އެއީ އާއްމުކޮށް ފެންނަ ވަރަށް ވުރެ ދެގުނަ އިތުރަށް،" އަލަބާމާ ސްޓޭޓްގެ ހަންޓްސްވިލީގައި ހުންނަ ނާސާގެ މީޓިއޮރޮއިޑް އެންވަޔަރްމެެންޓް އޮފީހުން ވާހަކަ ދެއްކި ބިލް ކުކް ބުނެފައި ވެއެެވެ.\nއޭނާ ބުނެފައި ވަނީ ރަނގަޅު ހާލަތު (އުޑުމަތި ސާފުކޮށް، ހަނދުވަރު ފަނޑުކޮށް) އޮވެއްޖެ ނަމަަ ކޮންމެ ގަޑި އިރެއްގެ ތެރޭގައި 200 ގިނިހިލަ ފެންނާނެ ކަމަށް ލަފާކުރެވޭ ކަމަށެވެ. އެފަދަ ގޮތަކަށް އެންމެ ފަހުން ފެނިފައި ވަނީ 2009 ވަނަ އަހަރު އެވެ.\n"ޕާސީޑްސް ޝަވާ" ގައި ގިނިހިލައެއްގެ ގޮތުގައި ފެންނަ ކޮންމެ އެއްޗަކީ ސްވިފްޓް ޓަޓުލް އިން ވަކިވެފައިވާ ކުޑަ އެތިކޮޅެކެވެ. ސްވިފްޓް ޓަޓުލްއަކީ ކޮންމެ 133 އަހަރަކުން އިރު ވަށައި ބުރެއް ޖަހާ ގަދީމީ ދުންތަރިއެކެވެ. އެ ދުންތަރިން ވަކިވެފައިވާ އެތިކޮޅުތައް ދުނިޔޭގެ ވައިގެ ފަށަލައިގެ ތެރެއަށް ވަދެ، ހަލާކުވެގެންދަނީ އޭގެ މަގަށް ދުނިޔެ އެޅުމުންނެވެ. ވައިގެ ފަށައިލައިގެ ތެރެއަށް ވަނުމާއެކު އަލިކަމަކާއި އެކު އަނދައިގެންދާ އެ އެތިކޮޅުތަކުގެ ތެރެެއިން ގިނަ އެތިކޮޅުތަކަކީ ވެލިފުއްތަކެއް ވަރުގެ ތަކެއްޗެވެ. ނުވަތަ އެއަށް ވުރެވެސް ކުދިކުދި އެތިކޮޅުކޮޅެވެ. - ނާސާ\nވަގު ފަޅާ އެރީ ފާހާނާ ފްލަޝް ނުކޮށް ދިއުމުން


Football season ge Ball Partner akah Molten\nޖަޕާންގެ ހުންނަ މޯލްޓެންގެ މައި މަރުކަޒުގައި، އެފްއޭއެމްގެ ރައީސް ބައްސާމް ( ކ) އާއި މޯލްޓެންގެ އިސް އޮފިޝަލެއް --- ފޯޓޯ: އެފްއޭއެމް\nރާއްޖޭގެ ފުޓްބޯލް ސީޒަންގެ އޮފިޝަލް ބޯލް ޕާޓްނާއަކަށް ޖަޕާންގެ މޯލްޓެން ކޯޕަރޭޝަން ހަމަޖައްސައިފި އެވެ.\nޖާޕާނުގައި މައި މަރުކަޒު ގާއިމު ކޮށްފައިވާ މޯލްޓެން ކޯޕަރޭޝަނަކީ ދުނިޔޭގެ އެކި ހިސާބުތަކުގައި މަރުކަޒުތައް ގާއިމު ކޮށްފައިވާ ކުންފުންޏެވެ. އެ ކުންފުނި އުފެއްދީ 1958 ވަނަ އަހަރު އެވެ.\nއެފްއޭއެމުން ބުނީ މި ސީޒަންގައި، ހުރިހާ މުބާރާތްތަކަށް ބޯޅަ ފޯރުކޮށްދޭނީ މޯލްޓެން އިން ކަމަށެވެ. އެއީ މިހާރު ކުރިއަށްދާ ދިވެހި ޕްރިމިއާ ލީގްގެ އިތުރުން ފުރަތަމަ ޑިވިޝަންގެ އެހެން މުބާރާތްތަކާއި ދެ ވަނަ ޑިވިޝަނާއި ތިން ވަނަ ޑިވިޝަންގެ އިތުރުން މިނިވަން ޗެމްޕިއަންޝިޕެވެ. އެ ހުރިހާ މުބާރާތްތަކުގައި ބޭނުން ކުރަނީ މޯލްޓެން ބޯޅަ އެވެ.\nމިދިޔަ އަހަރުން ފެށިގެން 2021 ވަނަ އަހަރުގެ ޖޫން މަހުގެ ނިޔަލަށް، ޔޫއެފްއާގެ ދެ ވަނަ އަށް އެންމެ ބޮޑު ކުލަބު މުބާރާތް، ޔޫރޮޕާ ލީގްގައިވެސް ބޭނުން ކުރަމުން ދަނީ މޯލްޓެން ބޯޅަ އެވެ.\nމި އަހަރު ބޭއްވި އޭޝިއަން ކަޕުގައިވެސް ބޭނުން ކޮށްފައި ވަނީ މޯލްޓެން ބޯޅަ އެވެ. އަދި މިދިޔަ އަހަރުގެ ފަހު ކޮޅު އޭއެފްސީން ވަނީ މި އަހަރު އޭއެފްސީ ހުރިހާ ކުލަބު މުބާރާތަކާއި ގައުމީ ޓީމުގެ މުބާރާތްތަކުގައި މޯލްޓެން ބޯޅަ ބޭނުން ކުރުމަށް އެ ކުންފުންޏާއެކު އެއްބަސްވެފަ އެވެ.\nމޯލްޓެން ފުޓްބޯޅަ ތައްޔާރު ކޮށްފައި ވަނީ ޕޮލިމާ އާއި ކޯބޮމޭޓް އެއްކޮށްގެން އުފައްދާފައިވާ މާއްދާއެއް ކަމަށްވާ ޕޮލިޔޫތުރޭން ބޭނުންކޮށްގެންނެވެ. އެ ބޯޅައާ ބެހޭގޮތުން މޯލްޓެންގައި ބުނެފައި ވަނީ ގުދުރަތީ ވިނަ ދަނޑުތަކަށާއި އާޓިފިޝަލް ޓާފް ދަނޑުތަކުގެ އިތުރު ހަރު ބިންތަކުގައިވެސް އެ ބޯޅަ ބޭނުންކޮށްގެން ކުޅޭން ފަސޭހަ ވާނެ ކަމަށެވެ.\nދުނިޔޭގެ ބާސްކްޓްބޯޅައިގެ މައި އިދާރާ، ފީބާއިން ވެސް، އެ ފެޑޭރޭޝަންގެ މުބާރާތްތަކުގައި ބޭނުން ކުރާ ބޯޅަ އަކީ މޯލްޓެން ބާސްކެޓް ބޯޅަ އެވެ.\nމި އަހަރުގެ ދިވެހި ޕްރިމިއާ ލީގް ފެށުނު ތަނުން، ލީގްގައި މިދިޔަ އަހަރު ބޭނުން ކުރި ބޯޅަތަށް ބޭނުން ކުރި ކަމަށް ބުނެ، ގުރީން ސްޓްރީޓްގެ ކޯޗް އަލީ ސުޒޭން ވަނީ، ސީޒަންގެ ކުރިން ހަ މަހުގެ ދިގު ބުރޭކެއް ލިބުނުއިރުވެސް އެންމެ އެކަށީގެންވާ ބޯޅަ ނެތުމުން ފާޑު ކިޔުން އަމާޒު ކޮށްފަ އެވެ. ސުޒޭން ބުނީ އެއީ ހަ މަސް ދުވަސް ލިބުމުންވެސް ސީޒަނަށް އެފްއޭއެމުން ތައްޔާރު ނުވާ ކަމުގެ ހެއްކެއް ކަަމަށެވެ.


Mizamaanuge jumhooriyyathuge asaasakee islamdheenuge shooraaee nizaameve. - 12 - One Online\nމިޒަމާނުގެ ޖުމްހޫރިއްޔަތުގެ އަސާސަކީ އިސްލާމްދީނުގެ ޝޫރާއީ ނިޒާމެވެ. - 12\n(11 އޭޕްރީލްގެ އަދަދާ ގުޅޭ)\nالخــلفــاء الــرّاشــدون ގެ މުޅި ދައުރުގައިވެސް އެއިން އެއްވެސް ބޭކަލެއް އެބޭކަލެއްގެ ތިމާގެފުޅު ބޭކަލަކަށް ނުވަތަ ދަރިކަލަކަށް ވަލީޢަހްދުކަމެއް ނުދެއްވައެވެ. ޚުދު އެބޭކަލަކަށް ޚިލާފަތާއި ވެރިކަން ހޯއްދަވާކަށެއްވެސް އެއްވެސްކަހަލަ ތަހްރީކެއް ނުހިންގަވައެވެ. މުސްލިމުންގެ ގޮށްޖެއްސެވުމާއި މޮއްސެވުމުގެ އަހްލުވެރީންގެ ރުހިވަޑައިގެންނެވުމާއި ޤަބޫލުފުޅުގައި ނޫންގޮތަކަށް ޚަލީފާއަކު އިންތިޚާބެއް ނުކުރެވެއެވެ. އެއްވެސް ބޭކަލެއް ބައިތުލްމާލަކީ އެބޭކަލެއްގެ މިލްކެއް ކަމަކަށެއް ނުހައްދަވައެވެ. الخــلافــة الــرّاشــدة އަށްފަހު މުސްލިމުންގެ ތާރީޚުގައި އައި އެންމެ ހެޔޮކަންބޮޑު ދައުރަކީ عــمــر بــن عـبــد الـعـــزيـــز رحـمـه اللّــه ގެ ނަމޫނާ ދައުރެވެ. ޚަލީފާކަމަށް އެކަލޭގެފާނުގެ ނަންފުޅު ހުށަހެޅުނުހިނދު ޢާންމު އެއްވުމެއްގައި ވިދާޅުވިއެވެ. "ތިޔަބައިމީހުނާ މަޝްވަރާކުރުމަކާނުލައި އަހަރެންގެ ގައިގައި މިވަނީ ޚިލާފަތުގެ ޖުއްބާ ލެވިފައެވެ. އަހަރެން މިޖުއްބާ މިބާލަނީއެވެ. ތިޔަބައިމީހުން ރުހޭ މީހެއްގެ ގައިގައި މިޖުއްބާ ލައްވާށެވެ." އެއްވުމުގެ ބައިވެރީން ގޮވައިލިއެވެ. "އަޅުގަނޑުމެން ކަލޭގެފާނު ޚަލީފާއަކު ކަމުގައި ނިންމައިފީމުއެވެ." عــمــر بــن عـبــد الـعـــزيـــز ޚަލީފާކަން ޤަބޫލުކުރެއްވީ ޢާންމުންގެ އެ އިޢުލާނަށްފަހުގައެވެ. عــمــر بــن عـبــد الـعـــزيـــز އެކަލޭގެފާނުގެ ވެރިކަމުގެ މުޅި ދައުރުގައިވެސް ބައިތުލްމާލާމެދު ބެއްލެވީ އަމާނަތެއް ކަމުގައެވެ. އަމީރު ނުވަތަ ޚަލީފާ ޖުމްހޫރީ ހަމަތަކުގެމަތީން އިންތިޚާބުކުރުމަކީ އިސްލާމްދީން ދުނިޔެއަށް ތަޢާރުފުކުރި މަތިވެރި އަދި މިސާލެއް ނުވާފަދަ ރީތި ހެޔޮ ނަމޫނާއެކެވެ. ޤަދީމީ ޒަމާނުގައި އެފަދަ ތަޞައްވުރެއްވެސް ނެތެވެ. މުޅި ދުނިޔޭގައިވެސް އޭރު ޢާންމުވެފައިއޮތީ ޤައިޞަރާއި ކިސްރާގެ ވިރާސީ އިސްތިބުދާދީ ނިޒާމެވެ. ބައިތުލްމާލަކީ ވެރީންގެ އަމިއްލަފުޅު މިލްކިއްޔަތެކެވެ. އެހައިތަނަށް ދުނިޔޭގައިއޮތީ ޝަޚްޞީ ވެރިކަމެވެ. ޤާނޫނުގެ މަސްދަރަކީ ވެރީންގެ އަމިއްލަފުޅު ޒާތެވެ. ވެރީން ހެދިވަޑައިގެން އުޅުއްވި މީސްތަކުންގެ މާލިކުން ކަމުގައްޔާއި އިލާހުން ކަމުގައެވެ. މިހާރުވެސް ޢަރަބި ވަރަށްގިނަ ޤައުމުތަކުގައި ޢަމަލުކުރެވެމުން އެދަނީ ކިސްރާއާއި ޤައިޞަރުގެ ސުންނަތަށެވެ. ޝައްކެއްނެތްގޮތުގައި އެއީ ވެރިކަމުގެ އިސްލާމީ ނިޒާމާ ވަރަށްވެސް ދުރުގޮތެކެވެ.\nالخــلافــة الــرّاشــدة އަށްފަހު\nعلــى رضى اللّــه عـنــه ޝަހީދުކުރެވުމަށްފަހު ألإمــام حسـن بــن عـلــى رضى اللّــه عـنــه، أميـــرمـعــاويــة رضى اللّــه عــنــه އާ ޞުލްޙަވެވަޑައިގެންފިއެވެ. ނަތީޖާއަކީ އެހެންފަރާތެއްގެ ބައިވެރިވުމެއް ޚިލާފަތުގެ ދަޢުވާވެރިޔަކުނެތި أميـــرمـعــاويــة އަށް ޚަލީފާކަން ލިބިވަޑައިގެންނެވުމެވެ. أميـــرمـعــاويــة ގެ ޙަޔާތްޕުޅުގެ ފަހުކޮޅުގައި އެކަލޭގެފާނުގެ ދަރިކަލުން يـــزيــد ވަލީޢަހްދުކަމަށް ޢައްޔަންކުރެއްވިއެވެ. ބައެއް އަމީރުން އެރުވި ކުށް މަޝްވަރާއެއް ޤަބޫލުކުރެއްވިގެންނެވެ. ސައްޔިދު އަބުލްޢައުލާ މައުދޫދީ ވިދާޅުވާގޮތުގައި އެމަޝްވަރާއަކީ ހެޔޮނިޔަތުގައި އެރުއްވި މަޝްވަރާއަކަށްވުރެ ބޮޑަށް މާތް އެއްބޭކަލެއްގެ ޒާތީ މަސްލަޙަތަށްޓަކައި މާތްއަނެއްބޭކަލެއްގެ ޒާތީ މަސްލަޙަތަށް ކުރެއްވުނު އެޕީލެކެވެ. (ޚިލާފަތު ވަ މުލޫކިއްޔަތު )އިސްލާމީ ވެރިކަމުގެ ނިޒާމުގެ ރޭލު އެހައިތަނުންވަނީ އެނިޒާމުގެ ރަނގަޅު ދަގަނޑުން ކައްސައިލައިފައެވެ. ޞަޙާބީންގެ ޤަދަރު އުފުލިގެންވާ މާތް ބޭކަލުންކުރެ އޭރު ދުނިޔޭގައި ތިއްބެވި ބޭކަލުން ތިއްބެވީ أميـــرمـعــاويــة އެކަލޭގެފާނުގެ ދަރިކަލަކު ވަލީޢަހުދުކަމަށް ޢައްޔަންކުރެއްވުމުން އެކަމާ ރުހިވަޑައިނުގެންފައެވެ. الخــلفــاء الــرّاشــدون ހިންގެވި މަގު ދޫކޮށްލެވި ކިސްރާއާއި ޤައިޞަރު ހިންގެވި މަގު ޚިޔާރުކުރެވުމަކީ އެބޭކަލުންނަށް ޤަބޫލުކުރެއްވެވޭފަދަ ކަމަކަށެއް ނުވިއެވެ. އެހެނީ މުސްލިމުންނަށް އަމުރުވެވިގެންވަނީ الخــلفــاء الــرّاشــدون ހިންގެވި މަގުން ހިނގަމުން ދިޔުމަށެވެ. އެހެންކަމުން އެބޭކަލުން ވިދާޅުވިއެވެ. "ތިޔައީ أبــوبكــر ގެފާނާއި عـمــر ގެފާނާ ދެބޭކަލުން ހިންގެވި މަގު ދޫކޮށް އެހެން މަގަކުން ހިނގާން ފެށުމެވެ." أميـــرمـعــاويــة އަށް އެކަލޭގެފާނުގެ ނިންމެވުމާ ޞަޙާބީން ދެކޮޅުހައްދަވާތަން ފެނިވަޑައިގެންނެވުމުން يـــزيــد އަށް ޢާންމު ތާއީދު ހޯއްދަވައިދެއްވައި ޚިޔާލު އެއްގޮތްކޮށްދެއްވުމަށްޓަކައި އަމިއްލަފުޅަށް މައިދާނަށް ނުކުމެވަޑައިގެންފިއެވެ. އެކަލޭގެފާނު މިސުރާބު ޖެއްސެވީ ސީދާ އަލްމަދީނަތުލް މުނައްވަރާއަށެވެ. އެރަށަކީ ޞަޙާބީންގެ ބޮޑުންގެ މަރުކަޒެވެ. أميـــرمـعــاويــة މަދީނާގެ ކަމުވޮށީންނާ ދެއްކެވި ވާހަކަފުޅުތައްވެސް ކާމިޔާބެއް ނުވިއެވެ. ޞަޙާބީން އެބޭކަލުންގެ މަންދޫބަކު ކަމުގައި ހަމަޖެއްސެވީ عـبـد اللّــه بــن الـزّبـيـــر رضى اللّــه عـنــه އެވެ. عـبـد اللّــه بــن الـزّبـيـــر، أميـــرمـعــاويــة ގެ ކުރިފުޅުމައްޗަށް ތިން ހުށަހެޅުއްވުމެއް ހުށަހަޅުއްވައިފައި ވިދާޅުވިއެވެ. "މިއިން ކޮންމެވެސް އެއްގޮތެއް ޤަބޫލު ކުރައްވާށެވެ. އޭރުން ދެބަސްވުންތައްނެތި ފިލައިގެން ހިނގައިދާނެއެވެ. އުންމަތުގައި އެއްބައިވަންތަކަން އުފެދިދާނެއެވެ. އެ ތިންގޮތަކީ:\n1. أميـــرمـعــاويــة އަމިއްލަފުޅަށް ޤާއިމުމަޤާމަކު ޢައްޔަން ނުކުރައްވައި رسـول اللّــه صلّــى اللّــه عليـه وسلّـم ޢަމަލުކުރެއްވި ގޮތްކޮޅު ޚިޔާރުކުރެއްވުން. (އެމާތް ސާހިބާ ޤާއިމުމަޤާމަކު ޢައްޔަނެއް ނުކުރައްވައެވެ. އެމާތް ސާހިބާއަށްފަހު ޚަލީފާކަމަށް ބޭކަލަކު ޚިޔާރުކުރެއްވުން އުންމަތަށް ދޫކޮށްލެއްވީއެވެ.)\n2. أبــوبكــر رضى اللّــه عـنــه ޢަމަލުކުރެއްވިގޮތަށް أميـــرمـعــاويــة رضى اللّــه عــنــه ވެސް ޢަމަލުކުރެއްވުން. (أبــوبكــر رضى اللّــه عـنــه ވަނީ އުންމަތުގެ ކަމުވޮށިވެގެންވާ މާތް ބޭބޭކަލުންގެ ލަފާފުޅާއި ޚިޔާލުފުޅު ހޯއްދަވައިގެން عـمــر رضى اللّــه عـنــه ޚަލީފާކަމަށް ޢައްޔަންކުރައްވައިފައެވެ. عـمــر ގެފާނަކީ أبــوبكــر ގެފާނުގެ ޢާއިލާގެ މެމްބަރެއް ނޫނެވެ. أبــوبكــر ގެފާނުގެ ވަންހަފުޅުގެ ބޭކަލެއްވެސް ނޫނެވެ. މުޅި އުންމަތުގައިވެސް އިތުބާރުހުރި ބޭކަލެކެވެ. ޤަދަރު އުފުލިގެންވާ ޢިއްޒަތްތެރި ބޭކަލެކެވެ. އެހެންކަމުން أميـــرمـعــاويــة ވެސް އުންމަތުގެ މޮއްސެވުމާއި ގޮށްޖެއްސެވުމުގެ އަހްލުވެރީންނާ މަޝްވަރާ ކުރައްވައިގެން އެފަދަ ބޭކަލަކަށް ވަލީ ޢަހްދުކަން ދެއްވުމެވެ. އެބޭކަލަކީ أميـــرمـعــاويــة ގެ ޢާއިލީ މެމްބަރަކު ކަމުގައި ނުވަތަ ވަންހަފުޅުގެ ބޭކަލަކު ކަމުގައި ނުވުމެވެ.)\n3. أميـــرمـعــاويــة رضى اللّــه عــنــه ވެސް عـمــر رضى اللّــه عـنــه ޢަމަލުކުރެއްވިގޮތަށް ޢަމަލުކުރެއްވުން. (عـمــر ގެފާނުވަނީ އުންމަތުގެ އިސްވާރުންކުރެ ޢިލްމުވެރި ބޭކަލުންގެ މައްޗަށް އެކުލެވިގެންވާ ކޮމެޓީއެއް އުފައްދަވައިފައެވެ. އެބޭކަލުންކުރެ ބޭކަލަކު ޚަލީފާކަމަށް ޢައްޔަންކުރެއްވުމަށްޓަކައެވެ. عـثمـان رضى اللّــه عـنــه ޚަލީފާކަމަށް ޢައްޔަންކުރެއްވީ އެކޮމެޓީންނެވެ.)\nأميـــرمـعــاويــة ސުވާލުކުރެއްވިއެވެ. "ތިޔަނޫން އެހެންގޮތެއް ނެތްތޯއެވެ؟" عـبـد اللّــه بــن الـزّبـيـــر ޖަވާބު ދެއްވިއެވެ. މިނޫން އެހެންގޮތެއް އިސްލާމީ ޝަރީޢަތަކު ނެތެވެ. ބަޔާންކުރެވިދިޔަ ވާހަކަފުޅުތަކުން އެނގޭގޮތުގައި އިސްލާމީ ޝަރީޢަތުގައި ވެރީން ޢައްޔަންކުރުމަށް ކަނޑައެޅިފައިވަނީ އިސްވެދެންނެވި ތިންގޮތުންކުރެ ގޮތެކެވެ. އިސްލާމީ އުންމަތުގައި އަބަދުވެސް ޢަމަލުކުރެވެމުން ދާންޖެހޭނީ އެގޮތަށެވެ. މިދެންނެވި ތިންގޮތް ފިޔަވައި ޚިޔާރުކުރެވޭ އެހެން ކޮންމެ ގޮތެއްވެސް ވާނީ ޣައިރު ޝަރްޢީ އަދި ޣައިރު އިސްލާމީ ގޮތެއްކަމުގައެވެ.\nމިތާނގައި އަނެއްކާވެސް ޞަރީޙަކޮށްލާން ބޭނުމެވެ. ޝަރީޢަތުގެ އަލީގައި ސަރުކާރެއް ޞައްޙަ ސަރުކާރަކަށްވުމާ ސަރުކާރެއް ޤާއިމުކުރެވުމާ މިއީ ތަފާތު ދެކަމެކެވެ. ކޮންމެގޮތެއްގައިވެސް ސަރުކާރެއްނެތި ހުސްކަމެއްގެ ތެރެޔަކަށް އުންމަތް ދޫކޮށެއް ނުލެވޭނެއެވެ. ނުރަނގަޅު ގޮތަކަށް ގަދަބަދަވިކަމާއި ކެހިވެރިކަމާއި މަކަރާއި ޙީލަތުން ކަމުގައިވިޔަސް ސަރުކާރެއް ޤާއިމުކުރެވި އެސަރުކާރަކަށް ތަނުގެ މައްޗަށް ބާރުހިންގައި އަމަން ޤާއިމުކުރެވިއްޖެކަމުގައިވާނަމަ އެވަނީ ސަރުކާރެއް ޤާއިމުކުރެވިފައެވެ. އެސަރުކާރު ޤާއިމުކުރި މީހުންނަކީ އުރެދުމަކަށް އަރައިގެންފައިވާ ފާފަވެރި ބައެއްކަމުގައި ވިޔަސްވެހެވެ. އެހެނީ މުޖުތަމަޢުގައި ނިޒާމުތައް ޤާއިމުކުރެވި ޢާންމު ބޭނުންތައް ފުއްދައިދެމުން ގެންދެވޭނީ ސަރުކާރެއް ޤާއިމުކުރެވިގެންނެވެ.\nރާއްޖޭގެ އެންމެފުރަތަމަ ޤާނޫނު އަސާސީ އެކުލަވާލެއްވި މަޖިލީހުގެ މެންބަރ އަލްފާޟިލް އިބްރާހީމް އަލިދީދީ ---